GEORGE TOPARCEANU 


COCOSTARCUL ALBASTRU 


BALADE VESELE ŞI TRISTE 


RAPSODII DE PRIMĂVARĂ 


I 


Sus prin crângul adormit, 
A trecut în taină mare, 
De cu noapte, risipind 
Şiruri de mărgăritare. 
Din panere de argint, 
Stol bălai 

De îngeraşi 

Cu alai 

De toporaşi. 

Primăvară, cui le dai? 


Primăvară, cui le laşi? 


II 


Se-naltä abur moale din grădină. 
Pe jos, pornesc furnicile la drum. 
Acoperişuri veştede-n lumină 
Întind spre cer ogeacuri fără fum. 
Pe lângă garduri s-a zvântat pământul 
Şi ies gândacii-Domnului pe zid. 
Ferestre amortite se deschid 

Să intre-n casă soarele şi vântul. 
De prin balcoane 

Şi coridoare 

Albe tulpane 

Fâlfâie-n soare. 

les gospodinele 

luti ca albinele, 

Părul le flutură, 

Toate dau zor. 

Unele mătură, 

Altele scutură 

Colbul din pătură 

Şi din covor. 

Un zarzăr mic, în mijlocul grădinii, 


Şi-a răsfirat crengutele ca spinii 


De frică să nu-i cadă la picioare, 
Din creştet, vălul subtirel de floare. 
Că s-a trezit aşa de dimineaţă 

Cu ramuri albe - şi se poate spune 
Că-i pentru-ntâia oară în viaţă 
Când i se-ntâmplă-asemenea minune. 
Un nor sihastru 

Şi-adună-n poală 

Argintul tot. 

Cerul e-albastru 

Ca o petală 


De miozot. 


III 


Soare crud în liliac, 
Zbor subţire de gândac, 
Glasuri mici 

De rândunici, 

Viorele şi urzici... 
Primăvară, din ce rai 
Nevisat de pământeni 
Vii cu mândrul tău alai 
Peste crânguri şi poieni? 
Pogorâtă pe pământ 

În mătăsuri lungi de vânt, 
Laşi în urmă, pe câmpii, 
Galbeni vii 

De păpădii, 

Bălţi albastre şi-nsorite 
De omăt topit abia, 

Şi pe dealuri mucezite 
Arături de catifea. 

Şi pornesti departe-n sus 
Dupä iarna ce s-a dus, 
Dupä trena-i de ninsori 


Aşternută pe colini... 


Drumuri nalte de cocori, 
Călăuzii cei străini, 

Îţi îndreaptă an cu an 
Pasul tainic şi te mint 
Spre ţinutul diafan 

Al câmpiilor de-argint. 
Iar acolo te opresti 

Şi doar pasul tău uşor, 
În omăt strălucitor, 
Lasă urme viorii 

De conduri împărăteşti 
Peste albele stihii... 


Primăvară, unde eşti? 
CÂNTEC 


Frumoasă eşti, pădurea mea, 
Când umbra-i încă rară 
Şi printre crengi adie-abia 


Un vânt de primăvară... 


Când de sub frunze moarte ies 
În umbră viorele, 
Iar eu străbat huceagul des 


Cu gândurile mele... 


Când strălucesc sub rouă grea 


Cărări de soare pline, 
Frumoasă eşti, pădurea mea. 


Şi singură ca mine... 


BALADA MORŢII 


Cobora pe Topolog 
Dintre munţi, la vale... 
Şi la umbra unui stog 


A căzut din cale. 


În ce vară? În ce an? 
Anii trec ca apa... 
El era drumet sărman 


Muncitor cu sapa. 


Oamenii l-au îngropat 
Într-un loc aiurea, 
Unde drumul către sat 


Taie-n lung pădurea. 


Şi de-atunci, lângă mormânt, 
Plopi cu frunză rară 
S-au zbătut uşor în vânt, 


Zile lungi de vară. 


Soarele spre asfintit 


Şi-a urmat cărarea. 
Zi cu zi l-au troienit 


Vremea şi uitarea. 


Dimineaţa ca un fum 
Urcă pe coline, 
Zvon de glasuri dinspre drum 


Până-n preajmă-i vine. 


Peste vârfuri lunecând 
În argint, condurii 
Infioară când şi când 


Liniştea pădurii... 


Numai colo-ntr-un frunzar 
Galben în lumină, 
Stă pe-o creangă de arțar 


Pasăre străină. 


Stă şi-aşteaptă fără glas 
Parcă să măsoare 
Cum se mută, ceas cu ceas, 


Umbra după soare... 


Astfel, tot mai neştiut 
Spre adânc îl fură 


Şi-l îngroapă-n sânu-i mut 


Veşnica Natură. 


Vara trece; pe cărări 
Frunza-n codru sună. 
Trec cernite înserări, 


Nopți adânci cu lună. 


Iar când norii-nvăluiesc 
Alba nopţii Doamnă, 
Peste groapa lui pornesc 


Vânturi lungi de toamnă... 


BALADA CĂLĂTORULUI 


O, e-atât de bine când pe drumuri ninse 
Întâlneşti o casă cu lumini aprinse, 

Un ogeac din care se ridică fum, 

Când te prinde noaptea călător la drum! 
Sania coboară clinul de pădure. 

Fug în urma noastră luminişuri sure 
Şi-n singurătatea care ne petrece, 

Peste vârf de arbori, asfintitul rece 
Străbătând podoaba crengilor subţiri 
Luminează-n aer bolți de trandafiri. 
Dar amurgul palid a-nceput să scadă. 


Noaptea, ca un abur, creşte din zăpadă. 


Se ivesc departe măguri de hotar, 
Într-un loc se face drum pustiu de car, 
Şi-o fântână strâmbă pe lumina zării 
Pare că sporeşte liniştea-nserării... 
Drum de vis! 

E clipa mutei agonii 

Când alaiul Nopţii zboară pe câmpii, 
Când singurătatea umbrele-şi arată 

Şi departe-n şesuri 

Ziua alungată 

Lângă reci fruntarii alergarea-şi curmă, 
Cu ochi mari de spaimă să privească-n urmă, 
Să-şi adune-n locul unde-a-ncremenit 
Peste sâni de gheaţă părul despletit. 
Ca-ntr-o presimtire sufletul ti-e-nchis. 
Unde eşti? Îţi pare că trăieşti un vis... 
Treci lăsând în urmă, la răspântii mute, 
Umbre solitare şi necunoscute, 

Treci ducând o parte din tristeţea lor, 
Un suspin, o rugă, un zadarnic dor. 

Iar târziu, când taina dimprejur te cheamă 
Si-ti strecoară-n suflet un fior de teamă, 
Singur cu povara cugetului tău 


Te cuprind deodată lungi păreri de rău 


După-o fericire care întârzie, 

După câte n-au fost, dar puteau să fie, 
După cele duse pentru totdeauna... 
Astfel, cu mirare, te trezeşti când luna 
Luminează somnul unei lumi din basme, 
Iar omătul umple noaptea de fantasme. 
O, e-atât de bine când pe drumuri ninse 
Întâlnesti o casă cu lumini aprinse, 

Un ogeac din care se ridică fum, 


Când te prinde noaptea călător la drum! 


BALADA POPII DIN RUDENI 


De la târg la Vadul-Mare 
Taie drumul prin poieni, 
Legănându-se călare, 

Popa Florea din Rudeni. 
Şi-n priveliştea bogată 

Sus pe culme, jos pe drum, 
Iarna palidă-şi arată 
Plăzmuirile de fum. 
Somnul revărsat în fire, 
Gerul sfânt al Bobotezii 
A-nchegat argint subţire 
Peste faldurii zăpezii 

Şi, legând în gheaţă stropii, 
Bura care-n aer joacă 

A ţesut pe barba popii 
Fire lungi de promoroacă. 
Bolta sură ca cenuşa, 
Codrii vineti dorm adânc. 
Sună numai căldăruşa 
Atârnată de oblânc. 

Bate Surul din potcoavă 


Drum de iarnă, fără spor, 


Calcă rar şi cu zăbavă 
Lunecuşuri de pripor. 

Şi-n tăcerea care creşte, 
Adâncit ca-ntr-o visare, 
Popa când şi când şopteşte 
Legănându-se călare... 
Scutură din treacăt salbe, 
Reci podoabe care mint, 
Surpă bolți de ramuri albe 
Cu portaluri de argint. 
Lângă drum bătut de sănii 
Unde malul stă să cadă, 
Vede urme de dihănii 
Înstelate pe zăpadă. 

Iar pe culmea unei creste, 
Ametit de zare multă, 
Strânge frâul fără veste 
Şi-mpietrit pe cal ascultă. 
Nici o şoaptă... nici un ropot... 
Numai din adâncuri sure 
Vine vuiet lung de clopot 


Peste-ntinderi de pădure... 


Lung îi sună în ureche, 


Pe când el cu grijă scoate 


Pântecoasă ploscă veche 
Din desaga de la spate. 

Şi cu plosca ridicată, 
Zugrăvit pe cerul gol, 
Popa capătă deodată 
Măreţie de simbol. 

Colo-n vale, unde drumul 
Taie luminişuri rare, 
Printre plopi se vede fumul 
Hanului din Vadul-Mare. 
Calul, vesel, simte locul 
Şi s-abate scurt din cale, 
C-a-nvăţat şi dobitocul 
Patima sfinţiei-sale... 

Iar hangita iese-n uşă, 
Bucuroasă de câştig. 
Ochii-i râd spre căldăruşă: 
Frig, părinte? 


Straşnic frig! 


BALADA MUNŢILOR 


I 

S-au ivit pe rând în soare, 
Jos, la capătul potecii, 
Turma albă de mioare, 
Noatinele şi berbecii. 
Sunet de tălăngi se-ngână. 
Sub poiana din Fruntarii, 
Zăboveşte-n deal la stână 
Baciul Toma cu măgarii. 
El se pleacă din cărare 

Şi tot leagă şi dezleagă, 
Cumpăneşte pe samare 

O gospodărie-ntreagă. 
Maldăr de tărhaturi grele 
Cu desagi, căldări şi pături, 
Că de-abia pot sta sub ele 
Doi măgari voinici alături. 
Gata!... Baciul stă pe gânduri, 
Peste frunte mâna-şi duce. 
Se ridică-n două rânduri 
Şi domol îşi face cruce. 
Apoi cată lung spre creste 


Şi spre tarcurile goale... 


Şi convoiul, fără veste, 

A pornit încet la vale. 

Cerul şi-a schimbat veşmântul. 
Ploaia parcă stă să-nceapă. 
Printre brazi coboară vântul 
Ca un foşnet lung de apă. 
Adâncit în gânduri multe 
Baciul stă şi nu-şi dă seamă 
C-a rămas în loc s-asculte... 
După el, călcând cu teamă, 
Merg täcutii lui prieteni 
Prin sălbatice pripoare, 

Pe sub poale verzi de cetini, 
Pe potecă fără soare, 

Ori străbat în pas alene 
Luminişuri fără flori, 
Singuratice poiene 

Cu mesteceni visători... 

Rar trezesc în a lor cale 
Câte-o piatră sub copită. 

Iar când drumul se prăvale 


Jos, la coastă povârnită, 


Calcă baciul ca pe gratii 


Şi-i struneşte blând cu gura: 


Cătinel, feciorii tatii, 


Ca să n-o pornim de-a dura!... 


II 


Astfel, turmă după turmă 
Pleacă toamna de la stâni, 
De rămân pustii în urmă 
Munţii singuri şi bătrâni. 
Astăzi ca şi-odinioară, 

Cât s-afundă-n vreme anii, 
Ei văzură cum coboară 

Pe cărări de plai ciobanii, 
Când pe soare, când pe ploaie, 
Vreme multă, fără număr, 
Cu căciula lor de oaie 

Şi cu sarica pe umăr, 

A” trecutului vii moaşte 
Peste care vremea creşte, 
Culmea verde mi-i cunoaşte, 
Stânca sură mi-i iubeşte... 
Iar în urma lor, pe sară, 
Astăzi ca şi alte däti, 
Lungă linişte coboară 
Peste mari singurätäti. 
Toamna cu-a ei albă frunte 


Şi cu galbenii-i conduri 


A lăsat argint pe munte 

Şi rugină pe păduri. 

La răspântii creşte stogul 
De foi moarte de curând. 
Strigă-n vale Topologul, 
Şi-a lui larmă, când şi când, 
Ca o voce omenească 

Până sus pe culmi tresare, 
Preajma mută s-o trezească 
Din senina ei visare. 

Tot mai jos apoi se lasă 
Poala norilor pe munte. 
Vin din iarna-ntunecoasă 
Zile lungi cu ploi mărunte. 
Neguri dese-ncep să cadă, 
Se târăsc în jos pe plai. 

Pe păduri se strâng grămadă 
Falduri albe de buhai. 
Brazii stau în nemişcare, 
Printre ramuri ploaia pică, 
Nici o creangă nu tresare, 
Nici un zbor de păsărică. 
Numai ferigele ude, 


Putregaiul şi buretii 


Îşi trimit miresme crude 

În desimea groasă-a cetii. 
Trunchiuri strâmbe, răsturnate 
Scorburile şi buştenii 

Cu-a lor cioturi, pe-nserate 
Umplu codrii de vedenii. 
Sihla neagră se-nfioară. 
Speriat, dintr-un hätis 

Pui sfios de căprioară 

A ieşit la luminiş... 

Cu blänita zgribulită 

Stă şi-ascultă nemişcat... 
Vremea pare-ncremenită... 
Brazii fruntea şi-au plecat, 
Spăimântaţi, ca pentru rugă: 
Colo-n fundul curmăturii, 
Dormitând pe-o buturugă 
S-a ivit Muma-Pădurii... 

Dar nu-i nimeni să-i zărească 
Trupul hâd şi deşirat, 

Faţa galbenă de iască, 

Nasul ciot de brad uscat. 
Nici nu vede, nici n-aude, 


Doar îşi scutură pe-o mână 


Părul ei de vreascuri ude, 
Fruntea plină de tärânä. 

Şi cum stă cu ceata-n spate 
Istovită lângă trunchi, 
Rădăcini şi crengi uscate 

Îi atârnă pe genunchi. 
Negurile-i sug puterea. 
Ochii-i nemiscati şi suri 
Cheamă noaptea şi tăcerea 


Din adâncuri de păduri... 


III 

Şi se duc pe nesimţite 
Nopti pustii şi zile reci, 
Cum s-adună, putrezite, 
Frunze moarte pe poteci. 
Colo sus, culcat pe-o rână, 
Stă Negoiul mohorât 

Cu-a lui negură bătrână 
Care-i ţine de urât. 
Fulgii-ncep apoi să cadă. 
Firea-şi doarme somnul ei 
Amortitä sub zăpadă... 

Iar târziu, la Sfântu-Andrei, 
Când cobori de la povarnă 
Printre plopi subţiri şi rari, 
În senină zi de iarnă 

Vezi departe munţii mari 
Cum îşi zugrăvesc în soare 
Piscuri vinete spre cer, 
Povârnişuri sclipitoare, 
Brazi împodobiţi de ger, 
Atârnând ca nişte salbe 


Pe grumajii lor de stânci, 


Peste plaiurile albe 


Şi prăpăstiile-adânci. 


PASTEL 


Din asfintit, de peste munte, 
Răsfrângeri roşii de amurg 
Se sfarmă-n licăriri mărunte 


Şi-n Dunărea umbrită curg. 


Dar unda tulbure le-ngroapă 
Când, sub răchitele din vale, 
De-abia mai tremură pe apă 


Ca nişte coji de portocale. 


Acolo jos, peste cununa 
Întunecatului boschet, 
Sclipeşte-n aer semiluna 


Din vârful unui minaret. 


Şi parcă zugrăvit anume, 
Îşi culcă umbra până-n mal 
Ostrovul izolat de lume 


Ca un castel medieval. 


El pare-o navă fermecată 
Ce-a ancorat aici, sub munte, 
Minune îndelung visată 


De valul Dunării cărunte! 


A aşteptat în nopţi senine 
Strălucitoarea dimineaţă, 
Când din adâncul apei line 


S-a ridicat la suprafaţă 


Ca o grădină plutitoare 
Cu pomi şi păsări împreună, 
Cu florile-i ce râd în soare 


Şi noaptea tremură sub lună. 


RAPSODII DE VARĂ 


Cine-ar putea să spună 
Câţi secoli au trecut 


De-o lună, 


De când nu te-am văzut?... 


Salcâmii plini de floare 
Se uită lung spre sat, 
Şi-n soare 


Frunzişul legănat 


Le-atârnă ca o barbă... 
Acolo mi-am găsit 
În iarbă 


Refugiul favorit. 


Acolo, ca-ntr-un templu, 
De-atâtea dimineti 
Contemplu 


O tufă de scaieţi. 


Pe când departe-n zare, 
Mirat ca un copil, 
Răsare 


Un astru inutil... 


II 


Iubito, fără tine 
Incepe-o nouă zi... 
Dar cine 


Le poate socoti? 


Că zilele-n restrişte 
Se-naltä şi apun 
Ca niste 


Baloane de săpun... 


Cu mâinile sub tâmplă 
Cum stau aşa culcat, 
Se-ntâmplă 


Un fenomen ciudat: 


Privirea mea distrată 
Prin negre rämuristi 
Mi-arată 


Doi ochi adânci şi trişti 


Şi-n orice strop de rouă 
Văd două braţe, mici 
Ca două 


Picioare de furnici. 


Dar dacă o lăcustă, 
Din verdele talaz, 
Robustă 


Îmi sare pe obraz, 


Din ochii mei dispare 
Mirajul interpus, 
Pe care 


L-am zugrăvit mai sus, 


Şi-n ochii mei deodată, 
Ca-n alte dimineti, 
S-arată 


O tufă de scaieți... 


III 


Acum natura-ncepe 
Cu tainicul ei glas 
Din stepe 


Să cânte-ncet pe nas. 


Prin ierburile crude, 
Sub cerul fără fund, 
S-aude 


Un bâzâit profund 


Şi până la amiază 
Pământul încropit 
Vibrează 


Adânc şi liniştit. 


Sunt gâze şi gângănii 
Ce sar şi fac mereu 
Mătănii 


Când trec prin dreptul meu, 


Şi-mpreunându-şi zborul, 
În ierburi îşi ascund 
Amorul 


Multiplu şi fecund. 


IV 


Şi-n vremea asta, oare, 
Când eu visez mereu 
La soare 


Ce face dorul meu? 


Iubirea mea nebună, 
De-abia trezită-n zori, 
Adună 


Mănunchiuri mari de flori. 


Se-ntreabă ce să facă? 
Şi făr-a pregeta, 
Ea pleacă 


Întins, la casa ta. 


Şi nici nu bagi de seamă 
Cum pasu-i furişat 
Cu teamă 


S-apropie de pat, 


Ci doar treasari deodată 
Şi parcä-ti pare rău. 
Mirată, 


Te uiţi în jurul tău... 


Iar ea-ntr-un suflet vine 
Cu părul desfăcut 
La mine, 


Să-mi spuie ce-a făcut... 


Aşa, spre zarea largă, 
Pe zi de-atâtea ori 
Aleargă 


Pe drumuri lungi de flori. 


V 


Târziu, când peste lanuri 
Coboarä spre câmpii 
Noianuri 


De umbre argintii; 


Când luminosul crainic, 
Luceafărul stingher 
Şi tainic 


S-aprinde iar pe cer 


Şi cu lumina nouă 
Sclipeşte ca un strop 
De rouă 


Pe vârful unui plop, 


Iubirea mea fugară 
De-abia s-a liniştit, 
Şi-afară, 


Ca un copul trudit, 


Pe-un maldăr de sulfine, 
Cu cel din urmă gând 
La tine, 


Adoarme suspinând. 


BROASTELE 


Am ascultat din umbră cântarea lor înaltă. 
Buchetele de trestii dormeau cu foşnet lin. 
Era o lună plină în fiecare baltă, 


Şi-n fiecare undă o piatră de rubin. 


Iar nuferii, pe care lianele-i dezgroapă 
Când i-a-nchegat în tremur lumina unui val, 
Păreau luceferi galbeni, căzuţi adânc în apă 


Să-nsemne calea lunii spre-ntunecatul mal. 


Ostroave mari de umbră închipuiau corăbii, 
Iar papura, mişcată în treacăt de zefiri, 
Nälta mănunchi în aer tremurătoare săbii, 


Prin pânza de lumină a undelor subţiri. 


Şi broaştele semete cântau cu glasuri multe 
Pe când, din înălţime, privindu-şi fata-n lac, 
Un nour singuratic stătea uimit s-asculte 


Cum bat ca toaca toate şi-o clipă toate tac. 


Se ridicau departe prelungi bătăi din palme 
Şi note-adânci de flaut ieşeau de jos, din stuh. 
Părea că lapidează tăcerea nopţii calme 


O grindină de note zvârlite în văzduh. 


Şi cum deasupra apei s-amestecau întruna 
Umplând singurătatea de freamăt viu, părea 
Că toate laolaltă apostrofează luna. 


Că fiecare broască se ceartă cu o stea. 


Erau ocări în larma lunaticei orchestre 
Şi rugă arzătoare în tainicul ei zvon. 
Spuneau Nemărginirii durerile terestre 


Cu imnul lor zadarnic, solemn şi monoton... 


Cum le-ascultam din umbră acvatica fanfară, 
Sub cerul vast al nopţii cu ele-am retrăit 
O noapte luminoasă din era tertiarä. 


Nefericit şi singur ca primul troglodit. 


ACCELERATUL 


Peste fagi cu vârfuri sure 


A căzut amurgul rece. 
Înserarea mută trece 
Furişată prin pădure. 

Spre apus abia s-arată 
Printre crengi, întunecată, 
O văpaie de rubin... 

Din frunzişurile grele 
De-nnoptare, tot mai vin 
Glasuri mici de păsărele... 
Reci şi palide-n senin 

Se ivesc deasupra stele. 

Şi deodată, dintre dealuri 
Se desprinde larg un zvon 
Depărtat şi monoton, 

Ca un murmur lung de ape 
Revărsate peste maluri... 
Creşte-n luncă, mai aproape, 
Umple văile vecine 

De răsunet mare... 

Vine!... 


Fulger negru... trăsnet lung 


Dus pe aripi de furtună, 
Zguduind pământul tună, 
Zările de-abia-i ajung... 
Parcă zboară, 
Parcă-noată. 

Scuipă foc, înghite drum, 
Şi-ntr-un valvârtej de fum 


Taie-n lung pădurea toată... 


A trecut... 

Dinspre câmpie, 

Vuiet greu de fierărie 

Se destramă în tăcere... 
Scade-n depărtare... 
Piere... 

Iar în urmă-i, din tufişuri, 
De prin tainice-ascunzişuri, 
Se ivesc pe jumătate 
Păsărele ciufulite, 
Alarmate 

Şi-ngrozite: 

Cine-i?... Ce-i?... Ce-a fost pe-aici?... 
Ciripesc cu glasuri mici 
Cinteze şi pitulici. 


Doar un pui de pitigoi, 


Într-un vârf de fag pitic, 
Stă cu penele vulvoi 

Şi făcând pe supăratul: 
Ce să fie? Nu-i nimic. 


A trecut Acceleratul... 


SFÂRŞIT DE VARĂ 


Dacă liniştea pădurii adormite 

Nici o veste de-altădată nu-ţi trimite 
Şi pe freamăte pornite de departe 

Nu te-ajunge glas de dincolo de moarte, 
Vin’ cu mine să ne pierdem în zadar 
Printre galbenele rarişti de stejar, 

Cu sfioase campanule şi sulfine, 

Pe cărări pe unde nimeni nu mai vine. 
Dulce zumzet somnoros şi ireal 

Să ne cheme spre poienele din deal. 
Taina liniştii înalte să ne fure 

Prin cotite luminişuri de pădure 

Şi la umbră să ne-mbie mai târziu 

O clopotniţă de aur străveziu, 
Legănând deasupra creştetelor noastre 
Licuricii înălțimilor albastre... 


Fără gânduri, ca-ntr-un somn abia deschis, 


Să trăim în clipe lungi acelaşi vis. 

Foi uscate-n jurul tău să cadă rar, 

La ureche să-ţi descânte un bondar 

Şi cum stai cu ochii-nchişi pe jumătate, 
Soare galben printre ramuri nemişcate 
Să-ţi învăluie-n tăcere şi-n lumină 
Fruntea mică de domnitä bizantină. 
Iar la-ntoarcere, să trecem prin păşuni 
Şi prin funduri de livadă cu aluni, 
Printre garduri fumurii şi solitare 

Ce se uită-n urma noastră cu mirare... 
Şi din treacăt, ici şi colo, să culegi 
Sânziene cu tulpinele întregi, 
Margarete, scânteioare şi aglice, 

Un buchet de flori orfane şi calice, 
Lung în coadă şi ghimpos şi cu ţărână. 
La plecare să-l ţii falnic într-o mână, 
Dar cu vremea, desfoiat, să-ţi pară greu 
Şi la urmă să mi-l dai să-l duc tot eu... 
O şopârlă pe cărare, lângă noi, 
Speriată să foşnească dintre foi 

Şi să stea, să vă uitaţi o dată bine, 

De departe, tu la ea şi ea la tine, 


Tu de sus şi ea din pietrele fierbinţi, 


Amândouă serioase şi cuminţi. 

Mai încolo o crengutä de mälin 

Ori un ghimpe să te-ntârzie puţin 

Şi purtând de-a lungul văilor prin ţară 
Vestea nouă a sfârşitului de vară, 
Flutur mic, într-o lucire de-asfintit, 

Să ne-ntâmpine din țarină grăbit, 

Cu rugină pe albastre aripioare 


Ca o veştedă petală de cicoare. 


RAPSODII DE TOAMNĂ 


I 


A trecut întâi o boare 
Pe deasupra viilor, 
Şi-a furat de prin ponoare 


Puful păpădiilor. 


Cu acorduri lungi de liră 
I-au răspuns fânețele. 
Toate florile şoptiră, 


Întorcându-şi feţele. 


Un salcâm privi spre munte 
Mândru ca o flamură. 
Solzii frunzelor mărunte 


S-au zburlit pe-o ramură. 


Mai târziu, o cotofanä 
Fără ocupaţie 
A adus o veste-n goană 


Şi-a făcut senzaţie: 


Cică-n munte, la povarnă, 
Plopii şi răsurile 
Spun că vine-un vânt de iarnă 


Răscolind pădurile. 


Şi-auzind din depărtare 
Vocea lui tiranică, 
Toţi ciulinii pe cărare 


Fug cuprinşi de panică... 


Zvonul prin livezi coboară. 
Colo jos, pe mlaştină. 
S-a-ntâlnit un pui de cioară 


C-un bâtlan de baştină 


Şi din treacăt îi aruncă 
Altă veste stranie, 
C-au pornit-o peste luncă 


Frunzele-n bejanie! 


II 


Într-o clipă, alarmate, 
Ies din şanţuri vrăbiile. 
Papura pe lac se zbate 


Legănându-şi săbiile. 


Un lăstun, în frac, apare 
Sus pe-un vârf de trestie 
Ca să ţie-o cuvântare 


În această chestie. 


Dar broscoii din răstoacă 
Îl insultă-n pauze 
Şi din papură-l provoacă 


Cu prelungi aplauze. 


Lisitele-ncep să strige 
Ca de mama focului. 
Cocostârci, pe catalige, 


Vin la faţa locului. 


Un tântar, nervos şi foarte 
Slab de constituţie, 
În zadar vrea să ia parte 


Şi el la discuţie. 


Când deodată un erete, 
Politai din naştere, 
Peste baltă şi boschete 


Vine-n recunoaştere 


Cu poruncă de la centru 
Contra vinovatului, 
Ca să-l aresteze pentru 


Siguranţa statului... 


De emoție, în surdină, 
Sub un snop de bozie, 
O pastaie de sulcină 


A făcut explozie. 


III 

Florile-n grădini s-agită. 
Peste straturi, dalia, 

Ca o doamnă din elită 


Îşi îndreaptă talia. 


Trei petunii subtirele, 
Farmec dând regretelor, 
Stau de vorbă între ele: 


2) 


“Ce ne facem, fetelor?... 


Floarea-soarelui, bătrână, 
De pe-acum se sperie 
C-au să-i cadă în ţărână 


Dintii, de mizerie. 


Şi cu galbena ei zdreantä 
Stă-n lumina matură, 
Ca un talger de balanţă 


Aplecat pe-o latură... 


Între gâze, fără frică 
Se re-ncep idilele. 
Doar o gärgäritä mică, 


Blestemându-şi zilele, 


Necăjită cere sfatul 
Unei molii tinere, 
Că i-a dispărut bărbatul 


În costum de ginere. 


Împrejur îi cântă-n şagă 
Greierii din flaute. 
“Uf, ce lume, soro dragă!” 


Unde să-l mai caute? 


L-a găsit sub trei gräunte 
Mort de inanitie. 
Si-acum pleacä sä anunte 


Cazul la poliţie. 


IV 


Buruienele-ngrozite 
De-aşa vremi protivnice 
Se vorbiră pe şoptite 


Să se facă schivnice. 


Şi cum ştie-o rugăciune 
Doamna mäsälaritä, 
Tot soborul îi propune 


S-o aleagă staritä. 


Numai colo sus, prin vie, 
Rumenele lobode 
Vor de-acuma-n văduvie 


Să trăiască slobode. 


Vezi! de-aceea mătrăguna 
A-nvăţat un brusture 
Să le spuie-n faţă una 


Care să le usture!... 


Jos, pe-un vârf de campanulă 
Pururea-n vibraţie, 
Şi-a oprit o libelulă 


Zborul plin de graţie. 


Mic, cu solzi ca de balaur, 
Trupu-i fin se clatină, 
Juvaer de smalţ şi aur 


Cu sclipiri de platină. 


V 


Dar deodatä, pe coline 
Scade animația... 
De mirare parcă-şi ţine 


Vântul respiraţia. 


Zboară veşti contradictorii, 
Se-ntretaie ştirile... 
Ce e?... Ce e?... Spre podgorii 


Toţi întorc privirile. 


Iat-o!... Sus în deal, la strungă, 
Aşternând pământului 
Haina ei cu trenă lungă 


De culoarea vântului, 


S-a ivit pe culme Toamna, 
Zâna melopeelor, 
Spaima florilor şi Doamna 


Cucurbitaceelor... 


Lung îşi flutură spre vale, 
Ca-ntr-un nimb de glorie, 
Peste şolduri triumfale 


Haina iluzorie. 


Apoi pleacă mai departe 
Pustiind cărările, 
Cu alai de frunze moarte 


Să colinde zările. 


Gâze, flori întârziate! 
Muza mea satirică 
V-a-nchinat de drag la toate 


Câte-o strofă lirică. 


Dar când ştiu c-o să vä-nghete 
Iarna mizerabilă, 
Mă cuprinde o tristeţe 


Iremediabilă... 


BALADA UNUI GREIER MIC 


Peste dealuri zgribulite, 
Peste tarini zdrentuite, 

A venit asa, deodatä, 
Toamna cea întunecată. 
Lungă, slabă şi zăludă, 
Botezând natura udă 
C-un mănunchi de ciumafai, 
Când se scutură de ciudă, 
Împrejurul ei departe 
Risipeşte-n evantai 

Ploi mărunte, 

Frunze moarte, 

Stropi de tină, 

Guturai... 

Şi cum vine de la munte, 
Blestemând 

Şi lăcrimând, 

Toţi ciulinii de pe vale 

Se pitesc prin văgăuni, 
Iar mäcesii de pe câmpuri 
O întâmpină în cale 


Cu grăbite plecăciuni... 


Doar pe coastă, la urcuş, 
Din căsuţa lui de humă 

A ieşit un greieruş, 

Negru, mic, muiat în tuş 

Şi pe-aripi pudrat cu brumă: 
Cri-cri-cri, Toamnă gri, 

Nu credeam c-o să mai vii 
Înainte de Crăciun, 

Că puteam şi eu s-adun 

O gräuntä cât de mică, 

Ca să nu cer împrumut 

La vecina mea furnică, 
Fi'ndcă nu-mi dă niciodată, 
Şi-apoi umple lumea toată 
Că m-am dus şi i-am cerut... 
Dar de-acuş, 

Zise el cu glas sfârşit 
Ridicând un picioruş, 

Dar de-acuş s-a isprăvit... 
Cri-cri-cri, Toamnă gri, 


Tare-s mic şi necăjit! 


CATRENE 


“N-o să mai iubesc”, zisese 
Biată-mi inimă naivă, 
Dar väzându-te pe tine, 


A căzut în recidivă. 


Supărările iubirii 
Sunt ca ploile cu soare: 
Repezi, dar cu cât mai repezi 


Cu atât mai trecătore. 


Musafiri la mine-acasă, 
Fără să-i poftesc vreodată, 
Am un şoarec, doi painjeni 


Şi, din când în când, o fată. 


La fereastra ta-mi zâmbiră 
Toate florile din glastră, 
Numai floarea cea mai dulce 


A fugit de la fereastră. 


Cum pierzi noaptea cu cititul! 
Am trecut din întâmplare 
Şi-mi venea, aşa, să intru 


Şi să suflu-n lumânare... 


Zici că la război, iubito, 
Vii cu mine fără preget... 
O, dar cum plângeai asară, 


Când te-ai întepat la deget! 


Greu mi-i, dragă, fără tine 
Şi te chem de-atâtea ori, 
Nu din zori şi până-n sară, 


Cât din sară până-n zori... 


Multe-i spun când nu m-ascultă, 
Dar tresar şi tac din gură 
Când, c-un zâmbet, îşi ridică 


Ochii de pe cusătură. 


Ochii negri, faţa albă 
Păr întunecat şi mare, 
Inima - un sloi de gheaţă. 


Alte semnalmente: n-are. 


Draga mea, fără cuvinte, 
Doar din ochi pricepe toate. 
Numai cât mă uit la dânsa 


Şi-mi răspunde: “Nu se poate!“ 


“Toate-s vechi”, a zis poetul... 


Chiar şi cântecul acesta 
A mai fost, odinioară, 


Publicat în Zend-Avesta. 


MANON ŞI DES GRIEUX 


Ea-şi pune voalul cu mişcări discrete. 
El stă cuprins de-o presimtire gravă. 
Cerşindu-i mut o clipă de zăbavă. 


Sărută braţul zâmbitoarei fete. 


Sunt trist, Manon: mi-e inima bolnavă... 
Atât şopti, cu faţa la perete, 
Căci se temea acum să nu-l îmbete 


Ametitoarea ochilor otravă. 


Şi ea s-a dus... 
În clipa asta mare 
I-a aruncat din prag o sărutare 


Şi n-a-nteles durerea-i fără nume... 


O, tu cea mai nebună dintre toate, 
Manon, Manon! de ce-ai lăsat pe lume 


Atâtea zeci de mii de strănepoate!... 


BALADA CHIRIAŞULUI GRĂBIT 


Trec anii, trec lunile-n goană 
Şi-n zbor săptămânile trec. 
Rămâi sănătoasă, cucoană, 


Că-mi iau geamantanul şi plec! 


Eu nu ştiu limanul spre care 
Pornesc cu bagajul acum, 
Ce demon mă pune-n mişcare, 


Ce taină mă-ndeamnă la drum. 


Dar simt că m-apasă pereţii, 
Eu sunt chiriaş trecător: 
În scurtul popas al vieţii 


Vreau multe scimbări de decor. 


Am stat la mansardă o lună. 
De-acolo, de sus, de la geam, 
Şi ziua şi noaptea pe lună 


Priveam ca la teatru, madam! 


Când luna-mi venea la fereastră, 
Oraşul părea că mă cheamă 
Să-i văd în lumină albastră 


Fantastica lui panoramă... 


Mai sus, într-o cameră mică, 


Făceau împreună menaj 


Un moş, un actor şi-o pisică. 


Iar dincolo, jos, la etaj 


O damă cu vizite multe 
Şi-alături de ea un burlac, 
Un demon serios de la Culte 


Cu cioc şi cu ghete de lac. 


De-acolo, pe-o vreme ploioasă, 
Mi-am pus geamantanu-n tramvai 
Şi-abia am ajuns pân-acasă: 


Pe Berzei, la conu Mihai. 


Ţin minte şi-acuma grădina, 
Fersetrele unse cu var... 
În faţă sta coana Irina 


Şi-n curte, un fost arhivar. 


Vedeai răsărind laolaltă, 
Un colţ luminos de ietac, 
Pridvorul cu iederă naltă 


Şi flori zâmbitoare-n cerdac... 


Pe-atunci înflorea liliacul 
Şi noaptea cădea parfumată 
Umplând de miresme cerdacul, 


Şi-avea arhivarul o fată... 


Stam ceasuri întregi sub umbrarul 
De flori, aşteptând neclintit 
(C-avea obicei arhivarul 


Să sforăie noaptea cumplit). 


Târziu, când se da la o parte 
Perdeaua, părea că visez... 
Şi iar am plecat mai departe, 


De teamă să nu mă fixez. 


Străine privelişti fugare! 
Voi nu ştiţi că-n inimă port 
O dulce mireasmă de floare, 


Parfumul trecutului mort... 


Şi-am stat la un unchi, pe Romană, 
Tiu minte... dar unde n-am stat? 
La domnul Manuc, o persoană 


Cu nasul putin coroiat; 


La doamna Mary, pe Regală 
(O, cum mă ruga să nu plec! 
Mi-a scris chiar o carte poştală); 


Pe strada Unirii la Sbeck; 


Pe Grant, lângă birtul lui Sbierea; 


Pe Witing, pe Tei la Confort, 


M-a dus pretutindeni puterea 


Aceluiaşi tainic resort. 


C-aşa mi-e viaţa o goană, 
Şi astfel durerile trec... 
Rămâi sănătoasă, cucoană, 


Că-mi iau geamantanul şi plec! 


NOAPTE DE MAI 


Sărman cizmar! 
Ce demon te-a ursit să stai 
Pe trepiedul tău barbar, 


În noaptea limpede de mai?... 


O şoaptă prinde să-nfioare 
Umila ta singurătate. 
Prelung şi rar, în depărtare 


Un clopot miezul nopţii bate. 


Coboară vremea ca o apă 
Nestăvilită-n lunga-i cale, 
Şi fiecare ceas îngroapă 


Comoara tinereţii tale. 


Ca nişte ritmice ciocane 
Răsună paşii pe asfalt: 
À 


Sunt ghete mari “americane” 


Şi ghete mici cu tocul nalt... 


Acum odaia-ţi pare mică. 
Te uiţi cu silă împrejur... 
Un fum subţire se ridică 


Din lampa ta cu abajur... 


Şi iată, ca-n atâtea rânduri, 
Ai devenit sentimental, 
Privind cu ochii duşi pe gânduri 


Pantoful delicat de bal. 


În căptuşala-i de mătasă 
Te-ndeamnă visul tău curat 
Să pui o formă gratioasä 


De picioruş aristocrat... 


O vezi la bal... aşa, înaltă 
Şi elegantă ca o floare... 
În ploaie de confetti saltă 


Perechile dănţuitoare... 


Şi visul tău acum te-arată 
Frumos ca un locotenent, 
Când vii în faţa ei deodată 


Şi-i faci uşor un compliment: 


Dansati cu mine, domnişoară? 
Mersi! răspunde ea încet... 
Şi-n luxul care vă-nconjoară, 


O strângi la pieptul tău, discret. 


Te prinde redingota bine. 


Sunt mândre ghetele de lac: 


Zâmbeşti, încrezător în tine... 


Apoi, când muzicile tac, 


La braţ vă strecurati afară, 
Prin parcul liniştit să stai 
Cu ea, pe-o bancă solitară, 


În noaptea tainică de mai... 


Si-ti tremură deodată mâna 
Când te gândeşti c-ai săruta, 
În raza lunii, pe stăpâna 


Pantofului din mâna ta. 


O, mâna ta rudimentară, 
Cu piele aspră, de toval! 
Acum în pieptul tău coboară 


Revolta caldă, ca un val. 


Alungi vedeniile triste 
Din lumea celor fericiţi, 
Şi mii de gânduri anarhiste 


S-aprind în ochii tăi truditi. 


O, cum ai răscula norodul, 
“Sărmana plebe care-asudă“, 
- Ai da nebun cu calapodul 


În rânduiala asta crudă! 


Va trebui să vie-odată 
Acel feeric viitor... 
Şi-n mintea ta înfierbântată, 


Te vezi deodată orator: 


Înflăcărat rostesti tirade, 
Pornesti multimea dupä tine. 
Se-naltä mii de baricade 


Si cad palatele-n ruine. 


Tu vezi în noapte mii de tortii, 
“Femei cu părul despletit”, 
Prin aer trece duhul morţii 


Şi-al răzbunării vânt cumplit!... 


Dar până-atunci, la judecată, 
Pe trepiedul tău barbar, 

Cu fruntea-n mână rezemată 
Ai adormit... 


Sărman cizmar! 


NOAPTE DE IARNĂ 


Cad din cer mărgăritare 
Pe oraşul adormit... 
Plopii, umbre solitare 


În văzduhul neclintit, 


Visători ca amorezii 

Stau de veghe la fereastră, 
Şi pe marmura zăpezii 
Culcă umbra lor albastră. 
Iarna!... Iarna tristă-mbracă 
Streşinile somnoroase, 
Pune văl de promoroacă 
Peste pomi şi peste case. 
Scoate-o lume ca din basme 
În lumini de felinare 
Umple noaptea de fantasme 
Neclintite şi bizare. 

Din ogeagul de cărbune 
Face albă colonadă 

Şi pe trunchiuri negre pune 
Capiteluri de zăpadă, 

Iar prin crengile cochete 
Flori de marmură anină, 

- O ghirlandă de buchete 
Care tremură-n lumină. 
Reci podoabe-n ramuri goale 
Plouă fără să le scuturi, 

Ici, risipă de petale, 


Colo, roi uşor de fluturi... 


Şi din valul de zăpadă, 

Ca o mută arătare 
Legănându-se pe stradă, 
Un drumet ciudat răsare... 
Vine cu popasuri multe, 
Face-n calea lui mătănii. 
Câte-odată stă s-asculte 
Clopoteii de la sănii. 
Alteori uimit tresare, 

Dă din mâini şoptind grăbit 
Parcă spune-o taină mare 
Unui soţ închipuit... 

Ca o umbră din poveste 
Se strecoară-ncet, şi iar 
Stă deodată fără veste 
Rezemat de-un felinar. 
Faţa lui se lämureste, 
Pare-nduioşat acum... 
Visător şi lung priveşte 
Casele de peste drum: 
Poartă mică... pomi în floare... 
O fereastră luminată... 
Streşini albe de ninsoare... 


Toate-i par ca altădată! 


Şi păreri de rău trecute 
Cad pe inima-i trudită, 

Ca un stol de păsări mute 
Pe-o grădină părăsită: 
“Bulgăraş de gheaţă rece, 
Iarna vine, vara trece 

Şi n-am cu cine-mi petrece... 
Bulgăraş topit în foc, 
Dacă n-am avut noroc! 
Dacă n-am avut noroc...” 
Glasul, înecat, se curmă. 
Omul, şovăind în stradă, 
Pleacă iar, lăsând în urmă 


Pete negre pe zăpadă. 


SINGURI 


Dormi!... 

Un val de aer umed am adus cu mine-n casă. 
Tremurând s-a stins văpaia lumânării de pe masă, 
Iar acuma numai ochiul de jăratic din cămin 


Licăreşte-n umbra dulce, ca o piatră de rubin. 


Bate vânt cu ploaie-n geamuri 

Şi e noapte neagră-afară... 

Plânsul streşinii suspină ca un cântec de vioară 
Monoton, şoptind povestea unei vremi de mult uitate... 


Nici o rază nu pătrunde prin perdelele lăsate. 


Ci-ntunericul prieten stăpânind până departe, 

Şi de oameni şi de patimi fericirea ne-o desparte. 
Singur eu veghez în noapte, 

Ploaia cântă tot mai tare... 


Şi m-apropii, ochii negri să-i deschid cu-o sărutare. 


ÎN DRUM 


Peste firea mută doarme 
Cerul plin de stele. 
Patru plopi ascund în umbră 


Casa dragei mele. 


Dar mi-a fost pesemne calea 
De-un duşman ursită: 
Am găsit lumina stinsă, 


Uşa zăvorită... 


De trei nopţi aceeaşi cale 
Bate călătorul. 
Cine n-are dor pe vale 


Nu-mi cunoaşte dorul. 


Gânduri triste, mâine sară 
Viu în ciuda voastră, 
Şi de-o fi zăvor la uşă 


Intru pe fereastră! 


NOAPTE DE TOAMNĂ 


Murmur lung de streşini, risipite şoapte 
Cresc de pretutindeni şi se pierd în noapte. 


Rareori prin storuri o lumină scapă 


De-mi aprinde-n cale reci oglinzi de apă 
Şi-mi trimite-n faţă raza ei răsfrântă... 
Ploaia bate-n geamuri, streşinile cântă. 
Dar treptat, cu larmă potolită scade 
Cântecul acestui tremur de cascade. 
Tot mai des în preajmă umbre vii răsar, 
Ploaia peste case pică tot mai rar 

Şi-n grămezi de neguri apele se strâng... 
Lumea-ntreagă doarme, streşinile plâng. 
Până când o rază de argint în zare, 
Lămurind pe boltă straturi de ninsoare, 
Lin desface umbra şi de crengi anină 
Scânteieri albastre, boabe de lumină. 
Iar acum din taina cerului deschis, 
Peste firea mută cad lumini de vis 

Şi-n troiene albe norii se desfac... 

Dar când iese luna, streşinile tac. 
Dormi, iubire dulce!... 

Numai eu întârziu, singur pe cărare, 
Farmecul acestei clipe călătoare... 
Gândurile mele vin să te deştepte, 

Din pridvorul tainic să cobori pe trepte. 
Să cobori în toamna limpede şi rece 


Şi, visând cu mine clipa care trece, 


Să-mi sporeşti tristeţea ceasului târziu 
Când, străin de tine, sufletu-mi pustiu 
Va porni zadarnic, rătăcind pe drum, 


Să sărute urma paşilor de-acum. 


ROMANTÀ 


O, vis al iubirii trecute! 
Sunt singur omätul târziu 
Päteazä aleile mute 


Şi parcul e încă pustiu. 


Văd iarăşi castanii şi plopii. 
Prin ramuri suspine străbat. 
Acum cu sfială m-apropii 
De banca pe care ai stat. 

Şi pieptul începe să-mi bată. 
De sus fluturând a căzut 

Pe bancă o foaie uscată, 


O frunză din anul trecut... 


PĂINJINIŞ 


În plasa gândurilor mele de lumină 
Ti-am prins imaginea: o viespe 


Subtire-n mijloc, ageră şi fină. 


O adiere poate s-o desprindă 

Din luminosul ei hamac. 

Să cadă ca o floare pe faţa unui lac, 
Să-i tulbure metalica oglindă... 

E seară... Plopii însirati în zare 

Se sting departe 

Văpăi de umbră, facle funerare 

La căpătâiul zilei moarte... 

De ce să-mi stai zadarnic împotrivă? 
Rămâi a mea... 

O, nu te zbate, dulcea mea captivă, 
Reţeaua fină s-ar cutremura 

Şi fiecare fir întins prea tare 

Mă doare... 

Că le-am urzit painjen solitar 

Nu din argintul razelor de lună, 

Ci din fiorul unui vis bizar 

Pe care Noaptea mi-l aduce-n dar 


Ca să-l trăim o clipă împreună... 


EPILOG 

Lângă ţărmul tristei mări 
M-am oprit pe-o stâncă. 
Apa tremură spre zări, 


Verde şi adâncă. 


Sufletu-mi, împovărat 
De-o iubire moartă, 
Se ridică ne-mpăcat 


Şi cu el o poartă, 


Cum îşi duce greu în zbor 
Vulturul de mare, 
Peste valuri călător, 


Prada moartă-n gheare... 


DISTIH EROIC 


Plop tânăr, încrustat în miezul verii, 
Cu ramuri vii şi frunză sclipitoare, 
Când râul vântului te scaldă, 
Învaţă-mă să râd ca tine-n soare, 


Să-i sorb lumina caldă. 


Plop negru, încrustat în ger 
Şi-ncremenit sub lună 

Cu rămuriş de zgură şi de fier... 
Învaţă-mă să uit lumina verii 
Şi-n câmp silhui 

Să dau tristeţea mea tăcerii 


Şi gândurile mele nimănui... 


INFERNUL 


Stante apocrife la Divina Comedie 


I 


“Allor si mosse, ed io gli tenni dietro.” 


Dante 


… Trudit apoi, m-am aşezat pe-o stâncă. 
La capătul călătoriei mele 


Se deschidea prăpastie adâncă. 


“Atunci el porni şi eu îl urmai” (Infernul, Cântul I). 


Şi străbătând a norilor perdele 
Cu-nveninate ace de lumină, 


Sclipeau în întuneric şapte stele. 


Eu le simţeam arsura pe retină 
Şi-n van mă apăram, cu fata-ntoarsä, 


De raza lor caustică şi fină. 


Simţii atunci că-n juru-mi se revarsă 
Un pal amurg ce umple de-ntristare 


Văzduhul mirosind a piatră arsă. 


Şi-n aburi de pucioasă, pe cărare, 
Văzui venind spre mine fără grabă 


Un om cu nasul dezolat şi mare. 


Părea că Cerul pe figura-i slabă 
A pus stigmatul dragostei şi-al urii, 


Eternizând profilul lui de babă: 


Tristete-amarä-n colţurile gurii, 
O frunte devastată de furtună 


Şi de-ale vremii nobile injurii. 


Purta pe cap o veştedă cunună 
Şi-n ochii lui părea că, deopotrivă, 


Melancolia lumii-ntregi s-adună. 


Aşa, din vasta vremii perspectivă, 
El cobora-n tăcere către mine, 


Ţinând în gol privirea-i corosivă. 


De unde vii şi cine eşti, străine? 
L-am întrebat, abia şoptind cuvântul. 


Eu viu de unde nimeni nu mai vine... 


De şase veacuri m-a-nghitit pământul. 
Viata-mi dete vitrega Firenze, 


Şi la Ravena mi-am găsit mormântul. 


Poet am fost şi-n libere cadente 
Cântai Amorul ce-mi robi toţi anii, 


Din pragul tristei mele-adolescente. 


Dar vrând să-mpac a’ patriei zâzanii, 
Mărunte intrigi, lupte intenstine, 


Cu ură grea m-au prigonit duşmanii. 


În crud exil, pribeag prin ţări străine, 
Visai atunci o vastă trilogie 


Pe care-am prins-o-n şiruri de tertine 


Săpate în granit pe veşnicie; 
Şi ca o răzbunare milenară 


Am publicat Divina Comedie. 


Un op, pe care anii-l îngropară 
Sub comentarii sterpe şi pedante, 


Ce-mi fac contemporanii de ocară... 


Cum, tu, eşti tu nefericitul Dante, 
Cel care-a Morţii jalnice mistere 


Le-a evocat în rapsodii vibrante? 


Nu pot, Maestre, nici n-am precădere 
Să te slăvesc aşa cum se cuvine!... 


Dar mult aş vrea, spre umedele sfere, 


În patria eternelor suspine 
Să mă conduci, precum odinioară 


Virgiliu te-a călăuzit pe tine. 


El, mie: - Oare, crezi că tot ce zboară, 
Cum zice un adagiu, se mănâncă? 


Fiindc-ai scris o cronică uşoară, 


Nici superficială, nici adâncă, 
Vrei să-ţi servesc acum de cicerone?... 


Nici tu, Maestre, nu scriseseşi încă 


La început, decât vreo cinci Canzone, 
O carte plină de elucubratii 


Şi câteva sonete monotone. 


Dar lui Virgiliu i-ai intrat în gratii 
(Adăugai, văzându-l că rezistă), 


El se purta mai bine cu confrații... 


Epoca voastră materialistă 
Mi-a zdruncinat credinţa de-altădată, 


- O-ntoarse el. Infernul nu există, 


Sau cel puţin eu unul niciodată 
Nu l-am văzut decât cu ochii minţii, 


Orbit de-o superstiție uzată. 


Eu, lui: - Acestea-s roadele Ştiinţei! 
Concepţia lui Strauss şi-a lui Nietzsche, 


De care mi s-au strepezit toţi dinţii! 


Dar cel puţin te-ai întrebat ce-ar zice 
În clipa asta, dacă fără veste 


Te-ar auzi divina Beatrice? 


El mi-a răspuns placid: 
Amorul este 
Un ce banal, prin care 
Firea drege 


A Nimicirii opere funeste; 


Un van instinct, de sub a cărui lege 
Nici microorganismele nu scapă. 
Eu, lui: - Atât? 


El, mie: - Se-nţelege!... 


Văzui atunci în linişte cum crapă 
A stâncilor întunecate blocuri 


Şi trec plutind pe-a nopţii neagră apă. 


Fantome prinse-n diafane jocuri 
Călcau mărunt văzduhul, fără tropot, 


Ca cei ce poartă cauciuc la tocuri. 


Apoi un sunet depărtat de clopot 
Păru că bate-n aer tarantella 


Şi ploaia se porni cu grabnic ropot. 


Înfricoşat de freamătul acela 


Ce se-nälta vuind în vijelie, 


Am zis: - Maestre, sä deschid umbrela? 


N-as vrea sä facem hidroterapie. 
La anii tăi, o gripă subversivä 


Îţi poate-aduce vreo pneumonie. 


Eu nu mă tem de moarte, dimpotrivă, 
Răspunse el, - când ai murit o dată 


E foarte greu să cazi în recidivă... 


Această vorbă îmi păru ciudată. 
Cuprins de-un fel de vagă presimtire, 


Pândii pe-ascuns figura-i nemişcată. 


Nu m-ai luat cumva c-un plan subţire 
Mai adineaori când ziceai, Magistre, 


Că Iadul nu-i decât o-nchipuire? 


El, mie: - Văd din vorbele-ti sinistre 
Că-n orice caz, 
Infernul pentru tine 


Îşi va deschide negrele registre. 


Destul am încercat a-ţi face bine. 
Ca să te vindeci pentru totdeauna, 


Ridică-te şi vino după mine... 


Cu fulgere verzui creştea furtuna. 
Rostind aceste nobile cuvinte 


Prin care şi-a răscumpărat minciuna, 


Maestrul a pornit-o înainte, 
Pe când, sub cer de zgură şi aramă, 


Eu mă tineam în urma lui cuminte 


Precum se ţine puiul după mamă. 


II 


“E caddi comme corpo morto cade.” 


Dante 


“Pe-aici se intră-n brațele durerii, 
Pe-aici se intră-n bezna subterană, 


Precum afirmă Dante Alighieri. 


M-a conceput o-nchipuire vană, 
Un rafinat instinct de răzbunare, 


Dar m-a-ntrecut mizeria umană. 


Zadarnică e orice protestare. 
Voi, cei ce-n lume ați comis păcate, 


Läsati-vä näravul la intrare.” 


Aceste vorbe, oarecum ciudate, 
Citindu-le cu jumătate gură 


Deasupra unei porți dărăpănate, 


Am zis: - Intrarea pare cam obscură... 
N-ar fi prudent să renuntäm, 
Maestre? 


Căci la un caz cumva de-ncurcătură, 


Nu văd nici uşi deschise, nici ferestre 


Pe unde teafăr să purced afară, 


Utilizând resursele-mi pedestre... 


“Si am căzut cum cade un trup fără viaţă” 


(Infernul, Cântul V). 


El mi-a răspuns cu voce funerară: 
De ce te porţi acum ca fariseii, 


Au vrei să-mi faci fantoma de ocară? 


Priveşte cel puţin prin borta cheii, 
Să ştiu că nu m-am ostenit degeaba. 
Eu, lui: - Pardon! 


Aşa fac doar lacheii. 


Incepe tu! 
Ori m-ai luat cu graba, 
Să-mi scoţi la urmă niscaiva ponoase? 


(Şi-n gândul meu: “Se otäräste baba!”) 


Ce interes avut-ai, ce foloase, 
Ca să m-atragi cu vorbele-ti viclene 


Prin locurile-acestea dubioase? 


Doar ştim noi că pe-aici, prin buruiene, 
Se află o panteră-n libertate 


Şi alte lighioane indigene. 


Vrei să m-aplec din curiozitate, 


Şi-n vreme ce nici nu gândesc cu gândul, 


Vrun cerber să m-apuce pe la spate?... 


Aşa vorbii, cu ochii spionându-l; 
Iar la sfârşit cedarăm fiecare, 


Când el, când eu, să stăm privind cu rândul. 


Văzui atunci, aproape de intrare, 
Un pudel gras su plin de panglicute, 


Cu scabie canină pe spinare. 


O lebădă şi câteva maimuțe 
Înconjurau dihania neroadă, 


Ce se lăsase moale pe läbute. 


Cu gingiile neputând să roadă 
Un beefsteak crud şi tare ca de piatră, 


El sta sugând din propria lui coadă. 


Acest căţel ce toată ziua latră, 
Rosti Maestrul cu-a lui voce tristă, 


A fost un biet erou, lăsat la vatră. 


Cunosc! am zis cu nasul în batistă. 
Dă-mi voie să-i dedic, fiindcă-i place, 


Această rimă impresionistă... 


Vezi colo, între două vingalace, 


Un om cu alfabetul la spinare, 


Venind pe sub colină într-acoace? 


Acela este tipograful care, 
În primul tău poem, din zăpăceală, 


Ţi-a mutilat trei strofe lapidare. 


Atunci la borta cheii, cu sfială, 
Urmând ilustrei mele Călăuze, 


Văzui o mutră plină de cerneală: 


Un om trecea... 
Şi cele nouă Muze 
Îl zgâriau, purtându-l sub escortă 


Şi obligându-l să le ceară scuze. 


Degeaba cauţi, i-am strigat prin bortă, 
Să scapi de blamul negrei tale fapte! 


Sus, pe pământ, poetul te suportă, 


Dar jos te-aşteaptă a lui Cain noapte, 
Precum a zis Francesca da Rimini, 


Infernul, cântul V, ... 


El s-a oprit pe creştetul colinei, 
Înfricoşat de-această ameninţare, 


Şi, neclintită-n tremurul luminii, 


Statura lui s-a proiectat pe zare, 
Încovoiată, lungă, amărâtă, 


Ca un fantastic semn de întrebare... 


Văzui apoi o namilă urâtă, 
Un fel de baci cu sarica sub glugă, 


Ce sta deoparte sprijinit în bâtă. 


De propria lui umbră vrea să fugă, 
Dar se trezea că-n juru-i gravitează, 


Mânat de-o oarbă forţă centrifugă. 


O clipă se oprea şi, cu emfază, 
Tintea-n pământ căutătura-i proastă, 


Apoi din nou pornea ca o sfârlează. 


Acest Zoil, cu proza lui nefastă, 
A pângărit de două ori pe lună 


A Venerei stea limpede şi castă... 


Atât Maestrul apucă să-mi spună. 
În umbră se ivise-o albă pată, 


Un corp suav ca un reflex de lună... 


O blondă aparitie-ntristatä 
Plutea spre noi din umeda genune... 


Şi-n întuneric, albu-i trup de fată, 


Îngenuncheat ca pentru rugăciune 
Şi luminos şi fin ca diamantul, 


Părea-ncrustat în rocă de cărbune. 


Cu glas pierdut îşi caută amantul... 
Ea are-n ochi misterul nopţii clare, 
Pe buze-Amor şi-n inimă 


Neantul... 


Iubirea ei crescuse ca o floare 
Sub ziduri de fätarnicä Gomoră, 


O dulce-mpătimire arzătoare: 


În ceasuri caste, mângâieri de soră. 
Sărutul ei văpaie purpurie, 


Privirea luminiş de auroră... 


Şi-o clipă fu de-ajuns: pe veşnicie 
Se risipiră toate, fără urmă, 


Într-un fior de neagră isterie. 


Destul! Destul!... 
Simteam cum mi se curmă 
Viata-n piept, cum vipere rebele 


Se zvârcolesc în inima-mi şi scurmă... 


Şi fără glas, cu capul gol sub stele, 


Văzând cum iarăşi piere-n fund, departe, 


Fantoma tristă a iubirii mele, 


M-am prăbuşit cu braţele-ntr-o parte, 
Împins în gol de-o tainică povară, 


Cum cade omul fulgerat de moarte. 


Părea că peste sufletu-mi coboară 
O noapte liniştită şi adâncă 


Şi-n giulgii moi de umbre mă-nfăşoară... 


Apoi, cu ochii plini de visuri încă, 
M-am scuturat ca dup-o catastrofă 
Şi m-am trezit din nou pe-aceeaşi stâncă 


Pe care mă găseam în prima strofă. 


Din ciclul 


“PARODII ORIGINALE” 


ÎN LOC DE PREFAŢĂ 


Unui confrate 


Tu nu-ntelegi, 

Zoile, râsul meu... 

Într-un oraş din asfintit, departe, 
Cu mult negot şi ştiutori de carte, 


Trăia pe vremuri un sărman evreu, 


Anume Baruch... 

Fire de elită, 

În lume vietuind ca-ntr-un pustiu, 
Ştia să taie sticlă poleită 


Şi toţi nerozii îl credeau geamgiu. 


Dar timpul suflă limpede ca vântu 
Şi Moartea le-a grăbit metamorfoza: 
Pe toţi făcându-i una cu pământul, 


A transformat pe Baruch în Spinoza. 


Tu nu cunoşti, Zoile, gândul meu... 
Din tine-ntreg tu faci literatură. 
Oferi în studiu mica ta structură, 


Naiv şi comic, ca un crustaceu. 


Eşti tulbure, dar fundul ti-i aproape; 


Aveam şi eu (pe când mă dam pe gheaţă) 


Obscuritatea ta de suprafaţă, 


Şi profunzimea ta de două şchioape. 


Iar azi lirismul meu e clar, vezi bine, 
Căci tuturor îşi dăruie secretul, 
Dar ca să poţi citi cândva în mine 


Tu nu-mi cunoşti, Zoile, alfabetul. 


Zadarnic dar ne-amestecă vultoarea, 
Noi nu putem urma acelaşi ţel... 
Şi dacă totuşi ţi-am făcut onoarea 


Acestor aspre stihuri de oţel, 


Când îmi citeşti poemele şi proza 


Gândeste-te la geamul lui Spinoza. 


Pagini din diferiţi autori 


Al. DEPĂRĂŢEANU: 
VARA LA ŢARĂ... 


Locuinta mea de veră 
E la ţeră... 
Acolo era să mor 


De urât şi de-ntristare 


Beat de soare 

Şi pârlit îngrozitor! 

Acolo, când n-are treabă, 
Orice babă 

Este medic comunal. 

Viaţa ce aci palpită 

E lipsită 

De confort occidental. 

Nu există berărie, 

Nici regie... 

Doar un hoţ de cârciumar 
Care are marfă proastă 

Şi-o nevastă 

Ce se ţine c-un jandar. 

Când te duci pe drumul mare 
La plimbare, 

Este praf de nu te vezi. 

Trec, mişcând domol din coadă, 
Spre livadă 


Ale satului cirezi. 


Şi te poartă sub escortă 
O cohortă 
De tântari subţiri în glas, 


Înzestrati la cap c-o sculă 


Minusculă 


Cu pretenţie de nas... 


Când se ia câte-o măsură, 
Lumea-njură 

Pe agentul sanitar 

Şi-l întreabă fără noimă: 
Ce-ai cu noi, mă? 

Pentru ce să dăm cu var?... 
Ale satului mari fete 

Fără ghete 

Ies la garduri pe-nserat... 
(Am văzut aci-ntr-o noapte 
Nişte fapte 

Care m-au scandalizat!) 
Lângă foc, o babă surdă 

Şi absurdă 

Spune, ca şi alte däti, 

Tot povestea cu Ileana Cosânzeana, 


Plină de banalitäti. 


Doarme-apoi adânc comuna... 
Numai luna Galbenă ca un bostan 
Iese, mare şi rurală, 


La iveală, 


Dintr-o margine de lan. 
Când şi când un câine urlă 
Ca din surlă... 

Carul mare s-a oprit 
Suspendat, ca un macabru 
Candelabru, 


Peste satul adormit... 


Dar în zori încep cocoşii, 
Päcätosii, 
Ca să facă iar scandal, 


Să te saturi de viaţă 


Şi dulceata 


Traiului patriarhal! 


D-aia zic eu, prin urmare, 
Vorbă mare: 

Că de-acuma, să mă tai, 
Nu-mi mai trebuie-altă cură 
În natură, 


Să mă duceti cu alai! 


Meargă pictorii la ţară 
Ca să piară 


De căldură şi de praf! 


Mie dati-mi străzi pavate, 
Măturate, 


Dati-mi cinematograf! 


Ca un fluture pe floare, 
Beat de soare, 

Pentru ce să mor aşa? 

Nu mai vreau täränci naive, 
Primitive... 


Mie dati-mi altceva! 


Dati-mi, dati-mi strada-ngustă 
Unde gustä 

Omul viaţa mai din plin 

Cu trăsuri, femei cochete 

Şi cu fete 


Încălţate cel putin! 


DIMITRIE BOLINTINEANU: 
MIHAI VITEAZUL ŞI TURCII 


Oştile păgâne pasă la hotare. 
Mihai-vodă şade la o masă mare. 


Căpitanii-n juru-i beau, se veselesc, 


Când deodată-n sală intră-un sol turcesc. 
Padişahul nostru m-a trimis la tine 


Să-i plăteşti tributul ce i se cuvine!... 


Mihai-vodă tace. 

Oaspeți, mare-mic, 

Cu onor din teacă spedele-şi ridic. 
Luna varsă raze dulci şi auroase, 
Căpitanii-şi scutur coamele pletoase. 
Iat-acum se scoală doamna-i tinerică 
Rumenă, suavă ca o zambilică. 

Sub hlamidă-i saltă rotungioru-i sân, 
Crini şi garofite pe-al ei chip se-ngân, 
Părul pe-a ei frunte joacă grațios, 


Ochii cu tristeţe cat-acum în jos: 


Unde este timpul cel de altădată 

Când Mihai Viteazul ştia să se bată? 
Cela ce-n primejdii stă şi se gândeşte 
Inamicii ţării jugu-i pregăteşte. 

Pentru tron, mărire, dulcea-i sotioarä 
Gata-i să se ducă şi-n locu-i să moară! 
Doamne, tu ai dreptul s-o abandonezi, 
Dar nu ai pe-acela plângând ca s-o vezi, 


Du-te, mori în luptă, dulcele meu mire, 


Că de nu eşti vrednic, plec la mănăstire! 


Atunci Mihai-vodă se scoală deodată 
Şi spre sol întoarce fata-i gândurată: 
Mergi şi spune celui care te-a trimis 
Că Mihai Viteazul ochii n-a închis. 

Au voieşti pe ţară biruri noi a pune? 
Au vrei să iau pielea de pe Naţiune?... 
Padişahul vostru, fără de-nconjor, 
Vrea să nimicească p-acest brav popor. 
Dar mai bine piară dacă i-a fost dat, 


Decât cu ruşine, mic şi atârnat! 


Şi zicând acestea, ia o bardă-n mână, 
Iute strânge-n juru-i armia română 

Şi cu ea de-a valma, făr' să zăbovească, 
Sfarmă şi respinge armia turcească. 
Chiar şi Sinan-Pasa, plin de umilinti, 


A căzut în apă şi-a pierdut doi dinţi. 


Iar Mihai Viteazul, după două ceasuri, 


Naltä-o mănăstire şi trei parastasuri! 


GEORGE COŞBUC: 


ȚIGANII 

Dorm câmpiile-n lumină. 
Peste pacea lor senină 

Cade soarele-n apus. 

Un convoi s-arată-n zare... 
Creşte-ncet pe drumul mare 
Şi cum vine tot mai tare 
Pulberea se-naltä-n sus. 

Vin ţiganii!... 

Fără veste 

Pe la porţi răsar neveste, 
Satul se deşteapt-acum 

Când prin văl de praf subţire 
Începură să se-nşire 

Cară mici cu coviltire 
Scârtâind încet pe drum. 
Trec flăcăi cu urşi în lanţuri. 
Câinii, desteptati din şanţuri, 
Latră fără să-i asmuti 

Şi orbiş s-aruncă-n cete, 

Dar flăcăii largi în spete, 

Cu ochi mari, cu negre plete, 


Calcă mândri si tăcuțţi... 


Vine-apoi pestrita gloată 
Cu gospodăria toată. 

Caii slobozi, fără frâu, 

Duc merindele-n spinare 

Şi se ţin pe lângă care, Iar vătavul stă călare 
Cu harapnicul la brâu. 

Sar copiii goi şi strigă, 

Cer la poartă mămăligă, 
Babe frânte din mijloc, 

Iar tigäncile cu gura 
Întetesc harababura 

Când îţi umplu bätätura 
Să-ţi ghicească din ghioc. 
Vin mişcând din şold alene 
Cu privirile viclene 

Şi cu sânii arşi de vânt, 

De la sudul tainic, unde 
Soarele-ndelung pătrunde 
Bronzul formelor rotunde 


Stingherite de veşmânt... 


S-a oprit lâng-o poiată 
Un ţigan räzlet de ceată, 
Ochii-i fug după găini... 


Strâns îşi tine-acum vioara 


Şi, cum trece ulicioara, 

Fac în urma lui ca cioara 

Toţi copiii din vecini. 

Mai încolo, pe-o mârtoagä, 

Dintr-o gură de desagă 

Atârnată de oblânc, 

Fără scâncet, cu sfială, 

Iese negru la iveală Numai cât o portocală 


Un căpşor mirat de tânc. 


Lume pe la porţi se-ndeasă. 
Chiar şi doamna preuteasă 
Şi-a lăsat gherghefu-n pat 
Şi-şi păzeşte-n prag odaia. 


Creşte-n uliti harmalaia 


Când domoală trece laia 


Cătră margine de sat. 


Şi s-au dus... 

Pe câmp, pe drumuri, 
Pale străvezii de fumuri 
Se ridică-n depărtări. 
Limpede-asfintit coboară; 
Crezi că-n uriaşa-i pară 


Un oraş întreg, o ţară 


Arde dincolo de zări... 


SPERANTIA: CÂINELE OVREIULUI 
“Anecdotä pipărată“ 

Într-un an, cândva-ntr-o vară, 
Nu ştiu unde, în ce sat, 

Un ovrei mergând cu marfă 
Într-o curte a intrat. 

Şi cum intră el pe poartă 

Cu bagajul la spinare, 

Hop, îi sare înainte 

Un dulău urât şi mare. 

“Ce să fac acum? se-ntreabă 
Bietul Ițic supărat. 

Dacă strig să vie omul, 

Pân’ să vie - m-a mâncat! 
Dacă plec pe poartă iară, 

Aş pleca eu bucuros, 

Dar dulăul e în stare 

Să m-apuce pe din dos... 

Nici încolo, nici încoace, 

Eu mai bine stau pe loc; 
Şi-am să-l iau cu vorbă bună, 


Chiar aşa să am noroc!” 


Moi Grivei, zic zou, ascultă, 
De când umblu eu pe jos 
N-am văzut în toată lumea 
Un căţel aşa frumos! 

Mă mai duc la târg eu, lasă, 
Ti-oi aduce un covrig. 

Ce folos ai dacă latri? 
Parcä-ti iese vrun câştig? 
Moi Grivei, tu eşti cuminte, 
Ce-ai cu mine de-mpärtit? 
Am venit la badea Gheorghe, 
Ei şi ce-i dac-am venit? 
N-am să stau un an la dânsul, 
Plec îndată la haham... 

Dar dulăul se repede 

Şi mai tare: Ham! ham ham! 
Stai pe loc! 

Ai-vei mi-e frică! 

Ci păcat că n-am o puşcă! 
Badi Gheorghe, badi Gheorghe, 
leşi afară că mă muşcă! 
Badea Gheorghe iese-n uşă, 
Dă c-o piatră după câine 


Şi-apoi zice: 


- Nu te teme! 

Tine-ti inima, jupâne! 

Nu ştii vorba românească 
De la mosi-strämosi lăsată, 
Că un câine care latră 

Nu te muşcă niciodată? 

Ştiu proverbul zice Ițic 

- Că-l avem şi la ovrei, 

Ştiu prea bine... dar e vorba 


Dacä-l ştie şi Grivei! 


A. MIREA: 


CALEIDOSCOP 


UNEI FOSILE 


I 

De-atâtea ori noi ţi-am făcut ovatii, 
Ti-am pregătit mândria ta pedantă. 
Salută dar sinteza ambulantă 


A celei mai nebune generaţii! 


Căci la atâtea mari evenimente 

Eu am luat o glorioasă parte: 

Doar am avut principii conştiente 

Şi capul spart la marte! 

Nu vezi ce iute mă deprind cu zborul? 
Aeroplanul visurilor mele 

Vertiginos mă duce către stele, 

Cum îl ducea pe Blériot motorul. 
Iubesc şi cânt!... 

Nepăsător cultiv 

A sufletului gratuită zestre, 

Căci eu sunt tânăr şi-mi bat joc, maestre, 
De prognosticul tău definitiv. 

Tu ai ajuns de mult fatalul termen 

Şi te-a orbit sterila ta splendoare; 

Eu port în suflet durerosul germen 


Al operelor mele viitoare. 


IL. 


BUSTULUI MEU 


Tu, “cap de studiu”, mobilă intactă, 
Discret tovarăş de proiecte mari, 

Tu reprezinti persoana mea abstractă, 
Un alter ego fără ochelari. 

Şi laolaltă noi trăim ca fraţii... 

Dar vezi tu cât de nebulos apare 
Destinul tău, premătură-ntrupare 

A tainicelor mele aspirații! 

Când mă cuprind presentimente rele 
Mă uit la tine, mosafir posac, 

Si nu ştiu dacă voi putea să-ţi fac 
Un piedestal din visurile mele... 

Ori mă voi stinge ca un foc de paie 
Şi voi pieri cum piere-n lume totul, 
Ori te răstoarnă slujnica cu cotul 
Când va veni să scuture-n odaie. 
Dar dacă scapi de-o moarte-aşa brutală 
Şi dacă eu mi-oi face datoria, 

Atunci e obligată primăria 

Să-ţi dea şi tie-un loc în capitală. 
Nemuritor şi rece ca metalul, 


Deşi nu eşti decât un “plagiat”, 


Vei fi mai mândru, mai apreciat 


Şi mai iubit decât originalul. 


Zâmbind vei sta pe negru piedestal 
Împodobit cu litere de aur, 

Şi trei täränci enorme de metal 

Îţi vor întinde trei cununi de laur. 
Iar eu, obscurul, eu acesta care 

De două ceasuri stau în faţa ta 

Cu mâinile vârâte-n buzunare, 

Eu voi muri şi toţi mă vor uita. 

Căci omul are partea cea nedreaptă: 
El cântă, râde, suferă, iubeşte, 
Adoarme-apoi şi nu se mai deşteaptă, 


Pe când poetul supravieţuieşte... 


MI. 


RĂSPUNSUL MICILOR FUNCȚIONARI 


Da, aveți dreptate: noi o ducem prost, 
Täcänim întruna la maşina 

Yost. 

Înnegrim hârtie, forfecăm cupoane, 
Urmărind cu ochii tinere cucoane 
Care trec pe stradă... 


Sunt trăsuri şi lume, 


Pretutindeni zgomot, soare cald şi glume. 
Vremea parcă-şi merge mersul în galop 
Şi aspectu-şi schimbă ca-n caleidoscop. 
Iar noi stăm deoparte... 

Asta ni-i viaţa! 

Tot mereu aceeaşi, seara, dimineaţa: 
Slujba, facultatea, birtul şi chiria, 

- Peste tot apasă, grea, monotonia. 

Da, ni-i tristă soarta şi de nimeni plânsă. 


CCA. xe | 


Însă... Să trăiască salvatorul “însă 
Seara, când cad leneşi fulgii de zăpadă, 
V-aţi oprit vreodată la un colţ de stradă, 
Când lumini la geamuri, vesele, pe rând, 
Una după alta se aprind, şi când 
“Centrul” îşi trimite către mahalale, 

În amurg, prisosul farmecelor sale? 

E o-nvălmăşală, un popor de fete 
Rumene, vioaie, sprintene, cochete, 
Care trec grăbite, chicotind în şoapte. 
Au în ochi lumină şi-n privire noapte. 
Blonde ucenice, oacheşe modiste 

Trec uitând pustiul ceasurilor triste, 
Cine le pricepe zâmbetul fugar? 


Numai oropsitul mic funcţionar! 


Cât îi par de calde hainele subţiri, 

În văpaia unei tainice priviri! 

Un cuvânt, o şoaptă ce de-abia se-ngână, 
Mai târziu o caldă strângere de mână, 

- Până când alături ei se duc, perechi, 

Si se pierd în noaptea ulitelor vechi... 
Da, ni-i tristă soarta, domnule A. Mirea, 
Dar avem Iubirea! 

Dar noi suntem tineri, noi avem speranţe! 
Când ne-nchidem visul în obscure stante 
(Nu ştiţi că noi facem şi literatură?) 

O, atunci se schimbă vitrega natură: 
Ne-aminteşte teancul de hârtii albastre 
Cât de larg e cerul visurilor noastre: 

În biroul umed soarele coboară, 
Foarfecele cade, fantezia zboară, 

Täcäne maşina ritmul unui vers... 


Voi atingeti culmea, noi suntem în mers. 


IV. 


RĂSPUNSUL COMETEI 


Regret că mă-ntrerupi din cale 
Cu interviul dumitale, 


Dar iată, mă opresc o clipă 


Să-ţi dau răspunsul meu în pripă. 
V-am salutat odată sfera, 
Acum vreo zece mii de ani, 
Când astronomii de pe Terra 
Erau de-abia orangutani. 
(Flammarion era gorilă, 

Şi bietul Newton, diplodoc, 
Camil era de-abia cămilă, 

Iar Duică... nu era deloc! 

El de-abia azi, când scrie proză, 
Se află în metamorfoză 

Şi se transformă tare greu: 
Aspiră-acum la cimpanzeu.) 
De-atunci, prin negrele stihii, 
În noaptea largă şi profundă, 
Am rătăcit cu zeci de mii 

De metri pe secundă, 

Şi diafană m-am ivit, 

Din periodă-n perioadă, 

Ca fulger blond încremenit 
Să-mi desfăşor spectrala coadă 
Pe cerul nopţii la zenit... 
Planetele cu sateliții, 


Purtîndu-şi mîndre parazitii, 


Mi-au dat portretul prin gazete 
Şi m-au fixat mii de lunete... 
Dar, gata să-mi găsesc mormîntul 
În vreun sistem de constelații, 
Am revenit zburînd prin spaţii, 
Căci nu dispretuiam Pămîntul. 
(De-ati fi în cer ca mine voi 
V-aţi minuna întotdeauna 
Cum globul ăsta de noroi 

Se vede luminos ca Luna...) 
Şi-aveam de gînd - ca un simbol 
De milenară simpatie 

Cu cel din urmă-al meu ocol 
Să ne unim pe veşnicie 

Într-un fantastic carambol. 

Şi măritându-i neagra humă 
Cu luminosul meu adaos, 
Într-un aprins vîrtej de spumă 
Să ne rostogolim în haos. 

Dar cînd văzui ce... porcărie 
(Să-mi ierti cuvântul) ati făcut, 
Cât sânge-a curs din neghiobie 
Pe bietul vostru glob de lut, 


Ca spaimă, la perihelie 


Din zborul meu m-am abătut 
Şi nimbul clar şi trena lungă 
Ca o eşarfă de lumină 

Mi le-am ferit să nu le-ajungă 
Vreun strop întunecos de tină. 
De-atunci, iubitul meu, îmi vine 
De supărare şi ruşine 

Să fug...cu coada-ntre picioare 
Prin spaţii interplanetare 

Şi să mă mistui în neant. 

Mă duc... Adio! Salutare! 


Să-mi scrii: Uranus, poste-restante. 


V. SONETE 


. LA CINEMATOGRAFUL MUT 


Se face beznă. 

Tremurând apare 

Pe pânza albă, fără nici o cută, 
Un domn cu cioc... 

Zâmbeste şi salută 


Jur împrejur pestrita adunare. 


E un salon în care toţi discută 
Şi râd mereu. 

E viaţă, e mişcare 

Dar nici un zgomot... 
Fermecată pare 


Societatea asta surdomută. 


Cuiva, din sală, i-a scăpat un ban. 
Uşor, întoarce capul indignată 


Madama care cântă la pian. 


Alături o cucoană se frământă, 
A enervat-o liniştea ciudată 


Din lumea “celor care nu cuvântă“... 


. SONET TEATRAL 


Te urmăresc cu ochii toţi bărbaţii. 
O ploaie de priviri sentimentale 
S-abat asupra frumuseţii tale 


Şi toate-i fac erotice ovatii. 


Ce fericit e soţul dumitale! 
El în antracte stă de conversații... 
De-aş fi, ca el, stăpân pe-atâtea gratii, 


Eu aş pleca la cele trei semnale. 


Mă-întorc, frumoasa mea necunoscută, 
Şi ochii mei din umbră te salută 


De câte ori se-ntunecă lumina. 


Dar ochii tăi n-au prea băgat de samă 
Că-n pieptul meu se-ncepe-o nouă dramă, 


Cînd a căzut definitiv cortina. 


. UN ROMANTIC 


De două ceasuri tremurând în stradă, 
Cu ochii plini de mută resemnare, 

Îşi face planuri extraordinare 

Şi-n mintea lui rosteşte o tiradă. 


“Poftim la geam, sublimă arătare! 


De-ai auzi tăcuta serenadă, 
Te-ai apleca uşor pe balustradă 


Ca să trimiti în vînt o sărutare.” 


El speră încă... Poate, cine ştie, 
De la distanţă, prin telepatie, 


Va-nfiripa cu ea un dialog. 


Dar inima-i se strânge ca-ntr-un cleşte, 
Pe când vardistul trece şi-i şopteşte 


C-un zâmbet straniu: 


Circulati, vă rog!... 


VI 


. SAHARA 


Eu nu mă duc la cinematograf. 

În suflet port o lume minunată, 

- Tablouri vechi, pe care niciodată 

Nu le pătează mustele de praf... 

Veneţia, Bosforul, Niagara, Brazilia, Eghipet, Dardanele, Fiorduri, 
munţi, privelişti din Sahara 


les rând pe rând din noaptea minţii mele. 


Sahara!... Uite, vreau să fac o probă, 
S-aduc Sahara chiar la mine-acasă: 
Mut scaunul beteag de lângă masă 


Şi stau aşa, cu spatele la sobă... 


S-a ridicat grozav temperatura!... 
Pe galbene nisipuri arzătoare 

Un palmier încremenit în soare 
Visează lung... 


Abia suport căldura. 


Mi-am rupt în coate hainele de dril. 
Pe drumul ăsta lung cât Ramajana, 


De-o săptămână mergem cătră Nil... 


A poposit în oază caravana. 


Înmărmurit în farmecul acesta 
De mii de ani, Pustiul pare mort. 
Cămilele şi-au pregătit siesta 


Şi rumegă culcate lângă cort. 


Iar noi, în tihnă binecuvântată, 
Gustăm, de formă, câteva curmale. 
(Sunt învăţat cu mesele frugale 


De când trăim în zona temperată.) 


Apoi o mreajă de senzaţii rare 
M-adoarme-n cadrul vastei acvarele, 
Când urmăresc pe gânduri cum dispare 


În depărtări o turmă de gazele. 


Vânat ar fi, dar cine să-l împuşte? 


Din cer coboară voluptoasa lene. 


La capul meu, c-un eventai de pene, 


Un sclav buzat mă apără de muşte. 


Nu simt nimic... şi mi-i atât de bine 
La umbra palmierului culcat... 
Aş vrea... aş vrea acuma... 


Ce păcat 


Că n-am luat pe draga mea cu mine! 


O. GOGA: 


I. MUCENICII 


V-a doborât alături deopotrivă 
Amarul trudei fără de hodină. 

La căpătâiul vost’ într-un opait, 
Domol clipeşte-un sâmbur de lumină. 
Din cetätuia strălucirii, luna 

Şi-a pogorât sfiala prin fereastă, 

Ca să vegheze aşternutul maşter 


În care doarme trudnica nevastă. 


Biet mucenic neistovit al pâinii! 

La sânul ei, îţi luminează luna 

Un prunc de-o zi, învăluit în scutec, 
Ce te-a-nfrätit cu ea pe totdeauna. 
Tu simţi chemarea gliei milostive 


Şi te-mpresoară o nădejde sfântă... 


Ca un prinos de cuminecătură, 


O rază rece bine-vă-cuvântă, 


Domol pe fruntea pruncului se frânge 


Şi rostul ei v-aduce o solie: 
Că-n el trezi-va-nfricoşatul vifor 


Al judecății care va să vie. 


II 


. VADE RETRO... 


Invective la adresa unui fost 


co-director, în ziua când a dispărut revista Luceafărul. 


Multiscusita minţii limbă 
Nu-mi spune clipa năzdrăvană 
Ce mi te-a scos de mult în cale, 
Fiinţă maşteră şi vană! 
Uitat-am ziua şi văleatul 

Ce-au înfrățit pe vremi, odată, 
A mele stihuri de aramă 


Cu proza ta cea nesărată. 


Iscoditor, cu ochii tulburi, 
Bicisnic făcător de rele, 

Te-ai agăţat odinioară 

De haina strălucirii mele. 

Şi te-am răbdat să-mi stai alături 
Şi nime n-a putut să ştie 

Amarul ce l-am tras cu tine 


In scurta noast' toväräsie. 


O, blestemată fie clipa 


Când ai purces apoi în ţară 


Ş-ai cumpărat tipografie 

Să-mi faci revista de ocară. 
Să-mi porţi Luceafărul prin lume, 
În cap cu proza ta neroadă, 

Cu actibilduri pe spinare 


Şi cu notițe slabe-n coadă. 


Din pieptul zbuciumat de patimi 
Eu simt cum lava şi-o revarsă 
Cumplita vorbelor năvală, 
Potop păgân pe buza-mi arsă. 

Şi nu ştiu, nu găsesc în pripă 
Destule vorbe-nfricoşate, 

Cu smalţ de fulgere albastre, 


Să ţi le sparg în cap pe toate! 


Ce-ai făcut cu-a tale 
Proaste combinaţii? 
Unde-s cititorii, 
Unde-s abonaţii, 


Păcătosule, răspunde: unde-s abonaţii? 


Nu ştiu ce mă ţine 


Să nu-ţi stric eu planul, 


Să vezi numai stele 
Verzi ca leuşteanul, 


Numai stele şi... luceferi verzi ca leuşteanul! 


I. MINULESCU: 
TREI ROMANTE PENTRU MAI TÂRZIU 
I. ROMANTA AUTOMOBILULUI 


Päzea! 

Päzea că trece-n goană, Aleargä, 

Vâjâie ca vântul, 

Şi dacă n-ai urechi normale te face una cu pământul! 
El vine drept din arsenalul 

Progresului uman Modern, 

Să te trimată-n bezna rece a Absolutului etern. 
Păzea! 

Că trece-n zbor copilul civilizaţiei extreme 

Şi zvârle-n aer trei semnale, 

Trei versuri mici 

Din trei poeme 

Pe care trei poeţi deodată 

În trei oraşe le-au cântat, 

- Un leit-motiv, 


Trei note scurte, cu timbrul galbenului mat. 


Dar cine poate să priceapă 

Simbolul celor trei semnale 

Ce conturează-n spaţiu 

Albe 

Şi verzi 

Intentii criminale? 

Păzea, că e iresponsabil, 

El are flacări în artere 

Şi te păleşte fără veste cu patruzeci de cai putere! 
Pufneste, 

Zbârnâie, 

Se-ntoarce 

Şi lasă-n urma lui, pe drum, 

Miros albastru de benzină 

Şi nori de pulbere 

Şi fum... 

S-a dus, 

Adio! 

Poate-acuma deja comite alte crime, 
Pe când în urma lui se scoală din praf 
Infirmele victime, 

O hecatombă de cadavre 

Pe-altarul nobilului 


Sport, 


Gesticulând cu indignare, din drum, 

Iar tu eşti primul mort 

Care-a-nviat... 

Şi scuturându-ti de praf în soare macferlanul, 
Suspini în urma lui: 

Degeaba! 


Te face mart Aeroplanul! 


II. ROMANŢĂ AUTUMNALĂ 


Ploaia tristă şi banală, 

Ploaia obsedantă, 

Ploaia 

Care pastişează clima de pe Alpi 

Şi Himalaia, 

Ploaia cade verticală din cerescul alambic 
Şi sfidează pacienta trecătorilor: 

Pic-pic... 

Cu vedenii de umbrele ce se-nchid 

Şi se deschid, 

Resemnat primeşti în faţă proiectile de lichid. 
Când şi când, pe pălărie 

Simti un ropot de cascadă, 

- Cântă streşinile toate... 


Iar în jurul tău, pe stradă, 


E-o obsesie galantă de picioare şi frou-frou, 
De dantele, 

De jupoane 

Şi ciorapi de la “Bon-Goât”... 

De trei zile 

Firmamentul desfăşoară peste noi 

O imensă zdreantä udă cu largi pete de noroi. 
Pe mizeria terestră a foburgului umil 

De trei zile cerul varsă lacrimi mari 

De crocodil... 

Plouă! 

Plouă ca-n Parisul lui Verlaine... 

Din loc în loc, 

Te insultă modestia unor ghete fără toc. 
Mai departe, 

Când coboară din cupeul ei grăbită, 

Până sus zăreşti dessous-ul unei doamne 
Din elită, 

Iar pe strada animată ca la cinematograf 


Ploaia zugräveste-n aer sârme lungi de telegraf. 


III. ROMANTA GRAMOFONULUI 


Eu sunt un genial amestec 


De Poezie 


Şi de Proză, 

Eu sunt extrema întrupare şi ultima metamorfoză 
A Spiritului, care luptă de zeci de veacuri să supuie Materia 
Din care zilnic îşi modelează o statuie... 

Eu sunt un sarcofag de note îmbalsamate, 

Un album 

În care-o primadonă moartă 

Dă 

Gratis 

Un concert postum. 

Prin mine mor - ca să renască 

Vibraţii pentru mai târziu, 

Eu sunt ce n-am fost niciodată 

Şi-un sfert din ce era să fiu! 

Un capelmaistru invizibil comandă pâlniei sonore 
Trei game ultraviolete 

Şi alte trei, multicolore, 

Pe când bagheta lui ocultă, 

Bătând frenetica măsură, 

Înscrie notele în aer pe-o-nchipuită partitură... 
Eu sunt un mecanism precoce, 

Sunt o cutie ventrilocă, 


Un fericit concurs de piese cu acţiune reciprocă: Şuruburi, Ace, 
Manivelă, 


Sunt arcul primului avânt, 


Trompetă, Placă, Diafragmă 

Şi... dracu ştie ce mai sânt!... 

Pornesc metalice acorduri 

Şi-n ritmul unui dant romantic 

Se-naltä, 

Cresc tumultuoase, ca o tempestä pe Atlantic, 
Apoi coboară, se-ntretaie şi mor încet 

Ca un ecou 

Produs de zborul unei muşte 

În cavitatea unui ou... 

Dar placa se-nvârteşte-ntruna 

Ca un perpetuum-mobile. 

Pe ea şi-au imprimat scheletul un şir de sunete 
Fosile 

Prin care oamenii de mâine 

Vor şti cum fluierau străbunii... 

Căci, ce e placa? 

E un zero în exerciţiul functiunii. 

O suprafaţă cântătoare. 

Un ghem de note. 

O tipsie 

Pe care doarme o romantä căzută în catalepsie. 
E o spirală fecundată de vârful unui ac virgin. 


Carusso, Patti, Batistini 


Şi tragicul Şaliapin. 

Eu suni... Dar nu! 

Antichitatea mi-a-mprumutat un nume straniu 
Din trei silabe 

Frontispiciul nemărginitului cavou... 

Eu sunt Trecutul care geme 

Cu rezonanţa unui craniu 

În golul căruia 


Viaţa îşi cântă ultimul ecou. 


M. CODREANU: 


SONETEPARNASIENE 


I. SCAMATORUL 


Întinde braţul... 

Şi, din pălărie, 

Ca prin minune-ncep acum să iasă 
Un porumbel, un iepure de casă, 


Cutii, panglici, o-ntreagă florărie. 


Dar, hocus-pocus, binişor o lasă 
Cu gura-n jos... 

E altă boscărie: 

De sub joben apare-o farfurie 


C-un snitel bine garnisit, pe masă. 


Aşa, mereu... 
Şi vulgul cască gura 
La cel ce pare c-a învins Natura, 


El concurează pe copiii Muzii. 


EL, din nimic, îţi dă fripturi şi poame 
Şi, totuşi, rabdă uneori de foame... 


E fabricantul nostru de iluzii. 


II. PAGLIACCIO 


O zi nefastă m-a adus pe lume 
În veacul vostru de melancolie. 
Durerea mea - prilej de veselie, 


Şi cugetarea mea - un lanţ de glume... 


Nu pentru biata-mi inimă pustie 
Şi nici de dragul gloriei postume, 
Ci pentru voi am făurit anume 


Strălucitoarea mea filozofie. 


Eu pretutindeni caut în viață 
Prilej de râs la fiecare pas 


Şi-adesea plâng sub fardul de paiaţă... 


Dar când tristeţea cearcă să mă prindă, 
Mă-ntorc atunci cu faţa spre oglindă 


Şi râd, nebun, de propriul meu nas. 


III. SAMSON SI DALILA 


Samson vorbi cu glas adânc: 
Ştiu bine 

Că-n sărutarea asta care-nşeală 
Ai plănuit vânzarea criminală, 


Că voi cădea şi voi muri prin tine. 


Dar nu te-alung. 

E patima fatală 

Mai scumpă decât viaţa pentru mine... 
Şi adormi, strângând-o lângă sine. 


L-a biruit o curtezană pală! 


L-a dezmierdat, l-a adormit cu sila, 
O, veacuri viitoare, contemplaţi-i!... 


O clipă numai a cuprins-o mila, 


Dar aplecându-şi trupul plin de gratii, 
Zâmbind i-a smuls un fir de păr, 
Dalila, 

Şi-a suspinat pe gânduri: 


Oh, bărbaţii!... 


IV. TESTAMENTUL UNUI POET CUNOSCUT 


Din cel ce sunt acum o jumătate 
E cât p-aci să zboare către stele... 
Las dracului necazurile mele 


Şi-un post vacant la “Contabilitate”. 


Las dragei mele scumpa libertate, 
- De azi încolo poate să mä-nsele. 


Nepotilor le las instincte rele, 


Dusmanilor, o dragoste de frate. 


Las doamnei Svart în urma mea “un nume” 
Şi-n loc de bani - supremă mângâiere 


- Un geamantan cu opere postume. 


Şi plec râzând de propria-mi durere, 
Că tuturor vă las această lume... 


Dar tuturor vă zic: la revedere! 


MIRCEA DEM. RĂDULESCU: 


NOCTURNĂ 


Dormi, frumoasa mea! De-acum 
Noaptea luminoasă 
Ca o undă de parfum 


Năvăleşte-n casă. 


Luna clară din neant 
Pune pe covoare 
Străluciri de diamant 


Şi mărgăritare. 


Ea priveşte ca-n extaz 
Bluza ta lejeră 
Şi pantofii de atlaz 


Lângă etajeră. 


Şi trecând prin buduar, 
Raza-i ce se rumpe 
Luminează un lavoar 


Cu flacoane scumpe... 


Luna toarnă pe parchet 
Blonde tuberoze 
Si-ti dezvăluie discret 


Sânurile roze, 


Când dantelele din pat 
Tremură-n lumină 
Pe culcuşul tău curat 


De olandă fină... 


Dar visările ce trec, 
Ca să te dezmerde, 
Ti-au aprins la cap un bec 


Cu lumină verde. 


Din oglinzi piciorul fin 
Pe mătasa moale 
Se răsfrânge ca un crin 


Cu nuanţe pale. 


Dormi! Amorul rafinat 
Cheamă deopotrivă 
Spre minciună şi păcat 


Gura ta lascivă. 


Dormi, frumoasa mea! Eu stau 
În extaz, la poartă: 
Eşti făptură vie, sau 


Operă de artă? 


I. U. SORICU: 


ÎNCHINARE 

Mărire ţie! Îngeri şi imnuri de urare 
Străbate-vor văzduhul gătit de sărbătoare 

Şi firea picura-va din larg de zări albastre 
Prinos de bunătate pe sufletele noastre. 

Te văd biruitoare, minunea mea senină, 

Şi trâmbite şi harfe în drumu-ti de lumină, 
Cu binecuvântare sporind a noastre plângeri, 
Striga-vor pentru tine din corul cel de îngeri 
Cântări de biruintä spre-a cerului solie. 

Au cine fuse omul ce plânse în pustie? 
Mărire ţie, albă şi palidă crăiasă! 

Din slavă, heruvimii s-au pogorât să teasä 
Cu fire diafane hlamida ta de rază, 

Şi-n ceasul înfrätirii te binecuvântează. 

De unde vii si cine cärärile-ti arată? 
Văzduhul se-nfioară şi fruntea-nseninată, 

În valuri de lumină acoperind trecutul 
Nădejdii de mai bine care-mi întinde scutul, 
De-a pururi, preacurată, cu raze te-ncunună 


Sub pulberea uitării. Mărire ţie, lună! 


CINCINAT PAVELESCU: 


EPIGRAME 


LUI NIGRIM 


lesind de la o sezätoare literară din Galaţi, unde se citise şi o epi- 
gramă de Nigrim, prietenii m-au rugat să 


improvizez ceva. 


De ce e tristă luna oare 
În noaptea asta? 

Da, ghicim: 

A ascultat la şezătoare 


O epigramă de Nigrim. 


NIGRIM LUI CINCINAT 


Când suspini pe la ferestre 
Întristate madrigale, 
Luna-i veselă, maestre, 


Ca... chelia dumitale! 
UN ANONIM DIN CRAIOVA LUI CINCINAT 


Maestre dragă, ce mai vrei? 
Nigrim ţi-a spus un adevăr 
Incât îţi vine să te iei 


Cu mâinile de... păr! 


CINCINAT LUI NIGRIM & COMP. 


Talentul vostru-n adevăr 
S-a mărginit numai la păr, 
Dar toată strălucirea mea 


Nu stă-n chelie, ci sub ea! 


ADRIAN MANIU: 


MENAJERIE 


În oraşul de provincie banal unde niciodată nu se văzuse vrun 
papagal, la colţul străzii pe maidan a apărut un cort. (Nu se mai 
văzuse aşa ceva de-un an.) 


La intrare sta-n picioare un om mort şi o flaşnetă tipa indiscretă 
melancolii de amurguri pustii, pe când o femeie cochetă, cu pantaloni 
verzi şi cu ciorapi, ţinea în mână o cravaşă ca o baghetă şi făcea 
semne ca să 

îndemne din cale să intre nişte soldaţi la animale. 


(Mai era acolo şi o maimuţă indecentă.) Atunci trei copii cu nasul 
murdar de pe maidan, a scos fiecare din buzunar câte un ban şi 
madama le-a dat câte-un bilet... 


Cerul se făcuse la apus violet. 

N. DAVIDESCU: 

din CÂNTAREA OMULUI 

I. PLOAIA 

A venit întâi un nor călător şi-a acoperit ca fumul o jumătate de cer şi 


soarele. 


Eu mi-am dezgolit picioarele şi-am pornit încet pe drumul care duce la 
pădure. 


Toţi copacii au început să murmure. 

Mai târziu un fulger a spart pântecele cerului. 
Copacii şi-au încetat pesemne cântecele 

şi picături de culoarea fierului au căzut. 


Sub coroana palmieruui se făcuse-aproape noapte. 


Eu însă, cu inima strânsă, am mâncat smochine coapte şi-am tăcut. 


II. ÎNTOARCEREA FIULUI RISIPITOR 
Eu, tată, am plecat şi te rog să nu fii supărat, căci dac-aş fi rămas n-ai 
fi tăiat acum vitelul cel mai gras. 


Am colindat flămând pământurile, şi m-au bătut în faţă vânturile, şi 
m-a pârlit soarele, şi m-au durut picioarele... 


Acum te văd şi-mi pare bine, aşadar te rog să nu te uiţi urât la mine că 
plec iar. 


Eu sunt stâlpul de care inima ta se razimă. 


Porunceşte să-mi aducă nişte poame şi o bucată mai mare de azimă, că 
până s-o frige vitelul mor de foame... 


Phi! câte lucruri ciudate am văzut pe unde-am trecut. 
De vreo două ori am fost chiar slugă şi-am păzit o turmă de râmători. 
Dar stăpânul m-a luat la fugă: 


Zicea că eu am ştiut că femeia pe care-o luase tocmai din Idumeea se 
ţinea cu un vecin (stăpânul meu avea şaptezeci de ani cel putin). 


Şi m-a bătut cu un bät uscat de măslin. 
Vai, tată, prin câte locuri am umblat! 


Dar să ştii că nicăieri nu te-am uitat, ci de câte ori vedeam pe alţii 
stând la masă, eu m-am gândit: 


“Ce bine trebuie să fie-acum acasă!” 


Şi-am venit. 


O DOMNIŞOARĂ DE PENSION: 


MISTERUL NOPŢII 
Poetului Victor Ef. 


Stelele clipesc întruna 
Călătoare-n infinit. 
Ceru-i luminos şi luna 


Chiar acum a răsărit. 


Peste-a nopţii feerie 
Adie vântul încetinel. 
Compunând o poezie 


Gândul meu zboară cătră el!! 


Totul doarme prins de vraje 
Farmec blând misterios 
Numai eu mai stau de straje 


Ah, cât este de frumos! 


UN ÎNCEPĂTOR DE TALENT: 
APOSTROFE LA LUNĂ 
“Per amica silentia lunae...” 


Glob rătăcitor de stâncă rece, tristă ca mormântul, Fiică stearpă a- 
ntâmplării, lună, soră cu pământul, In zadar de mii de veacuri, tu cu 
raze-mprumutate Fermecat-ai parazitii uriaşului tău frate! 


Arc văpsit pe bolta rece de-un penel muiat în aur, Solz zvârlit din 
coada unui legendar ihtiozaur, 


Câţi săraci din lumea asta, când luceşti în noaptea tristă, N-ar voi să fii 
monedă, să te lege-ntr-o batistă? 
Sloi de-argint ce se topeşte în azurul dimineţii! 


Veşnic te-au iubit amantii, veşnic te-or cânta poeţii Lăudând în 
osanale mincinoasa ta splendoare, 


Dar tu vei rămâne veşnic rece şi nesimtitoare. 


“Prin liniştea binevoitoare a lunii...” (Virgiliu Eneida). 


Apariție banală ca un fund de farfurie! 
Talere cu două feţe! 

Cap de monstru fără trup! 

Orologiu fără ace! 

Nastur de manta! 

Chelie! Felinar! 


Conrupătoare de minore! 


Cantalup! 


Cum poţi tu privi de veacuri globul nostru de argilă 
Şi atâta suferinţă, fără să te stingi de milă? 


Pieri în noaptea nefiintei, rece simbol de minciună, Piei şi lasă-ne mai 
bine cerul nopţii fără lună! 


OTILIA CAZIMIR: 


I. VIS ALB 


Aş vrea cu tine să mă duc departe, 
La Polul Nord, sub cerul de opal, 
Când gheaţa mării clare se desparte 


În blocuri plutitoare de cristal. 


Desfăşurând culorile-i spectrale, 
S-ar înălța deasupra noastră ca un fald 
Dantela aurorii boreale, 


De purpură, de aur şi smarald. 


Banchiza albă ne-ar aşterne-n faţă 
Covoare de omăt imaculat. 
Şi-n adăpostul mic, scobit în gheaţă, 


Am arde-un foc de spirt denaturat. 


Din larga-mpărăţie de zăpadă, 
S-ar aduna fantasticul norod 
Al nopţilor polare, să ne vadă: 


Urşi albi, de vată foce mari, de glod... 


Iar când natura-n soare nou învie 
Şi când văzduhul nu mai e opac, 
Într-un bazin de sticlă argintie 


Ar licări oglinda unui lac. 


Acolo-n apa-i calmă şi albastră 


M-aş duce-n zori de ziuă să mă scald 
Şi cât ar fi de frig, iubirea noastră 


M-ar face să-mi închipui că mi-i cald! 


II. STROFA RISIPITĂ 


Eu niciodată nu pot fi de vină... 
Când plouă sau e cerul înnorat 
Şi mor pe straturi florile-n grădină, 


- Să ştii că numai tu eşti vinovat. 


III. ARICIUL 


Aseară, prin grădina amortitä, 
Din tufe de pelin cu frunze mici 
A apărut în taină un arici, 

O mică vietate ghemuită. 

Copii l-au zărit de pe cerdac 

Cum se mişca domol pe sub gutui, 
Şi toţi au alergat în jurul lui. 

Iar el a-ncremenit pe loc, posac, 
Cum îl prinsese vremea pe cărare, 
- Ca o pernitä sferică în care 

O fată rea, ca să se joace, 


A-nfipt o sumedenie de ace. 


Băteau copiii din vătrai şi cleşte, 

Dar el tăcea, săracul, ca un peşte, 

Şi doar fiori de groază, când şi când, 
Treceau pe trupuşorul lui plăpând... 
Am alungat copiii să se culce 

Şi-n înserarea limpede şi dulce 

Ce se lăsa din cer încetinel, 

Am stat acolo, singură cu el. 

Şi mă-ntrebam pe gânduri: 

Oare, cum A fost făptura-i la-nceput de lume? 
Din care veacuri înecate-n fum 

Porni el oare, ca un scai, la drum, 

Să se oprească-n dreptul meu anume? 
Ce vânt vräjmas şi mohorât 

Ca pe-un măcieş pitic l-a scuturat, 
De-a mai rămas dintr-însul doar atât: 
Un ghem de spini, ostil şi speriat? 

O fi având el oare pui? 

Mă-ntreb, deşi nu pot pricepe: 

Cum sug ei oare, fără să se -ntepe 


În ghimpii lui?... 


Când a simţit că-i singur doar cu mine 
Şi nici un duşman dinspre casă nu mai vine, 


A scos cu frică de sub el 


Un bot tmid şi mic, ca de căţel, 

Şi cu instinctul lui obscur 

A explorat terenul împrejur. 

Si-abia ciulindu-si tepile pe spate, 

Pe sub petunii grele de parfum, 

Atras de noapte si singurätate 

Şi-a căutat încet-încet de drum... 

S-a mai oprit în magheran o dată 

Ca sub îndemnul unei tainice porunci, 
Apoi a dispărut pe sub poiată... 


Şi nu l-am mai văzut deloc, de-atunci... 


DEMOSTENE BOTEZ: 
I. PROHOD 


În oraşul nostru putrezit în ceaţă 
Unde toată ziua cântă catirinci, 
Au murit cinci oameni într-o dimineaţă 


Şi i-au dus la groapă, morţi, pe câteşicinci. 


După-aceea alţii s-au pornit să moară, 
Care mai de care, câte doi pe ceas. 
Din locuitorii vii odinioară 


Nu se ştie bine câţi au mai rămas. 


Dar aşa se-ntâmplă regulat când plouă, 
Moare ici o babă, dincolo un domn. 
Ceilalţi îl îngroapă pe la ceasul două, 


Ca să nu-l trezească liniştea din somn. 


Merge-ncet cortegiul funerar prin ploaie, 
Nimenea nu-l roagă să mai stea un pic. 
Şi pe strada lungă trec trăsuri, tramvaie, 


Rudele, spăsite, calcă după dric. 


Ceilalţi, pe de laturi, toţi îşi văd de treabă, 
Unul la catedră, altul la proces. 
Rareori din treacăt se opreşte-o babă, 


Şi pe urmă pleacă după interes. 


Doar în deal, departe, la Eternitate, 
S-a pornit un clopot ca să-i indispună... 
Bate-a deznădejde şi-a pustietate, 
I-auzi cum mai bate, 


I-auzi cum mai sună... 


Ca un glas de moarte singur în furtună, 
Sună lung să spună zării-ndepărtate 

C-a uitat, pesemne, ce-a avut să-i spună... 
I-auzi cum mai sună, 

I-auzi cum mai bate... 


Dar nu se opreşte nimeni să-l audă, 


Şi la noapte, târgul, încă populat, 
O să-şi ducă-n spate atmosfera udă, 
Ca şi cum nimica nu s-ar fi-ntâmplat! 


Ca şi cum nimica nu s-ar fi-ntâmplat... 


II. TRISTETI PROVINCIALE 


Tristeti de dupä-amezi ploioase 
Si de nostalgice obsesii, 

Când stai cu storurile trase 
Si-astepti să vie ora mesii... 
Tristeti de străzi pustii şi mute, 
Cu ziduri vechi şi cu faţade 

De edificii cunoscute 

În care nu ştii cine şade... 

De domicilii spatioase 

Cu flori la geam şi cu salon, 
Din care pe la ceasul şase 

Auzi urlând un gramofon... 
Tristeti adânci de guvernante 
Ce nu ştiu bine româneşte 

Si de flaşnete ambulante 

Cu papagal care ghiceşte... 

De cartiere suferinde, 


De uşi cu lacăte-n verigi 


Şi de dugheană care vinde 
Fitil de lampă şi covrigi... 
Tristeti de goarnă funerară, 
Melancolii de cätelusi 

Uitaţi de cineva pe-afară 

Să scheaune pe lângă uşi... 
Tristeti romantice de fată 

Cu nasul lung şi demodat, 

Şi de odaie mobilată 

În care-a stat un magistrat... 
Tristeţi adânci de pui de mâtä 
Zvârliti pe undeva, prin scai... 
De copilaş urât, de tâtä, 

Uitat de maică-sa-n tramvai... 
Tristeti de garduri invalide, 
De porţi ieşite din tâtâni, 

De doici care-au rămas gravide 
Si-acum li-i frică de stăpâni... 
De ordonanţe fără leafă 

Şi de trăsură cu un cal 

Şi cu scapetul ras la ceafă... 


Tristeti de bâlci provincial, 


De panorămi, cu-o ferestruică 


Şi cu-o maimuţă roasă-n dos, 


Ce-ar semăna cu domnul Duică 
De-ar fi oleacă mai frumos... 


Tristeti de cioară-mbătrânită 


Ce stă aşa, pe-un vârf de pom, 
Şi de fântână părăsită 

În care s-a-necat un om... 
Tristeti pustii, molipsitoare... 
De ce mă urmăriţi mereu 

Şi, fie ploaie ori ninsoare, 


Vă ţineţi scai de capul meu?... 


III. COBE 


Tu care mă citeşti cu voie bună, 
Necunoscut prieten inocent, 

Tu vei muri la noapte, peste-o lună 
Sau peste zece ani, indiferent. 

Un mare potentat ce stă departe 

(Şi nimeni nu-i mai mare decât El) 
Te-a osândit nevinovat la moarte, 
Rostind sentinta-i fără drept de-apel. 
Şi dacă, liber ca într-un ospiciu, 


Te lasă încă-un pic să mai respiri, 


O face doar aşa, dintr-un capriciu: 
Tu nu poţi evada pe nicăiri. 
Zadarnic l-ai ruga, că nu te-aude, 
Zadarnic te-ai piti, te-ai face mic. 
La EL nu merge cu protecţie, cu rude; 
Nu te salvează nimeni şi nimic... 
Tu vei muri şi-n urma ta ograda 
Va sta sub soare-a doua zi la fel. 
Şi factorul postal va trece strada, 
Lătrat de-aceeaşi jarvă de căţel. 
Apoi pe-aceeaşi stradă solitară 
Vor trece îndrăgostiţi pe-nserat, 
Visând în fiecare primăvară 


Un vis pe care şi tu l-ai visat. 


De dimineatä-aceleasi servitoare 
Vor scoate asternutul pe balcon, 
Si fiecare doamnă, la culcare, 


Va da pe nas cu cremă “Tokalon”... 


Iar tu, ca o momâie-ncremenită 
În fundul gropii umede şi reci, 
Vei sta privind în bezna nesfârşită 
Cu ochii ficşi, fntunecati şi seci. 


Nu vei vedea apusurile roşii, 


Nici nu vei şti de-i noapte ori e zi. 
Şi-n veci de veci tu nu vei auzi 


Cum cântă-n soare, peste tot, cocoşii... 


TUDOR ARGHEZI: 
I. PSALM 


Ajuns acum la pragul tău, mă iată. 
Cremene dură, mă putui în pisc 

Să mă găsesc prin stânci şi să mă isc 
Din pulbere, cu glezna-nsângerată. 
Îngerul tău merinde nu-mi prea dete. 
Eu însă niciodată din bărdace 

N-am fost băut fără să-mi fie sete, 

Nici am mâncat vrodată ce nu-mi place. 
Grădina florile şi le-a deschis 

Care-o făceau să-mi amăgească drumul 
Cu ispitiri de rouă şi de vis. 

Eu am lăsat în urma mea parfumul. 
Vrui, Doamne, să te pipăi pe spinare 

Şi mai de-aproape să-ţi dau ghes 

Cu recea mea-ncruntată întrebare: 

De ce nu vruşi să mi te-aräti mai des? 
Dar caprele-amintirilor şi iezii, 


Care mă duc să cad întru ispită, 


Şi-au risipit prin iarbă căcărezii 


Şi mi-au lăsat livada părăsită. 
II. MENIRE 


Printre cimbru şi susai, 
Fir plăpând de păpădie 
Naltä, greu, în vârf de pai, 


Un bänut de floare vie. 


Norii lungi, pe sus, de plumb, 
Nu-l ghicesc dintre urzici, 
Soare galben, cât un bumb, 


Răsărit pentru furnici. 


Doar fărâma de pământ, 
Care-l ştie şi cunoaşte, 
Îi păstrează chipul sfânt 


Când un bou, trecând, îl paşte. 


III. UTRENIE 


Pe pieptarul veşniciei 
Sumedenii negi de foc, 
Galbeni, strugurii tăriei 


Se răsfiră şi se coc. 


Lumea-şi culcă fruntea-n poală, 


Purecată de profeti, 
Sub lumina siderală 


Ce se scurge prin pereţi. 


Dar în fiecare noapte 
Limba ei, suind pe zid, 
Amăgită linge lapte 


Din tărie, agurid. 


IV. BLESTEME 


Uşure, prin leşia dimineţii, 

La ceasul când se iscă precupetii 
Am fost lovit din trecere o babă 
Ce se ivise-n calea lumii, slabă. 
Gândul, rămas în urma mea, 

O a ghicit zicând pre ea: 

În două surcele de vreasc să se facă 
Picerele tale, făptură buimacă. 
Plesni-ti-ar timpanul, 

Să n-auzi când trece traivanul. 
Să uiţi la cetanii tipicul 

Şi psalmii în zi de Crăciun. 

Să n-ai după masă tutun. 

Să-ţi pută buricul. 


Vedea-te-aş în vreo fituicä 


Pus cu litere de-o şchioapă. 
Curge-ti-ar pe-o nară ţuică, 

Pe cealaltă numai apă. 

Lăuda-te-ar Bogdan-Duică 

Şi pupa-te-ar Popa lapä! 

Răstoarne-se cerul, să-ţi cadä-mprejur 
Tăria sfărmată în cioburi de-azur. 
Pornească-se vântul, când somnul începe, 
La cap să-ţi necheze o mie de iepe. 
Stihia, deasupra, să macine-n guşe 
Ninsori de funingini şi ploi de cenuse. 
Să latre la tine, căzut în noroi, 
Zăvozii furtunii cu coada vulvoi. 

La urmă şi munţii, sculati în picioare, 
Cu labele-n şolduri pornind fiecare, 
Pe creştet să-ţi calce, făcându-te turtă, 
Să nu se cunoască genunchii de burtă. 
Pe tine, jivină de mare valoare, 

Te blestem s-adormi de-a-n picioare 
Şi când vei cerca să mai scrii vreo sudalmă, 
Să-ţi fete un şoarice-n palmă. 

La fund, călimara aproape uscată 

Să aibă şi-o muscă-necată 


Şi stropi de negreală zvârlind pe hârtie, 


Penita crăcită să nu vrea să scrie. 
Un dinte să-ţi crească, de cremene lungă 
Întors către lume să-mpungă, 

Iar altul, de cocă şi moale, atins, 
Să-l simţi că te doare-ntr-adins... 
La urmă, o droaie de tipuri nefaste, 
Profund imbecile şi vag pederaste, 
Să-ţi strâmbe-n nestire ţinuta şi graiul, 
Şi-n uliti să crească alaiul 

Vârtej petrecându-te-n cale 

Păcate, măscări, osanale. 

Iar tu, piază-rea, 

Nu te depărta 

De prin preajma sa. 

Dă-i în ochi albeatä, 

În păr mätreatä, 

În nas roseatä, 

În inimă un ceas rău. 

În piept o scoabä 

Şi-n pat o babă. 

Fă din el päpuse, 

Să-l strivească-n uşe 

Fată jucäuse: 


Să-i smulgă urechea şi tâtele, 


Să-i curgă prin coate tärâtele, 


Stuchi-l-ar mâtele! 


Din ciclul 


“MIGDALE AMARE” 


PREFAŢĂ 


Prin ce ţinuturi rătăceşti 
Pribeagă? 
În care grotă din poveşti 


Ai hibernat o vară-ntreagă? 


O, Muza mea cu nasul mic 
Şi coapse fine, 


Abia sculptate din nimic, 


De ce te-ai dus de lângă mine?... 


Ti-am prins în părul inelat 
Vreo floare artificială? 
Te-am ofensat 


Cu vreo metaforă banală? 


Ori mi-ai bătut vreodată-n geam 
Şi, spionând perdeaua trasă, 
Te-ai supărat că nu eram 


Acasă?... 


Vrei poate macii din livezi 
Pe toţi cu mâna ta să-i scuturi? 
Sau te distrezi 


Cu pălăria după fluturi? 


N-ai adormit cumva pe-afară 
Şi te-ai trezit sub un umbrar, 
Îndrăgostită de-un măgar 


Ca-n Visul unei nopţi de vară? 


Cu Demonul lui Lermontof 
Te-i fi-ntâlnit şi ţi-a fost frică?... 
Nu ţi-a intrat cumva-n pantof 


O pietricică? 


(De-aceea-mi iese şchiop şi mic 
Un vers, în fiecare stanţă... 
Vezi, tot m-ai inspirat un pic 


De la distanţă!) 


Ori m-ai zărit vreodată stând 
Cu Muza altuia? 
Se poate. 


Le-am spus cuvinte dulci, pe rând, La toate... 


Dar n-am făcut-o pe furiş 
Cum fac confrații mei cu tine, 
Ci pe afiş 


Mi-am spus păcatul la oricine, 


Şi confidentele, tu ştii, 
Le-am dat pe faţă, tale-quale, 
Într-un volum de Parodii 


Originale... 


Oricum, de-o fi ca-n viitor 
Să placă stihurile mele, 
Las mărturie tuturor 


Că n-ai colaborat la ele. 


Că singur m-ai lăsat să scriu 


O carte-ntreagă fără tine... 


Şi dacă totuşi mai târziu 


Te vei întoarce lângă mine, 


Nici nu te-alung, nici nu te-mpac, 
Ci-n fundul călimării crunte 
Muind un deget, am să-ţi fac 


Un benghi în frunte! 


CĂLIMARA 


Mi-ai dăruit, frumoasă doamnă, o călimară de argint Cu două guri 
întunecate, ca două porţi de labirint, Prin care gândurile mele s-or 
afunda neştiutoare Şi-adesea n-or găsi ieşire din bezna umedă, la 
soare. 


Cu două guri ca de fântână, din care ultimul meu vis, Scafandru mic, 
privind cu spaimă spre fundul negrului 


abis, 


Va încerca, zadarnic poate, s-adune înşirată-n salbe Recolta de 
mărgăritare a viitoarelor nopţi albe. 


În călimara asta nouă roiesc ca fluturii imagini 


Ce vor cădea cândva, inerte, pe câmpul alb al unei pagini, Inchipuiri 
neplăsmuite şi gânduri negândite încă 


Pe care stropul de cerneală le-nchide-n noaptea lui adâncă, 


Cuvinte şterse peste-o clipă, fantome de idei defuncte, O ploaie 
miniaturală de-accente, virgule şi puncte Şi-acele negre arabescuri pe 
care-o vagă fantezie 


Sau numai mâna mea distrată le zugrăveşte pe hârtie. 
În ea, tăcute şi smerite stau viitoarele regrete, 


Alături de bilanţul zilei şi de adresa unei fete; Scrisoarea de 
condoleanţe pe care, poate, o voi scrie Unui amic în doliu după vreo 


rudă care-i încă vie; O epigramă inedită; figura unui tip ridicol, 


Pe care nu-l cunoaştem încă; un titlu mare de articol, Asupra unei 
chestii care va fi de actualitate, 


Cu siguranţă, peste-o lună sau peste-un an şi jumătate, Şi toate cifrele 
arabe stau, de la pân! la, 


Amestecate şi stupide, în călimara asta nouă... 


In cupa ei de întuneric dorm viitorul şi prezentul, Cuvintele prin care, 
poate, îmi voi începe testamentul; O poliţă abia schitatä, un madrigal, 
o amintire 


A unei clipe viitoare, sau o poemă de iubire 
Pe care voi citi-o, poate, atras de noaptea lor bizară 


In ochii tăi cei mari şi negri ca două guri de călimară.... 


CIOARA 


Câmpul alb, ca un cearşaf, 
Până-n zări se desfăşoară... 
Sus pe-un stâlp de telegraf, 
S-a oprit din zbor o cioară, 
Nemişcată-n vârf de par 
Ca o acvilă pe-un soclu, 
Oacheşă ca un hornar 

Şi macabră ca un cioclu; 
Neagră ca un as de pică, 
Sub nemărginitul cer; 
Singuratică şi mică 

Cât o boabă de piper; 
Gârbovă ca o feştilă 
Într-un cap de lumânare; 
Ca o mutră imobilă 

De harap cu nasul mare, 
Dar sinistră şi pârlită 

De la coadă până-n plisc, 
Ca o pajură trăsnită 
Într-un vârf de obelisc; 
Încrustată-n atmosferă 


Ca un ou de ciocolată; 


Amărâtă şi stingheră 

Ca o prună afumată; 

Cu alura interlopă 

Ca un muzicant în frac, 
Cuvioasă ca un popă 

Şi smolită ca un drac; 
Demnă, ca un om celebru; 
Mistică şi fără chef 

Ca un basorelief 

De pe-un monument funebru; 
Încomodă-n soare, ca 

Un gunoi în ochi; nefastă 
Ca un chibit ce-ţi stă-n coastă 
La un joc de bacara; 
Suspendatä ca o notä 

Pe un portativ gigant; 
Slută, ca o hotentotă 
Părăsită de amant; 

Mică-n mijlocul naturii 

Ca un fir de praf de puşcă; 
Neagră cum e cerul gurii 
La un câine care muşcă; 
Cruntă ca o vânătaie 


Cauzată-n match de box; 


Ca un bulgăre de cox 
Care-a stat o noapte-n ploaie; 
Resemnată, ca-n vitrină 

O reclamă pentru vulg, 

Şi uşoară ca un fulg 

De funingine-n lumină; 
Tristă ca un crep de doliu 
În văzduhul diafan, 

Ca un punct aerian 

Pe-al zăpezii alb orgoliu; 
Stranie ca un ponos 

Al priveliştei de cretă; 
Solitară şi cochetă 

Ca un cuc de abanos; 
Neagră, ca o muscă-n lapte, 
Şi fantastică-n contur, 

Ca un miez adânc de noapte, 
Cu lumină împrejur; 

Fină ca o acadea 

De ţiţei topit la soare; 
Prinsă-n falduri de ninsoare 
Ca un fiong de catifea; 
Ireală, ca un duh 


Cu penajul ei feeric, 


Ca o cupă de-ntuneric 
Răsturnată în văzduh; 
Gravă ca o rugăciune 

Şi posomorâtă ca o 
Figurină de cărbune 

Cu nuanţe de cacao; 
Tragică, ca o emblemă 

A obştescului sfârşit; 
Sumbră ca o anatemă 
Arucată-n infinit; 

Mută-n liniştea câmpiei 
Ca un bloc de piatră arsă, 
Ca un ghem de beznă toarsă 
Din fuiorul veşniciei, 
Atârnând de bolta goală 
Ca un uger de catran 
Unde pruncii lui Satan 
Vin, plângând, să sugă smoalä; 
Piază-rea, ca un blestem 
Azvârlit aşa-ntr-o doară 
Creatorului suprem, 


Şi banală... ca o cioară! 


FUM 


Vis albastru al Naturii! 

Cum se-naltä-ncet din sfera 

Pământeştilor combustii, spre azur, 

Spre Infinit, 

Cu podoabe ireale decorează atmosfera 
Anuntând Nemărginirii opera unui chibrit. 
Colonade fără număr leagă cerul cu pământul 
Şi-n ogeagurile albe stau înfipte... Dar acum 
Peste case, ca o mare de lumină, trece vântul 
Spulberând arhitectura colonadelor de fum. 


Din cädelniti şi din pipe prin văzduh se întretaie Fum albastru de 
tămâie 


Cu fum galben de tutun, 


Ori pluteşte-n trâmbe albe peste câmpuri de bătaie Fumul sângelui şi- 
al morţii, 


Fumul gurilor de tun... 


Alteori, din mari dezastre izvorăşte ca un fluviu, Dar cu aceeaşi 
nepăsare îl primeşte cerul trist: Din incendiile Romei, 


Din Stambul 
Sau din Vezuviu, 


Din altarele lui Buda sau din templele lui Crist. 


Orientul îşi înalţă fumul greu de mirodenii: 


Visul pagodelor albe şi-al fachirilor gângavi. 
Miazănoapte, ceața deasă care-nchipuie vedenii, 
Iar Apusul, fum de fabrici, 

Jertfa turmelor de sclavi. 

Sus, în spaţii reci, adună cataracte de zăpadă. 
3Lungi corăbii, la hotarul infinitului, străbat 
Altitudini glaciale care-amestecă grămadă 

Cu buhai de pe Negoiul aburii din Eufrat. 


Sunt acolo scări înalte, străvezii ca floarea spumii. Dar cu ochii către 
ele, în zadar aştepţi mereu Să se clatine azurul din catapiteazma lumii 


Şi pe treptele de marmur să coboare Dumnezeu... 
Fum! Inväluie pământul ca să-l apere de soare. 


Fum! Cu-ncetul ne cuprinde şi ne strânge ca un zid Şi ne-năbuşe de 
veacuri în rotundă închisoare 


Cu ferestre de lumină care nu se mai deschid. 


AEROPLANUL 
Spre apusul de jăratic 

Cu livezi scăldate-n aur, 
Trece-un nour singuratic 
Alb şi mare cât un taur. 
Iar în urma lui s-abate, 
Gata-gata să-l ajungă, 

Un tântar cu coadă lungă 
Şi cu aripi nemişcate. 
Creşte-n asfintit pojarul. 
Dealurile stau s-adoarmă. 
Norul tace, dar tântarul 


Umple liniştea de larmă... 


SONET ESTIVAL 


Din cerul mat, încovoiat pe zare 
Ca un imens cuptor de porțelan, 
Un soare imobil şi diafan 
Trimite raze perpendiculare. 
Oraşul “adâncit ca-ntr-o visare”, 
Cu tot aspectul lui cotidian, 

E bântuit în fiecare an 

De felurite boli imaginare. 

Prin atmosfera plină de insecte, 
Vin de departe adieri suspecte: 


Se furişază molima perfidă... 


Trag storul la fereastră şi, de frică, 
Simt inima cum mi se face mică 


Cât un microb de febră tifoidă. 


ALBUMUL 


O, blestemată curiozitate! 
Deunăzi, cu gânduri indiscrete, 
Am profanat odaia unei fete, 


Acest muzeu de lucruri parfumate. 


Albumul ei cu scoarte violete 
E plin de cărţi poştale ilustrate: 
Vederi din ţară şi străinătate, 


Oraşe, fluvii, parcuri şi portrete. 


Pe una scrie: “Dragă verişoară, 
Ai auzit că P.P.K. se-nsoară 

Şi vrea să ia o fată din Buzău?... 


Pe alta scrie numai: “Cugetare. 
Amorul e un lucru foarte mare.” 
Şi iscăleşte: 


Guţă Popândău. 


SONETE PLUVIOASE 

De-o săptămână tine-ntruna ploaia, 
Şi-mi pică-n pat, de sus, din bagdadie... 
O noapte încă de-ar mai fi să ţie 


Nu m-aş mira să-mi cază-n cap odaia! 


Avea simptome vagi de nebunie 
Peninsula Balcanică... şi d-aia, 
De când s-aprinse-n Orient văpaia, 


Pământul face hidroterapie! 


Sau poate că divinul Mizantrop 
A hotărât al doilea potop?... 


Oricum ar fi, eu nu mă tem de moarte. 


Dar când o-ncepe altă veşnicie, 
Fac cerere să mă permute-n Marte, 


C-aici avem prea multă igrasie! 


Sunt izolat ca Robinson Crusoe, 
Nu vine nime-n uşa mea să bată, 
Şi dacă stau cu usa încuiată 


E că nici eu de nime n-am nevoie. 


Mai fericit ca legendarul Noe, 


Din toată omenirea inundată, 
În arca mea nu am decât o fată... 


Deasupra lumii noi plutim în voie... 


Degeaba vä-ndesati ca la pomană, 
Reprezentanţi ai faunei terestre, 


- Nu iau cu mine nici o lighioană! 


Căci e destul o singură pereche: 
Un trubadur şi-o fată fără zestre, 


Ca să refacă toată lumea veche! 


LA VÂNĂTOARE 


I. DECORUL 


Sus, pe dealuri, 

Toamna pune 

Miristi galbene-n lumină, 
Aräturi ca de cärbune 


Si mohoare de ruginä. 


Rânduri-rânduri, spre câmpie 
Se perindä nori de plumb 
Peste larga simetrie 

De coline cu porumb. 

Iar când soarele străbate, 


Luminând peisajul vast 


De dreptunghiuri colorate 
Într-un limpede contrast, 
Saltă-n valuri jucăuşe 

Şi fosneste lung sub soare, 
Cu mătasă la pänuse, 


Mămăliga viitoare... 


II. UN IEPURE 


Scurt, mohorul a foşnit... 
Şi spre neagra arătură 
Într-o clipă s-a ivit 


Un măgar-miniatură! 


Din cäpitä sare pleavă, 
Sar gunoaie dintr-un snop. 
Puşca scoate fum pe ţeavă 


Şi porneşte ca un dop... 


A căzut... ba nu! 

Din goană, 

Mic, elastic şi urgent, 
Lâng-o tufă de simziană 


A făcut un compliment. 


Spre porumb acum s-abate... 


Un scaiete zăpăcit 
Îl întreabă: Ce e, frate? 


Sunt teribil de grăbit!... 


Alungat ca de furtună, 
Cu picioare de lăcustă, 
Se destinde şi s-adună 
Peste-o mirişte îngustă. 
Ca o minge se prăvale, 
Se coboară şi se suie 
Prin hârtoapele din vale: 


Uite-l nu e, uite-l nu e!... 


Liniştea coboară iarăşi 
Peste tarinile moarte... 
L-ai scăpat! zice-un tovarăş. 


Mi-a sărit cam de departe... 


III. MASA 


Din văzduh abia s-aude 
Tipät jalnic de prigorii... 
Cu ciubote mari şi ude 


Stau la masă vânătorii. 


Toţi cu puşca lângă geantă, 


Guralivi şi orăşeni, 


Pun o pată discordantă 


Pe cäpita de strujeni. 


Şi e frig, şi toţi îngheaţă... 
Şi din când în când nu strică, 
Începând de dimineaţă, 


Câte-un strop de săcărică... 


Într-o toamnă, zice unul, 
La un capăt de răzor 
M-am oprit să scot tutunul... 


Când, de jos, de la picior, 


Fără veste văd că-mi sare 
Un şoldan cât un vițel, 
Şi stârneşte-n goana mare 


Alţi vreo şapte după el! 


Trag cu ploaie în grămadă, 
Fără să ţintesc deloc... 
Cine s-aştepta să-mi cadă 


Patru iepuri dintr-un foc?... 


Astea sunt invenţii pure... 
Mie mi s-a întâmplat, 
La o goană-ntr-o pădure, 


Un mister adevărat. 


Nici nu m-aşezasem bine, 
Stam cu puşca subsuoară... 
Când deodată lângă mine 


Se opreşte-o căprioară. 


Stă şi-ascultă, imobilă... 
Eu atunci mă ştiţi cum sânt 
M-a cuprins un fel de milă: 


Am oftat... şi-am tras în vânt. 

Când văzu că “umplutura” 
Trece fără s-o atingă, 
Ea şi-a-ntins la puşcă gura 


Şi-a-nceput... aşa s-o lingă... 


I-auzi colo, ce curaj, mă! 
Asta şi-a-ntrecut perechea! 
... Buruienile din preajmă 


Trag şi ele cu urechea. 


Un măceş de două şchioape 
Zice-n taină unui spin: 
Dumneata eşti mai aproape, 


Ia-l de mânecă puţin! 


IV. LA ÎNTOARCERE 


Vântul curge spre câmpie 
Transparent şi uniform. 
Toate ierburile-nvie, 


Toate tarinile dorm. 


Ici şi colo se ridică 
Câte-un nour alb de praf... 
Străjuind şoseaua mică 


Stâlpii rari de telegraf 


(Tot mai singuri, ceafă-n ceafă, 
Suluri vinete de fum 
Lungi ca gâturi de girafă), 


Înşiraţi pe lângă drum, 


Spre oraşul plin de turle 
Stau privind c-un aer tâmp... 
Şi deodată-ncep să urle 


Că-i apucă noaptea-n câmp. 


OCTOMBRIE 


Octombrie-a lăsat pe dealuri 
Covoare galbene şi roşii. 
Trec nouri de argint în valuri 
Şi cântă-a dragoste cocosii. 
Mă uit mereu la barometru 

Şi mă-nfior când scade-un pic, 
Căci soarele e tot mai mic 

În diametru. 

Dar pe sub cerul cald ca-n mai 
Trec zile albe după zile, 

Mai nestatornice şi mai 
Subtile... 

Întârziată fără vreme 

Se plimbă 

Toamna prin grădini 

Cu faldurii hlamidei plini 

De crizanteme. 

Şi cum abia pluteşte-n mers 
Ca o marchiză, 

De parcă-ntregul univers 
Priveşte-n urmă-i cu surpriză, 


Un liliac nedumerit 


De-alura ei de domnişoară 
S-a-ngălbenit, s-a zăpăcit 
Si de emotie-a-nflorit 


A doua oară... 


NOIEMBRIE 


Plouă stupid... 
Cerul îşi scutură 
Ca dintr-o ciutură 
Frigul lichid. 
Cârduri de ciori 
Neagră pecingine, 
Flori de funingine 
Zboară sub nori... 
Plouă perfid. 

Şi-n doză minimă 
Picură-n inimă 
Neant acid. 

Plouă de sus... 
Toamna ironică 
Îmi scrie-o cronică 
Cât un Larousse. 
(O Halimă, 
Pentru că nu cere 
Nici introducere, 


Nici “va urma”...) 


Plouă placid: A...€...i...0...u...ă... Dacă continuă 


Mă sinucid! 


FANTEZIE DE TOAMNĂ 


Acesta-i un cântec pe care de mult 
Am vrut să vi-l cânt dumneavostră. 
Natura-l repetă cu aspru tumult. 
Acesta-i un cântec pe care-l ascult 
Cu nasul lipit de fereastră. 

Ca vechiul ceasornic cu muzică, port 
Cântare latentă în mine. 

Se pune-n mişcare un tainic resort 
Şi-mi cântă romanta trecutului mort 
În freamăte lungi de suspine. 

Cu crengile ude şi fără veşmânt 
Salcâmii la poartă se-ndoaie. 

Pe stradă se plimbă iernaticul vânt 
Şi fluieră-n tactul aceluiaşi cânt 

Şi plânge cu lacrimi de ploaie. 

În casă tac toate. 

Un singur covor 

Atacă, pe nas, uvertura. 

Şi cărţile toate-l urmează în cor, 
Începe să cânte întregul decor, 
Ceasornicul bate măsura. 


Şi-acuma-i un cântec adânc, ne-ntrerupt: 


Dulapul cu-o aripă frântă, 

Şi patul, şi soba, şi scaunul rupt, 

Şi vechile cadre cu flori dedesubt 

Se uită la mine şi cântă. 

Ca undele mării izbite de dig 
Peretii-mprejur fredonează... 

Şi numai o muscă surprinsă de frig 
Pe masă, alături de-un rest de covrig, 


Cu labele-n sus, hibernează. 


PRIMĂVARĂ 


După-atâta frig şi ceaţă 
Iar s-arată soarele. 
De-acum nu ne mai îngheaţă 


Nasul şi picioarele! 


Cu narcişi, cu crini, cu lotuşi, 
Timpul cald s-apropie. 
Primăvara asta totuşi 


Nu-i decât o copie. 


Sub cerdac, pe lăuruscă, 
Cum trecură Babele, 
A ieşit un pui de muscă 


Să-şi usuce labele. 


Păsările migratoare 
Se re-ntorc din tropice. 
Gâzele depun la soare 


Ouă microscopice. 


Toată lumea din ogradă 
Cântă fără pauză. 
Doi cocosi se iau la sfadă 


Nu ştiu din ce cauză. 


Un curcan stă sus, pe-o bârnă, 
Nu vrea să se bucure. 
Moțul roşu îi atârnă 


Moale ca un ciucure. 


Doar Grivei, bătrânul, n-are 
Cu ce roade oasele. 
Că de când cu postul mare, 


Toate-i merg de-a-ndoasele. 


Pentru câte-a tras, sărmanul, 
Cui să ceară daune?... 
Drept sub nasul lui, motanul 


A venit să miaune. 


Dar acum l-a prins potaia 


Şi-a-nceput să-l scuture... 


Peste toată hărmălaia 


Trece-n zbor un fluture. 


Pe trotuar, alături saltă 
Două fete vesele... 
Zău că-mi vine să-mi las baltă 


Toate interesele! 


LA PAŞTI 


Astăzi în sufragerie 
Dormitau pe-o farfurie, 
Necăjite şi mânjite, 


Zece ouă înroşite. 


Un ou alb, abia ouat, 
Cu mirare le-a-ntrebat: 
Ce vă este, frätioare, 


Ce vă doare? 


Nu vă ninge, nu vă plouă, 
Stati gătite-n haină nouă, 
Parcă, Dumnezeu mă ierte, 
N-ati fi ouă... 

Suntem fierte! 


Zise-un ou rotund şi fraise 


Lângă pasca cu orez. 

Şi schimbându-şi brusc alura, 
Toate-au început cu gura: 
Pân'la urmă tot nu scap! 

Ne găteşte de paradă. 

Ne ciocneşte cap în cap 

Şi ne zvârle coaja-n stradă... 
Ce ruşine! 

Ce dezastru! 

Preferam să fiu omlet! 

Eu, de m-ar fi dat la cloşcă, 
Aş fi scos un pui albastru... 
Şi eu, unul violet... 

Eu, mai bine-ar fi să tac: 
Aşa galben sunt, că-mi vine 
Să-mi închipui că pe mine 


M-a ouat un cozonac!... 


UN DUEL 


Eroii mei sunt doi cocoşi 
De rasă, pintenati, frumoşi 
Ca ofiţerii la paradă. 

Doi cavaleri aristocrați. 


Dintr-o privire ofensati 


Încep duelul fără spadă. 
Au martori puii speriaţi. 
Teren o parte din ogradă, 
Dar n-au motiv de sfadă, 
Căci nu se ştie-a cui e vina 
Misteru-nvăluie pricina, 


- Deci: căutaţi găina... 


Din amândouă părţile 
Se-ncep ostilitățile. 

Ei stau o clipă fatä-n faţă 
Cu ciocurile la pământ, 
Apoi deodată-şi iau avânt 
Şi lupta-ncepe sältäreatä: 
Sar deodatä, Dau cu ciocul. 
Cad alături, Schimbă locul. 


Bat din aripi, 


Dau din gheare. Unul cade, 
Altul sare... Iar s-atacă, Iar se pişcă... 
Dar deodată nu mai mişcă... 
Fatä-n faţă, multă vreme, 
Stau aşa, ca două gheme 
Neclintite 

Şi zburlite, 

Până când, pe nesimţite, 
Unul părăseşte sfada, 
Întorcându-se cu coada... 
Atunci ieşi de sub şopron 
Un folozof-clapon, Urât 
S-atâta de bătrân încât 

A dat în mintea puilor... 

El s-a oprit în faţa lor 
Cotcodăcind sonor: 

Eu dezaprob acest conflict. 
E o ruşine, un delict 
Nedemn de vremi civilizate. 
Dar aşteptăm un viitor 
Când, mândri de chemarea lor, 
Cocosii nu se vor mai bate... 
Voi vă certati pentr-o găină, 


Dar nu vedeţi? 


E curtea plină! 

Ba treceţi gardul la vecini, 

Că şi p-acolo sunt găini... 

De ce vă puneţi gheara-n gât? 
Să lase unul cât de cât, 

Să dea şi celălalt ceva, 


Eu, cât de cât, socot c-o da! 


BALADA CORBILOR 


Posomorâţi, cu gheara lungă, 
Cu pliscuri negre de oţel, 
Ne-am înfruptat cât să ne-ajungă 
Din prânzul marelui Măcel. 

Cu patriotii la paradă, 
Amestecati printre eroi, 

De-a valma coborâm în stradă, - 
Dar nu ne ducem la război! 
Când geme-n vaier lung câmpia, 
Când stau întorşi spre bolta cruntă 
Cei logoditi cu vesnicia 

Sub ploaia rece şi märuntä; 
Când moartea seceră flămândă 
Făcând mormane de eroi, 

În dosul frontului, la pândă, 

Noi nu ne ducem la război! 
Târziu, cu penele mânjite 

De sânge negru şi sătui, 

În cuiburi calde şi ferite 
Ne-mperechem şi scoatem pui 
Ce s-or hrăni ca şi părinţii 


Din hoituri slabe de eroi, 


Căci, soli voioşi ai suferintii, 

Noi nu ne ducem la război! 
Alteță, zvonul creşte iarăşi, 
Adună-ţi ceata de eroi... 

Cu moartea suntem buni tovarăşi, 


Dar nu ne ducem la război! 


SINGUR 


Cu cea din urmă rază ce tremură-n amurg, 
Se-ntunecă palatul bătrânului Habsburg. 

E noapte. Vântul toamnei aduce de departe 
Un freamăt de suspine prin sălile deşarte, 
Căci a pornit monarhul încovoiat şi chel 
Oştiri din şapte neamuri să moară pentru el! 
Făclia luminează fantastice vitraiuri 

Şi-n umbra colorată ca umbra din seraiuri, 

În liniştea capelei pe-o treaptă-ngenuncheat, 
Cu fruntea-n mâini se roagă bătrânul împărat: 
Stăpâne, codrii urlă şi râurile gem, 

Din fiece colibă se-naltä un blestem 

Şi-n inima mea scrumă părerile de rău! 
Stăpâne, slobozeşte de-acum pe robul tău... 
Dar vântul geme-n noapte: 

“E prea târziu, bătrâne! 

Pe țărmurile noastre de-a pururi va rămâne! 
Pe tärinile noastre de-a pururi va rămâne 
Sinistră, ca o pânză de doliu, umbra ta. 
O, dacă El te iartă, noi nu te vom ierta!...” 
Tresare împăratul. 


Mişcând încet din buze, 


Încearcă să-şi adune gândirile confuze... 
Dar două diamante strălucitoare curg 
Încet-încet pe nasul bătrânului Habsburg, 
Şi-n liniştea solemnă, cum pică pe parchet, 


Par două lacrimi grele şi mari de spermantet. 


ÎN JURUL UNUI DIVORŢ 


Mişu St. Popescu vrea să divorţeze. 
Lung prilej de vorbe şi de ipoteze! 
Unii spun că Mişu singur e de vină, 
Că la ei în casă n-a fost zi senină. 
Că nu poate nimeni să-i mai intre-n voie 
Şi-a avut norocul de-a găsit pe Zoe, 
Care-i rabdă toate de când l-a luat. 
Că desigur alta nu l-ar fi răbdat 
Nici măcar o lună, însă biata fată 
Este bunătatea personificată! 
Că-nainte Zoe până nu-l luase 

A respins partide mult mai serioase: 
Jorj Athanasiu, cînd era flăcău... 
Goldman de la Credit... 

Guţă Popândău, 

Angrosist de vinuri, o partidă rară 


Şi cu care Mişu nici nu se compară 


- Toţi cu situaţii şi destul de “bine”, 
Refuzati de dânsa, ca să ia... pe cine! 
Că săraca Zoe când l-a cunoscut 

Era fără slujbă şi dator vândut. 

Că de-atunci încoace ea zadarnic speră, 
Că el n-are-n casă nici o manieră, 

Nu respectă seara orele de masă, 
Rareori cu leafa nimereşte-acasă, 
Frecventează cele mai de jos localuri 

Şi se ţine noaptea numai de scandaluri... 
Dar mai e un lucru mai fenomenal: 
Mişu St. Popescu este imoral! 

Parcă ea nu ştie că, de-acum un an, 
Dumnealui se ţine cu madam Vârlan? 
O caricatură... un chibrit... o aia 

Cu piciorul mare şi c-un păr cât claia, 
O mahalagioaică... Afectată... rea, 


De se miră lumea: ce-a găsit la ea? 


Alţii spun că totuşi nu-i de vină el, 
Că din contra, Mişu e un soţ model, 
Însă ea, Popeasca, este o ingrată. 
C-ar fi stat şi-acuma tot nemăritată, 


Dacă din păcate nu s-ar fi găsit 


Un neghiob ca Mişu, un îmbrobodit... 
C-a luat-o tocmai de pe la Vaslui 

Unde se dusese la un văr de-al lui 
Care-avea la dânşii casă cu chirie. 

Că vorbeau adesea la bucătărie, 

Mai cu seamă ziua când trecea la masă. 
Că duduca Zoe scutura prin casă 

Şi nu zice nimeni că era bigotă 

Însă frantuzeste nu ştia o iotă! 

Că găsind odată nişte cărţi franceze, 

A rugat pe Mişu “s-o iniţieze”... (Promitea fetiţa!) Tot aşa mereu, 
Azi o sărutare, mâine... mai ştiu eu? 

Ba cu frantuzeasca, ba cu scuturatul, 
Până când la urmă a-ncurcat băiatul!... 
Toate astea însă la un loc denotă 

C-a luat-o goală, fără nici o dotă. 

Trei perechi de case? 

Ştie Dumnezeu... 

Trei perechi de mofturi! 

N-o spun numai eu. 

Întrebati pe Lambru, pe madam Palade 
(O persoană-n vârstă, foarte cumsecade) 
Şi pe toată lumea care-o cunoştea, 


C-a luat-o numai cu ce-a fost pe ea... 


El putea desigur altfel să se-nsoare, 
Dar în loc să-i fie recunoscătoare, 

Să-l respecte-n casă şi să-l menajeze, 
Dumneaei, din contra, ţine să dicteze! 
Mişu nu e liber nici măcar un pas, 
Toată lumea vede că l-a dus de nas. 
Dar în schimb, fireşte, ea, de la-nceput 
Fără nici o jenă a făcut ce-a vrut, 
Seara, când o cauţi, pleacă la cucoane. 
Ziua se ocupă numai cu romane, 

Iar bucătăreasa (c-au schimbat femeia) 
Are tot pe mână, până când şi cheia 
De la magazie şi de la dulap, 

Care va să zică şi-a făcut de cap. 

Alţii spun că Zoe, la madam Lipan, 
A-ntâlnit pe unu, Iorgu Damian, 

Flutur de saloane, mare puşlama. 
Că-ntre ei desigur exista ceva, 

Fi'ndcă ea-ntr-o clipă de sinceritate 

A scăpat o vorbă la madam Stamate: 
“Ah, ma chere, ce nobil şi distins băiet!... 
” Iar madam Stamate n-a ţinut secret, 
Şi-i destul să afle câteva persoane... 


Tot atunci, se vede, una din cocoane 


I-a făcut pesemne lui o anonimă 

Unde iscălise doar atât: 

“Cu stimă...” 

Şi-i scria acolo - spun din auzite 

Că “madam Popescu prea se compromite... 
” Dar el n-a citit-o, nefiind francată. 

Şi-a trecut şi asta. 

În sfârşit, odată 

Trebuind să plece Mişu la Vaslui 


Pentru nişte case, un amic de-al lui, Unul de la Bancă, l-a pornit cu 
sila Să ia trenul numai până la Chitila 


Şi să stea acolo tocmai timpul strict, 
Ca să-i poată prinde în flagrant delict... 
Că venind Popescu şi văzând lumină, 
A intrat în curte tocmai prin grădină 
Şi bătând la uşa care dă-n salon, 
Cineva din casă i-a stigat: “Pardon!” 
Zoe sta de vorbă, nici nu s-aştepta 

(Că era devreme... zece şi ceva) 

Şi crezând că-i mâţa sau vrun alt ecou, 
Când văzu că-i Mişu, a rămas tablou, 
El păru deodată foarte încântat. 

Mă iertati le zise - că v-am deranjat!... 
Puse-apoi paltonul peste geamantan 


Şi venind cu-ncetul către Damian 


Care sta să plece, zise: - Bună seara. 
(Damian atuncea s-a făcut ca ceara.) 

Nu mai staţi de vorbă? 

Poate că ţi-e somn... 

Te grăbeşti prea tare, mult stimate domn! 
Şi zicând acestea cu o voce calmă, 

Vru să-l ia de guler şi să-i dea o palmă. 
Domnule Popescu... nene! stai un pic... 
Pe parola noastră că n-a fost nimic!... 
Damian, săracul, nu ştia ce zice, 

Dar găsind la urmă un moment propice, 
Când văzu că treaba tot mai rău se-ncurcă, 
A fugit... 

Iar soţii se certară furcă. 

Ea-l lua cu bine, nu-l scotea din “dragă“, 
Socotind că astfel va putea s-o dreagă, 
Dar la urma urmei, ca să-l deie gata, 
A-nceput să facă, ea, pe supărata. 

Că odinioară l-a iubit un pic, 

Dar nu-l cunoscuse chiar aşa mojic... 
Şi-ntorcând o clipă capul îndărăt, 

I-a strigat din uşă: 

- Te-ai prostit di tăt!... 


Toate astea însă n-au nici un temei, 


Că nu ştie nimeni ce-a fost între ei. 
Vineri toată lumea a putut să-i vadă 
Amândoi alături, braţ la braţ, pe stradă... 
Ei, şi ştiţi, aseară, după ce-a stat ploaia, 
Ce-a aflat Täntica de la Procopoaia 

Când s-a dus să-i ceară un model de şorţ?... 


Că madam Popescu nu mai dă divorţ. 


DEDICATIE 


Lira spânzuratä-n cui 
Cam de mult am părăsit-o, 
De urâtul tău, iubito, 


Şi de dragul nimănui. 


Degetele-mi amortite 
De-abia lunecă pe strune. 
Toate coardele sunt bune, 


Doar a’ inimii-s plesnite. 


Pentru tine, adorato, 
Vreau să-mi cânt de azi încolo 
Bucuriile-n tremolo 


Si tristetea-n pizzicato. 


Si de s-o-ntâmpla ca tonul 


Ori măsura să nu-ţi placă, 
Vom întoarce patefonul 


Şi vom pune altă placă. 


GELOZIE 


Dacă nu ne-am fi-ntâlnit 
(Absolut din întâmplare), 
Tu pe altul oarecare 


Tot aşa l-ai fi iubit. 


Dacă nu-ţi ieşeam în drum, 
Ai fi dat cu bucurie 
Altuia străin, nu mie, 


Mângâierile de-acum. 


Ai avea şi vreun copil 
Care, poate (idiotul!), 
Ar fi sămănat în totul 


Cu-acel tată imbecil. 


Dar aşa... ce lucru mare 
Că-ntr-o zi ne-am întâlnit 
Şi că-s foarte fericit, 


- Absolut din întâmplare! 


POPULARĂ 


Ah, războiul blestemat 
Câte văduve-a lăsat 


În durere şi câţi prunci 


Au rămas orfani de-atunci! 


Dar când stai să te gândeşti, 
Toate cele pământeşti 
Sunt ca umbra norilor, 


Ca mireasma florilor. 


Nu-i mirare că, de-atunci, 
Au crescut sărmanii prunci 
Şi văd încă soarele 


Toate văduvioarele... 


Doar pe morţii din război 
Putreziti în vânt şi-n ploi 
N-are cine-i întreba 


Dacă-s fericiţi ori ba. 


TOAMNA ÎN PARC 


Cad grăbite pe aleea 
Parcului cu flori albastre 
Frunze moarte, vorba ceea, 


Ca iluziile noastre. 


Prin lumina estompată 
De mătasa unui nor, 


Visătoare trece-o fată 


C-un plutonier-major. 


Rumen de timiditate 
El se uită-n jos posac. 
Ea striveşte foi uscate 


Sub pantofii mici de lac. 


Şi-ntr-o fină discordantä 
Cu priveliştea sonoră, 
Merg aşa, cam la distanță, 


El major si ea minoră... 


BALADA UNEI STELE MICI 


Tii minte tu, iubita mea, 
O noapte de argint în care 
Mi-ai arătat pe cer o stea 


Din Carul mare? 


Cu fata-n sus spre Dumnezeu, 
Lăsându-ţi capul să se culce 
Pe braţul meu, 


Te legănam, povară dulce. 


Deasupra noastră, un castan 
Cu frunze pudic răsfirate 
Pentru-a servi de paravan 


Iubirilor nevinovate, 


Tinzând o ramură-n zadar 
Ca să ne apere de stele, 
Fusese martor ocular 


La toate cele. 


Şi nu mi-ai spus atunci nimic, 
Dar când mi-am coborât privirea, 
Un deget mic 


Mi-a arătat 


Nemărginirea. 


Un strop de-argint a lunecat, 
Si, cu paloarea-i siderală, 
Pe cerul negru a-nsemnat 


Un fir subţire de beteală... 


Tii minte ce fior străin 
Trecu atunci, din constelații, 
Prin bluza ta de crepe-de-Chine 


Cu aplicaţii? 


Ce veşti din cerul depărtat 
A nins pe fruntea ta zenitul? 
Ce gânduri tainice-ai schimbat 


Cu Infinitul?... 


Sclipind departe, prin frunziş, 
O stea smerită şi albastră 
Sta singuratică, pieziş 


Deasupra noastră. 


Şi ca un spin, 
Cu raza-i rece şi subţire, 
Mi-a strecurat un gând străin 


În visul meu de fericire. 


Zicea: - Sub cerul vast şi mut 


V-a aruncat aceeaşi soartă 
Pe-un strop de lut 


Ce-n învârtirea lui vă poartă. 


Sărman atom sentimental! 
Nu ştii tu oare 
Că viaţa voastră-i colosal 


De trecătoare? 


Zicea: - Mă mir că te-ai gândit 
Să-mi cânti o odă. 
De când poeţii s-au prostit, 


Amorul nu mai e la modă. 


Oricum, voi sunteţi prea mărunți 
Şi eu, prea mare... 
N-ar fi mai bine să renunti 


Şi să vă duceti la culcare? 


Că nu există pe pământ 
Mai venerabilă manie 
Decât sub stele jurământ 


Pe veşnicie. 


Şi nu există-n univers 
Mai mare crimă 


Decât la coada unui vers 


- Să pui o rimă... 


ÎN IAŞI 


Două, post-meridiane... 
Sună lung şi monoton 
Ornicul cu trei cadrane 


De la Sfântul Spiridon. 


Toamna prin văzduh adie 
Ca un zbor de libelulă. 
În lumina străvezie 


Merge-agale o patrulă. 


Pe trotuarul plin de soare 
Saltă-n mers grăbit perechi 
De studente zâmbitoare 


Cu frizete la urechi, 


Şi spre Universitate 
Trec, ducând pe serviete 
Claritäti întunecate 


Şi sclipiri de baionete. 


EXPUNERE DE MOTIVE 


Pentru ce n-am concurat niciodată la premiile Academiei. 
Întâi, fiindcă mi-a fost lene... 

Al doilea, nu-s modernist 

Sentimental ca Demostene 


Şi nici ca Blaga futurist... 


Al treilea, mi-e imposibil: 
Eu dezaprob şi versul şchiop 
Şi orice premiu divizibil... 


Al patrulea sunt mizantrop. 


Al cincilea, din fudulie... 
Al şaselea, fiindcă n-am 
Încredere-n Academie 


Şi nici la cine s-o reclam... 


Al şaptelea, mi-a fost ruşine... 
Al optulea, n-aveam nici eu 
Părere bună despre mine... 


Al nouălea, îmi vine greu 


Să mă prezint cu opu-n mână 
Pe la iluştrii mei confrati 


Din Academia Română, 


Le] 


Să zic: “E bun - mi-l premiaţi?... 


Al zecelea, nu pot admite 
Să fiu învins la handicap 
Şi când m-ar scoate din sărite 


Le-aş da, pardon, cu opu-n cap! 


Al unsprezecelea, valuta 
Reduce-o parte din talent. 
Când mia face azi cât suta, 


Ori dai un spor echivalent, 


Ori tragi oblonul la fereastră... 
Şi-al doisprezecelea nu pot, 
Fiindcă printre dumneavoastră 


E unul cârn şi idiot... 


COCOSTÂRCUL ALBASTRU 


Cu prilejul intrării 


dlui Mihail Sadoveanu la Academie. 


Răsună cobza şi vioara, 

Fac gospodinele pomeni... 
Ce chef La noi în Viişoara, 
Ce praznic mare-n Rădăşeni! 


Chiar Hanul-Boului învie! 


Iar jos, la Crâşma lui moş Precu, 
E-atâta zvon şi veselie 

De parcă azi se lasă secu! 

La vodă Tomşa vin räzesii 

Să afle astăzi crezământ. 
Şoimaru bea cu megieşii 
Izbind căciulile-n pământ 

Pe când Dudia Margareta, 
Rămasă singură-n ietac 

Să-şi facă-n grabă toaleta, 
S-a-mpuns la deget cu un ac... 
Vuiesc pe Bistriţa nahlapii 

Şi cântă volbura la Toance. 
Plutaşii dârzi, în sforul apei, 
Înfig prăjina, ca o lance. 

Spre-o lume care-a “fost odată” 
Duc vestea undele-n răspăr... 
Stă Zâna Lacului mirată, 

C-un nufăr galben prins în păr... 
Pe grindul unui lac sihastru, 
Din depărtări şi din trecut 

Un mândru Cocostârc albastru 
Misterios a apărut... 


El vine cu mişcări atente, 


Înaintează fără glas, 
Făcând uşoare complimente 


Din cap, la fiecare pas. 


Şi-n urmă zice către Zână, 


Oprindu-se într-un picior: 


Când falnic m-am lăsat din zbor 
Pe Academia Română, 


Eram de mult nemuritor... 


SCRISOARE 


Răspuns dlui Al. O. Teodoreanu 


„„„Ba mata eşti tip ridicol! 
Eu n-am scris nici un articol 
Întru apărarea Muzii, 
Despre cel care 

Pare 

Că-mi faci treizeci de aluzii... 
Criticul pe care-aici 

Îl ataci în versuri mici 

Nu-i, desigur, măscărici, 
Colibri sau licurici... 

Însă nici 


Bou sau vacă, precum zici. 


E profesor (onorabil), 
Autor (interminabil), 
Om politic (execrabil), 
Critic (foarte vulnerabil, 
Dar pasabil), 


Preşedinte (incurabil). 


Când îşi laudă ciracii, 


li compară cu toţi dracii. 


Fără spirit diplomatic, 
Cu-ale lui precepte 
Drepte, 

Are cioc, dar e simpatic. 
Cel pe care-n adevăr 
L-am luat cândva-n răspăr 
E un tip mai fistichiu. 
Când îl iei în pripă, 
Ţipă... 

Lasă-mă să ţi-l descriu. 
Are-o mutră anodină 
De frizer cu mandolină, 
O privire clandestină, 
Nas de parafină 

Fină, 

Şi la gură vaselină. 

Brat rotund şi crupă plină, 
Organism de gelatină, 
Cu structură androgină, 
Iar la-nfätisare 

Pare 


O statuie de slănină. 


Şi mai are... 


Ce mai are? 


Când se duce la culcare 

E de genul feminin, 

Dar când scrie proză Roză, 
Iscăleşte masculin. 

În al Criticii domeniu 
Orice Eu se crede geniu, 
Dacă-i secondat de proşti... 
Alte semnalmente? 

Niente! 

Trebuie să-l recunosti. 
Deci scriind el prin reviste 
Cronici impresioniste 

Cu dantele împrejur, 

Într-o zi şi-a zis că Riscă 
Să rămâie prea obscur. 
Cum avuse ţara pace, 

El ieşi din carapace, 

Şi cu pagini din război, 
Dup-acel masacru Sacru, 
S-a vârât printre eroi. 

Ştiu, pe astfel de specimeni 
Astăzi nu-i condamnă nimeni, 
Au ajuns la apogeu. 


Ei, dar ăsta să mă-nfrunte?... 


Punte 

Un moment în locul meu! 
Că mă ştie fiecare, 

Sunt sfios ca fata mare 
Şi blajin de obicei, 

Însă când mă apăr 
Scapăr 

Ca din cremene scântei! 
În cuptor îmi vâr colacii 
Când s-arată vârcolacii. 
Spada-mi gata de atac, 
Luminoasă ca o dâră, 
Vâră 

Spaima-n orice vârcolac! 
Ce folos avui de-acolo?... 
Cu săgeata lui Apollo 

În zadar l-am săgetat, 
Căci o epidermă Fermă 
Este greu de perforat... 
Nimeni pace nu-ţi dă dacă 
Ai nevoie de dădacă. 
Dragul meu, de-aceea zic 
Că scriind sudalme 


Calme 


Nu poţi câştiga nimic. 
Ci, mai bine, 

Muzei cale 

Sä-i deschizi cu muzicale 
Rime, ca de obicei, 

Iar pe păr să-i scuturi 
Fluturi 


De imagini şi idei. 


RIPOSTĂ 
Unui gazetar care cerea să fiu spânzurat 


Vrei să mă spânzuri, vasăzică?... 
Când te-am citit, în adevăr, 
Îți dau cuvântul că de frică 
Mi s-a zbârlit un fir de păr! 
Cum? Ţi-a venit aşa, deodată, 
Netam-nesam? 

Păreai un om cu judecată 

- La asta nu mă aşteptam. 
Te-ai supărat şi-ţi pare rău 
Că-s încă viu? 

Păcat că eşti de la Tazlău, 
Păcat că trebuie să-ţi scriu! 


Dar asta-i datoria mea: 


Să dau cu zacherlină-n proşti. 
Talent avem - o recunosti. 
Atunci, păzea! 

Păzea, să nu dai de ruşine, 

Să nu te strâng într-un sonet. 
Să nu te spânzur eu pe tine 
De-un epitet! 

Păzea, că muza mi-i fecundă 
Şi când te-oi prinde nu te scap: 
Cu şapte rime pe secundă 

Îţi dau la cap! 

Păzea, să nu te-aştern pe-o filă 
Şi-n roca unui vers masiv 

Să te-ncrustez definitiv 

Ca pe-o fosilă! 

Păzea, să nu-ţi înfig în coastă 
O epigramă ca un cui. 

Să-ţi sparg în cap o odă proastă, 
Să faci cucui! 

Să nu-ţi arunc în ochi o stantä 
Cu versuri mici, 

Să nu te ard de la distanță 


C-un hexametru ca un bici! 


Şi-apoi, în hazul galeriei, 


C-un vers subţire ca un ac, 
Pe frontispicul Veşniciei 


Să te fixez ca pe-un gândac! 


DIN PERIODICE 


FURTUNA 


Nimeni n-a rămas în stradă. 
Norii negri vin grămadă. 
Zboară frunzele uscate 

În văzduh împrăştiate 

Şi salcâmii stau să cadă: 
Bate vântul, bate... 

A ieşit de la răscruce 

O femeie care duce 

Un copil de mână... 

Sună Porţi izbite de furtună 
Şi femeia face cruce: 
Fulgeră şi tună. 

Dar a norilor năframă 

Se sfâşie... 

Biata mamă, 

Cu puterile scăzute, 

Vrea copilul să-şi ajute 

Şi cu glas pierdut îl cheamă: 
Hai cu mama, iute! 

L-a luat acum în braţe. 


Ploaia o izbeşte-n faţă. 


Bolta parcă-i spartă-n două... 
Cu mânuţele-amândouă 
El de gâtul ei s-agatä: 


Plouă, mamă, plouă! 


PĂCATUL 


Trist vâjâie vântul şi crengile-ndoaie, 
În negură cântă al codrilor glas 

Şi calul străbate, prin pânze de ploaie 
Drum fără lumină şi fără popas... 

Un fulger deasupra tresare o clipă, 

Se văd nouri vineti pe cerul cernit, 

Şi pasărea nopţii sălbatică ţipă 

De spaimă, cu glasul prelung, ascuţit. 
Si tipätul jalnic răsună departe, 

Ecou-l repetă cu sute de guri. 

Adânc răspândeşte o spaimă de moarte 
Plutind peste-ntinderi de negre păduri... 
Noaptea-i oarbă, vântul bate, 

Ploaia pică-n picuri reci, 

Fulgerele depărtate 

Dau lumină pe poteci. 

La apus, din vreme-n vreme, 


Tunetul departe geme, 


Du-te, du-te, nu te teme! 
Noaptea-i neagră, las'să fie, 
Că-ţi arată drumul greu 

Doi ochi negri şi te-mbie 

Să te duci spre ei, mereu. 
Pentru ochii de cărbune, 
Iadu-n cale de s-ar pune, 
Spaima lui nu te-o răpune. 

Şi de ploaie nu te plânge, 
Brate albe când te-or strânge, 


Simti în vine foc, nu sânge! 


II 


Vuind prelung se-ntinde a clopotelor jale 

În pacea nopţii negre. 

La vechea mănăstire, 

Chiliile bătrâne zidiri medievale 

În sunetul de clopot tresar din amortire. 

Din liniştea chiliei, prin ferestruici boltite, 
Străbate-n întuneric o palidă lumină, 
Tăiată-n dungi de groase zăbrele ruginite, 

Şi liliacul nopţii, cu aripa lui fină, 

O spintecă în zborul cotit, apoi dispare 
Ţipând în întuneric. 

Răsar de prin chilii 

Cälugärite negre fantome solitare 

Cu haine lungi, cernite, purtând în mâini făclii. 
Biserica înaltă începe să răsune, 

Curg note tânguioase în liniştea adâncă, 

Şi lin plutind în noapte cântări de rugăciune 


Se-ntorc şi se repetă, lovite-n zid de stâncă. 


III 


Epifănio, când toaca te deşteaptă la utrenii 

Şi când maicile vin toate să se roage la altar, 

Pentru ce stai în iatacul încărcat de mirodenii, 

Urmărind, prin întuneric, voluptoasele vedenii 

Care rând pe rând dispar? 

În tăcerea din odaie, ale gândurilor şoapte 

Îţi răsună-ncet în suflet, ca un cântec adormit, 

Din trecutul tău crâmpeie de icoane şi de fapte 

Ca prin vis le desfăşoară a uitării neagră noapte, Parcă altul le-a trăit... 
A ascuns în tine Domnul un tezaur de virtute, 

Dar ţi-a dat ochi plini de visuri, negri, mari, cu gene lungi, 
Ţi-a sădit în sânge sâmbur de dorinti necunoscute, 


O, credinţa ta e mare, dar cu-atâtea nopţi pierdute, Maică, unde vrei s- 
ajungi? 


Trupul tău plin de viaţă n-a ştiut ce e iubirea, 
Gura ta nesărutată numai sfinţi a sărutat, 


Tu eşti moartă pentru lume, dar aşa ţi-a fost menirea, Lasă gândurile 
triste, maică, maică, ia psaltirea Si fă-ţi cruce de păcat! 


Arde candela pe masă, cu o palidă lumină, 
Şi bolnavele ei raze întunericu-l pătrund. 
Neclintită ca de piatră, 

Epifània se-nchină 


La icoanele-nnegrite, care stau în umbra fină, 


Pe peretele din fund... 

Vezi-mi inima-ntristată, 

Maică preacurată, 

Şi de sus mi-o luminează 

Cu cerească rază! 

Că un demon, plin de ură, 

Liniştea mi-o fură, 

Demon rău, trimis de Domnul, 

Să-mi alunge somnul. 

Dă-mi credinţă neclintită, 

Pavăză-n ispită, 

Şi când dorul mă frământă, 

Dă-mi puteri de sfântă! 

Că-mi închin durerea ţie 

Pentru vecinicie, 

Şi viaţa mea ti-o-nchin 

Pe pământ. Amin. 

Liniştea netärmuritä iarăşi sufletul i-apasă, 
Ce pustiu şi ce tăcere! 

Din bogatul ei pervaz, 

Maica pururea Fecioară o priveşte blând miloasă, 
Cum stă albă, nemişcată, cu un cot lipit de masă 
Şi cu palma sub obraz. 


Pe aceleaşi căi natura, oarbă-n veci, pe toţi ne mână, Fără voie, 
tuturora ne dă mărul lui Adam. 


În zadar încearcă omul cu neputincioasă mână 
Să-i supuie mersul tainic; ea ni-e mamă şi stăpână... 


Maică, cine bate-n geam? 


IV 


Prin trupul ei străbate un lung fior de gheaţă: 
E el şi-ar vrea să creadă, ca alte däti, că nu e... 
Un val aprins de sânge îi năvăleşte-n faţă 
Întunecându-i mintea. 

Ea sare şi-i descuie. 


Iar el s-arată-n uşă ca-ntr-un pervaz de scânduri, Şi-un cleşte de foc 
parcă i-a strâns inima ei. 


Din noaptea minţii sale, din vălmăşag de gânduri, Un glas adânc îi 
strigă: 


“E încă timp de vrei!” 

Dar buzele lor arse de flacăra dorintii 
S-apropie în tremur şi lung se împreună. 
Uitându-şi mănăstirea, şi cerul, şi toţi sfinţii, 


Ea l-a cuprins în braţe cu-o patimă nebună. 


V 


Noapte-adâncă si furtună, 
Tunetul deasupra tună 

Tot mai tare: o ghiulea 

Care zguduie natura, 
Aruncată-n cer de-a dura 
Peste-a norilor podea. 

Ca sclipirile de spadă 
Fulgerele-ncep să cadă 
Luminând de zeci de ori, 
Jos: puternica armată 

De pădure, zbuciumată, 

Sus: grămezile de nori... 

Iar pe drum, un cal ca vântul 
Bate-n goana lui pământul. 
Printre arborii uimiti. 
Zboară orb, ducând pe spate 
Douä-umbre-mbrätisate, 


Doi amanți nelegiuiti. 


VI 


Zori de ziuă. 

Norii fug în goana mare, 

Un ocean de gheaţă rece şi senin 
Pare ceru-n urmă. 

Vântul bate tare, 

Când din ramuri ude, tremurând apare 
Discul lunii plin. 

Aurora clară şi trandafirie 

Răsăritu-n flăcări l-a aprins acum, 

Pe când, părăsite, reci pentru vecie, 
Două trupuri albe zac într-o pustie 
Margine de drum. 

Şi cântând se luptă răzvrătit-armată, 
Luptători de veacuri arborii giganţi, 
Numai luna rece - palid chip de fată 
Dintr-un vârf de paltin se uita mirată 


La cei doi amanți... 


SOMNUL 


Când numai luna singură din noapte 
Veghează din întinderea albastră, 

Şi când o rază albă, visătoare, 

S-a strecurat sfioasă prin fereastră 
Şi-a adormit pe pernă, lângă tine, 
Atunci din cer, cu aripi nevăzute, 
Copilul morţii somnul tainic vine, 
Pe ochii-nchişi, uşor să te sărute... 
Tu, dragul meu, dacă te simţi prea singur 
Şi n-ai pe nime-n camera săracă 
Decât un nou duşman şi oaspe: foamea... 
Închide ochii! Foamea o să-ţi treacă, 
Şi fără veste somnul îţi aduce 

O masă cu împărăteşti bucate, 
Belşugul unei lumi mai fericite, 

Cu soare cald şi parcuri, şi palate... 
Şi nu te miri, aşa firesc îţi pare, 
Când vin din trista lor singurătate 
Icoane scumpe de odinioară, 

Fiinţe dragi, de mult înmormântate. 
O, înger blând, alinător durerii! 


De pe cernita sufletului-zare, 


Ridică-mi vălu-n fiecare noapte 

Să văd splendoarea lumii viitoare!... 
Mi-aduc aminte...-n serile de iarnă, 
La gura sobei, fără să-mi dau seama, 
Mă cuprindeai în braţe moi de visuri, 
Când îmi spunea poveşti frumoase mama... 
Şi-acuma simt singurătatea rece 

Şi tot pustiul nopţilor târzii. 

Te chem să-mi vindeci sufletul, o clipă, 
- Dar în zadar te chem, că nu mai vii! 
O, vino iar... şi să-mi aduci cu tine 
Iubitul chip de care sunt departe! 
Atâta am, în lumea asta mare, 

Şi răutatea lumii ne desparte... 
Sărută-mi ochii! Dintre ea şi mine, 
Pieri-va ca prin farmec depărtarea: 
Zâmbind frumoasă îmi întinde gura 


Şi-n vis e-atât de dulce sărutarea... 


CÂNTEC 


Aş vrea să mă-nveţe pictura 
Un Rembrandt maestru, să-ţi fac 
Din carmin şi purpură gura 


Aşa cum ţi-a dat-o natura, 


Aprinsă ca floarea de mac. 


Şi taina privirilor tale, 

Cu zâmbetul cald şi senin, 
Şi gâtul şi braţele goale 
Plăpânde ca nişte petale 


De flori delicate de crin. 


Şi-aş vrea să mai am, laolaltă, 
Talentul de sculptor, copilo. 
Şi-atunci să-mi răsari de sub daltă 
Din marmură, albă, înaltă, 
Frumoasă ca Venus din Milo! 

Pe frunte să-ţi pun o coroană 

De nuntă, din flori de lămâi, 

Şi astfel în apriga goană, 

A anilor, blândă icoană, 


De-a pururi a mea să-mi rămâi! 


Domnului A. Vlahuţă 


Bine-ai venit, an nou! 

Cu voie bună, 

Încrezători ti-ngenunchem-nainte: 
Ni-aduci comoară de speranţe sfinte, 


Ori prevestiri grozave de furtună?... 


De pretutindeni se ridică şoapte 
Şi plâns înăbuşit spre cel ce, tie, 
Înduioşat acum, ţi-a dat solie 


Să luminezi odată trista noapte! 


Că sunt aici dureri nemângâiate, 
Blesteme dureroase, sunt copii 
Flămânzi şi goi, şi casele pustii, 


Sunt cruci de lemn, la margine de sate... 


Şi morţii lor aşteaptă de la tine, 
An milostiv, în toate să fii darnic 
Şi să le spui că n-au jertfit zadarnic 


Atâta sânge, gloantele haine. 


C-au încetat sălbaticele goane, 
Iar dacă sunt colibele cernite, 
Copii orfani şi mame văduvite 


Nu vor mai plânge, sara, la icoane... 


Un glas pornit din inimă curată, 
Un tânăr glas te-ntâmpină acum: 
Din largul ţării spulberă odată 


Mirosul greu de sânge şi de fum. 


An nou, an sfânt, adu bielşug în ţară! 


Dar să nu lege-n ternä sângerată 


Un rod spurcat, sămânţa cea bogată... 


An sfânt, adu-ni altă primăvară! 


Să-nfrâni, cu grija zilelor de mâine, 
Nelegiuitul râs al lăcomiei 
Şi din prinosul roadelor câmpiei 


Să se hrănească cei ce ne dau pâine. 


De fructe multe, pomii încărcaţi 
Şi spicul greu de boabe să se rupă! 
O, an frumos, cu bogății astupă 


Prăpastia deschisă între fraţi!... 


Impacă vrajba sufletelor noastre! 
Nici plânsu-amar, nici blestemele gurii, 
Nici pumnii strânşi de vechiul foc al urii 


Să n-ameninte cerurile-albastre... 


Te-om preamări în laude, cu toţii, 
O, an al păcii binefăcătoare! 
Si-ti vor aduce-n veacuri viitoare 


Prinosul lor de cinste, stränepotii! 


EPITAFURI 


pe mormântul: 


Unui betiv 


De sărăcie şi necaz 

Întâia oară doarme treaz. 

Unui soţ iubit 

Ici doarme Niţă Busuioc, 

Şi nu mai sforăie deloc! 

Unui vardist 

Ce te-ai oprit la criptolog? 

Hai, circulati, mă rog! 

Unui prost 

El doarme teapän, doarme drept, 


Dar ştiţi voi: când a fost deştept? 


Lui A. C. Cuza 


Hei, trecătorule, -napoi! 


„„Să nu-i mirosi a usturoi. 
Iubitei 


S-a stins. 


Dar să n-o plângi, străine, 


Mai mult pe ea decât pe mine! 


CÂNTEC 


Şi-mi făcui din doruri mute 
Cântece nepricepute, 
Şi din cântecele mele 


Salbă de mărgele. 


Inimă cu dulce chin, 
Cine m-a-ndemnat s-anin 
După gâtul dragei mele 


Salba de mărgele? 


Că le smulse fără vină 
Să le risipească-n tină 
Roşii boabe de mărgele, 


Dorurile mele!... 


CEASORNICULUI MEU 
Ce, - iar ai aţipit?... 

Ruşine 

Că porţi blazonul de “patent”! 

Te tiu, de-o lună, eu pe tine 


Cu mersul vremii în curent. 


Masinäria ta perfectă 
Cunoaşte ordinul legal 
Şi-n fiecare zi respectă 


Repaosul... duminical. 


Dar poate laşi necontrolate 
Să curgă clipele în haos, 
Că ai şi tu nevoie, frate, 


De linişte şi de repaos. 


Eşti surmenat şi tu pesemne 
Ca şi stăpânu-tău, săracul! 
Ce lege poate să te-ndemne 


Să baţi necontenit tic-tacul?... 


Eşti “atacat”, cu siguranţă. 
Deci, câtă vreme pulsu-ti bate, 
Te duc la munte pe vacanţă, 


La muntele de pietate. 


ECLIPSĂ 


Pe-aceleaşi căi de mii de ani umblate, 
În goluri vaste legănându-şi sfera, 
Neptun adoră visător pe Terra, 


- O biată lume plină de păcate... 


El niciodată n-a trecut bariera 
Singurätätii lui nevinovate, 
Şi-n clipa asta ea e moartă, poate: 


O umbră deasă-i umple atmosfera. 


Neptun, se vede că tu n-ai lunetă 
Să-i studiezi eclipsa de departe, 


- Când inocenta tânără planetă 


Se-ntreabă, cu privirea-ntr-altă parte: 
“Ce face oare 
Venera cochetă 


Pe întuneric, singură cu Marte?” 


DOLEANTELE 


UNUI CRONICAR TEATRAL 


Pe cerul plin de sclipitoare puncte, 

Trec efemere linii de lumină. 

Sub pasul meu întârziat, suspină 
Sonorul glas al frunzelor defuncte. 
Zadarnic luna mă petrece-n cale 

Pe bulevardul alb şi singuratic, 

Că subsemnatul, “cronicar dramatic”, 
Acum e-n rolul misiunii sale. 

De-abia încerc un singur vers de odă, 
Şi-n capul meu vin stafii inedite, 

Cu gesturi largi, cu răcnete cumplite: 
Moţoc, Spancioc, Ciubăr şi Despot-vodă! 
“Sunt eu?... Sunt treaz?... 
Deschide-te, morminte!...” 

Deodată tace ritmicul meu pas: 

În scena a III-a, mi-am adus aminte, 
Madam Pruteanu a strâmbat din nas. 
De ce-a strâmbat?... 

Probabil, o nuanţă 

De fin dispreţ, când vede pe Carmina, 
- Fiindcă-şi pierde ultima speranţă... 


De n-aş uita nuanţa cu pricina! 


Şi iar pornesc... dar mă opresc deodată. 
Ah, sunt dator să fiu cu mintea-n patru: 
De ce nu vin ieşenii toţi la teatru?... 

O chestiune foarte complicată! 
Francisca... artă... rasa şi talentul... 
Deci, vasăzică, vor să se răzbune... 
Ce-i vinovat Onor. Directiune? 
Domnia-sa regretă incidentul... 

„„„Vâr degetul în buzunarul vestii, 
Sunt plictisit şi-mi pare rău de lună. 
Hm!... bulevardul pare o lagună... 
Mi-e capul plin cu fel de fel de chestii. 
Dar e-n zadar!... 

Va trebui să scriu 

(Chiar dac-ar fi să nu mai cânt o lună) 
De Dragomir, de piesă că e bună. 

De Tomşa, de Pisoschi, tot ce ştiu! 
„„„Aş ataca pe d. Sadoveanu 

(Căci n-a aniversat pe d. Iorga), 

Aş lăuda pe d-ra Horga, 

Dar ce-o să zică d. Ibrăileanu? 

Chiar dacă-n Iliaş a fost perfectă, 

O să vă pară că... mi s-a părut! 


(Dealtminteri, eu ştiam de la-nceput 


Că voi emite-o laudă suspectă...) 

Aşa, mă duc ursuz prin promoroacă, 

În pacea nopţii albe şi compacte, 

c 


Şi nici nu ştiu că-n capul meu “se joacă‘ 


O tragedie-n paisprezece acte!... 


DE PROFUNDIS 


Nu, asta nu pot s-o suport! 
Curând, e-un an şi jumătate 
De când aţi declarat că-s mort 
În unanimitate. 

Toţi proştii câţi m-au cunoscut 
Ziceau: “Mi-era un fel de rudă 
Săracul! Cine-ar fi crezut?...” 

Îmi vine să-nviez de ciudă! 

Profane mâini mi-au răsfoit, La Iaşi, arhiva. 
Revistele m-au prohodit, 

Amicii mi-au mâncat coliva. 

Mă pipăi, stau nedumerit. 

Mă trag de păr, simt că mă doare... 

Nu, n-am murit! 

Vă dau cuvântul de onoare. 

Scriu versuri proaste, deci exist! 

Mi-e dor, mi-e foarte dor de-o fată. 

Trăiesc, de vreme ce sunt trist 

Şi râd ca altădată. 

Dar astăzi, negru şi zburlit 


De cum m-a prins duşmanul, 


Vă dau de veste c-am sosit 


Întreg, şi eu, şi geamantanul! 


II 


Am fost la început în rai 

La Neamţ, la mănăstire: 
Păduri de cetini, flori de plai, 
Singurătate şi iubire... 

Pe urmă am intrat în iad 

La Turtucaia, 

Şi încă miroseam a brad 
Când s-a-nceput bătaia. 
Acolo jos, un căpitan 

Cu barba rară 

M-a pus alături d-un ţigan 
Să-mi dau viaţa pentru ţară. 
Mi se părea că e un basm, 
Când gloantele veneau din vale 
Spre mine, cu entuziasm 

Si cu intentii criminale. 

Mă căutau prin cucuruz 

Să mă mănânce, să mă frigă! 
Şi când cădea câte-un obuz 
Cât un ceaun de mămăligă, 
Trosnea, cu flacără şi fum, 


De se cutremura maidanul, 


Încât mă minunez ş-acum 

Că nu mi-au spart timpanul!... 
De-acuma chiar de m-aş zvârli 
Într-o vultoare, 

De mine 

Moartea va fugi 

Cu coasa-ntre picioare. 

Căci îşi va zice-n gândul ei: 
“Mor toţi, flămândul şi sătulul... 
Dar ăsta are obicei 


Să-mi tragă chiulul!” 
POSTA REDACŢIEI 


Citeşte-mi oda şi repet-o, 
Amicul meu necunoscut. 
Tu, colaborator in petto, 
Primeşte primul meu salut! 
De cum începe să vorbească 
Românul nostru e poet. 
Nu-i om în ţara românească 
Să nu fi scris un triolet, 

O strofă p-un album de fată 
Sau cel puţin un acrostiş 


Pe care, tremurând, odată, 


L-a dat iubitei pe furiş... 
De-aceea fără supărare 

Noi îţi întindem mâna, frate: 
A tale crime literare 

Mai dinainte-ţi sunt iertate... 
De vrei să publici versuri nule, 
Vreo nuveletă, un articol, 

- Noi am luat măsuri destule 
Să te scăpăm de-acest pericol. 
Consemnul nostru e teribil: 
S-aduci întâi certificat 
Precum că eşti inamovibil, 
Profesor... popă... magistrat... 
Să-ţi faci întâi o carieră, 

Ori cel puţin o sinecură, 
Ceva, un loc în atmosferă... 

Şi mai apoi literatură. 
Credeam şi noi odinioară 

Şi poate astăzi credem încă, 
Deşi iluziile zboară, 

Că tot ce zboară se mănâncă... 
Da, zboară gândurile mele 

Şi versul meu e-naripat, 


Şi-n loc să mănânc eu din ele, 


Pe mine ele m-au mâncat! 
Dar dacă simţi arzând în tine 
Al artei foc nepotolit, 
Căldura “flăcării divine” 

Ce si pe mine m-au pârlit; 
De vrei ca vulgul să te-admire 
Şi orice prost impertinent 
C-un zâmbet de compătimire 
Să-ţi zică: bravo, ai talent! 
În existenţa ta pribeagă 

Tot singur, mândru şi sărac, 
De vrei să lupti cu lumea-ntreagă 
Ca Cyrano de Bergerac; 

De-s în zadar a mele sfaturi 
Pe lângă visul tău, frumos 
Ca un castel cu zece caturi 
Din care cazi cu capu-n jos; 
De vrei să fii trimis în frunte 
Când s-o isca un nou război, 
Şi nenorocul să te-nfrunte 
Când te-i întoarce înapoi, 
Necazuri cu nemiluita 

În lunga ta captivitate, 


Să-ţi pierzi amicii şi iubita 


Ş-un post la Universitate... 
Visând, în urmă, o baladă 

Cu munţi, cu soare, şi cu flori, 
Să tragi pe Lucifer de coadă 
Precum l-ai tras de-atâtea ori; 
Şi dacă vrei să ai, pe lângă 
Acestea, ş-alte mici belele: 

De vrei ca gheata să te strângă 
Şi ca iubita să te-nşele, 
Flirtând cu primul nätäfleatä 
Pe care-l are la-ndemână, 
S-apoi din nou să-ţi cadă-n braţe 
De şapte ori pe săptămână; 

De vrei ca după astea toate 
De-a binele sä-nnebunesti, 

C-o haină verde roasă-n coate 
Şi cu jambiere muscälesti; 
Când ţi-ai pierdut complet busola 
Să faci bucluc după bucluc, 

De vrei să intri la Socola, 

Să scapi de-atâta balamuc, 

Ori să-ţi fii victimă şi gâde 

Tu tie singur deopotrivă... 


Şi dacă totuşi îţi surâde 


Această neagră perspectivă, 

Ia pana, domnul meu, şi... scrie! 
Eu unul nu pot să te scap. 

Dar te previu, ca să se ştie, 


Că singur ţi-ai făcut de cap. 


CATRENE IMPROVIZATE 


(în onoarea ilustrului Tăslăoanu) 


Ca o cometă fără coadă 

Ai apărut pe firmament 

Cu-al tău Luceafăr pus pe sfadă, 
- Dar n-ai talent. 


Ai tot ce-ţi trebuie: hârtie, Cerneală, public indulgent, Parale şi 
tipografie, 


Dar n-ai talent. 

Te-ai instalat în Capitală 

Ca să creezi şi tu curent. 

Vrei să te-afirmi ca cap de şcoală, 
Dar n-ai talent. 

La cafenea când vii alene 

Îţi iei un aer grav, absent... 
Satisfăcut te umfli-n pene, 

Dar n-ai talent. 

Iar când te duci să scrii acasă 

Un nou articol vehement, 

Te strâmbi urât, te-aşezi la masă... 
Dar n-ai talent. 

Avântul tău şi idealul 


Plasat în ţară cu procent 


Îţi saltă-ntruna capitalul, 
Dar n-ai talent. 

Constati de două ori pe lună 
Că-ţi dă bilanţul excedent. 
Negustoria merge strună, 
Dar n-ai talent! 

Eşti fără scrupul şi măsură 
Când vrei să scapi de-un concurent. 
Îţi fierbe sufletul de ură, 
Dar n-ai talent. 

Nu ne distruge dintr-o dată, 
Catone, fii mai indulgent! 
Tu ai o mutră indignată, 


Dar n-ai talent... 


PORTRET 


Ea are ochii mari, 

Ea are gura mică, 

Un corp cu forme tari 

Şi gratii de pisică. 
Dorinţe, pururi noi 

- Scântei ascunse-n vatră 
Şi două braţe moi, 


Şi-o inimă de piatră. 


SOAPTE 


În noaptea tristä care ne desparte, 
Tu poate simţi în jurul tău suspine 
Şi fâlfâiri de aripi şi de şoapte... 

E dorul meu ce vine de departe 

Şi ostenit adoarme lângă tine, 
Cuminte ca un fluture de noapte 
Ce s-a lăsat la capul tău, pe-o carte 
Închisă de la sine 


Când ai simţit că somnul ne desparte... 


FABLES MICROSCOPIQUES 


TOTO ET L'AUTO 


Au revoir! dit Toto 

Et partit en auto. 

Il n'avait nul souci. 
Fabule Microscopice 

Toto si otomobilul 

Toto spuse: 

Pe curând! 

În maşina lui urcând. 
N-avea griji de nici un fel. 
La virajul cu bucluc, 

I-a plesnit un cauciuc. 
Toto a plesnit şi el. 
Morala: 

Când mori parcă pleci niţel... 


(Traducerile Fabulelor microscopice aparţin lui Romulus Vulpescu.) 
Au tournant dangereux 


Il lui crêva un pneu... 
Toto crêva aussi. 
Moralité: 


Mourir c’est partir un peu... 


LE VAILLANT MOUCHERON 


Un moucheron d'un jour piqua le grand 


Enée... 


Moralité: 


La valeur n’attend pas le nombre des années! 


FABLE ESQUIMAUDE 


Un grand ours blanc mangea un petit daim. 
Il assouvit sa faim 


Au moins pour une fois... 


Moralité: 


On a toujours besoin d’un plus petit que soi. 


Viteazul de tântar 

Pe marele Enea îl ciupe-un mic ţânţar... 
Morala: 

Valoarea nu aşteaptă s-ajungi la centenar! 
Fabulă eschimoasă 

Un urs alb uriaş, pe căprior mâncându-l, 
Se sătură, flămândul, 

Măcar o dată, bine... 

Morala: 


Ai pururea nevoie de-un mai mărunt ca tine. 


L'ÂNE PHILOSOPHIE 


Un jeune âne amoureux d'une noble cavale, 
Lui demanda la main (le sabot de devant). 


Mais... vous êtes du peuple, et moi - je suis pur sang, Je vous ferai 
cocu! lui promit-elle. 


J'avale 


Tout ce que vous voudrez! dit l'âne sans émoi 


Car... 


Moralité: 


Promettre c’est noble, tenir serait bourgeois... 


LUMINÀ 


Visează plopul, nemiscat în soare, 

Şi umbra din el, neagră, îi curge la picioare... 
Un melc îşi taie drumul prin grădină 

De-a dreptul, ca un tanc de gelatină, 
Ameninţând albine şi furnici 

Cu patru tunuri mici. 

Măgarul filozof 

Se-namoră măgarul de-o nobilă sireapă... 

Ba i-a cerut şi mâna (copita dinainte). 

Păi... Eşti neam prost; eu, însă, am nobilă sorginte... 
Şi i-a promis îndată: 

Am să-ţi pun coarne, toapä. 

Mă rog, rosti el calm, dar eu, de, nu prea crez... 
Morala: 


Promit cei nobili, vorba, s-o ţii, e cam burghez... 


Tăcerea îşi adună trupul sferic 


Într-un boboc de nalbă. 
O muscă trece prin lumina albă, 


Ca o scânteie de-ntuneric, 


Un fluture, cu aripi de umbră şi mătasă 
Stropite-n două locuri cu carmin, 
Din zboru-i frânt şi plutitor se lasă 


Pe vârful unui spin. 


Şi florile se-naltä-ntr-un picior 
Să-l poată contempla mai bine. 
Cum doarme-n pragul clipei care vine, 


Cu aripile desfăcute-n viitor. 


ACVARELĂ 


În pădurea de cristal 

Ca un alb decor de teatru, 
Stau copacii vertical 

(Trei plus douăzeci şi patru). 
Înger trist de abanos, 

Înger mic 

S-a trezit cu fata-n jos 
Într-un cuib de borangic. 

Un luceafăr ideal, 


Verde i s-a prins pe gene, 


Ca un fulg de papagal 
Din păduri braziliene. 

Iar căpşunii de pe jos 

Îi trimit în nări mireazmă 
De tămâie şi aghiazmă, 


Pruncului de abanos. 


PARAGINI... 


Pe-aici, 
A fost pământul binecuvântat 
De trei vlădici 


Şi de-un mitropolit primat. 


A fost odinioară şi-un castel 
Cu brâu multicolor de portolac. 
Şi-n fundul parcului, un lac 


Cu nuferi de argint pe luciu de oţel. 


A fost... 

Acum, abia se mai cunoaşte 

O baltă părăsită, la o parte, 
Singurătatea strigă din apele ei moarte 


Spre cer, cu glas de broaşte. 


Şi numai calul-dracului, 


Prin liniştea săracă dimprejur, 


Atinge faţa lacului 


Cu aripi de azur. 


BIOGRAFIE 


(Replică) 


A fost un om ca orice om de treabă 
Ca tine şi ca mine bunăoară, 

Şi care niciodată nu se-ntreabă 

Ce interes au oamenii să moară. 
Aşa, fiindcă s-a trezit pe lume 

Ca omul care n-a cerut anume, 

El şi-a făcut în atmosferă loc, 
Şi-a-nfipt în vânt căciula tuguiatä 
Şi s-a-ncrustat în spaţiu ca un bloc 
De piatră detunată. 

Dar într-o zi, căscând prea tare gura, 
Pe veci i-a-ncremenit făptura. 

Şi sufletul închis în el, săracul, 
Spre cer a dat năvală, 

Ca întunericul dintr-o cutie goală 


Când ai deschis capacul. 


MARTIE 


I. SINGURĂTATE 


Prin luminişul crângului tăcut, 

De-atâta vreme nimeni n-a trecut. 
Copacii goi, în lungă nemişcare, 

Pe umbra lor ce stä-nältatä în picioare. 
Arar ajunge până-aici 

O pasăre cu aripile mici, 

Şi glasul ei răsună în linişte prea tare. 
Dar Primăvara, care ştie tot, 

Va risipi prin iarba dimprejur 

Scântei de-azur 

Albastru miozot. 

Şi dintre foi tivite cu argint, 

Vor creşte ciucuri albi de mărgărint. 
Pe-aici, o zână mică coboară dintre stele, 
Şi-n fiecare noapte culege viorele. 

Dar nimănui pe lume nu-i e dat s-o vadă 
Cum vine pe cărările din mladă, 

Făcând în taină îndelung popas, 

Din loc în loc, pe unde-a mai rămas 


Zăpadă... 


II. VIN TIGANCILE LA CRÂNG... 


Vin tigäncile la crâng 

Să culeagă viorele, 

Vin cu fustele-n parâng 

Şi cu dancii după ele. 

Şi e soare 

Pe ponoare, 

Şi miroase-n vânt a floare 

Pe cărările pustii, Prin stufişurile goale 
Năpădite de basmale 

Şi de zdrente stacojii... 

Vin tigäncile grăbit, 

Să culeagă pe sub mladă 

Flori cu mâzgă de zăpadă 

Din huceagul adormit, 

Şi s-aducă-n paneraş 

Primăvara la oraş: 

Urzicèle, urzicèle, Ghiocei şi viorele, 
Albästrite de suhat! 

Iarbă-mare, iarbă-mare, 

Să şi-o puie-n scăldătoare 


Fetele de măritat... 


APRILIE 


Baloane mari de spumă albă prin grădini 
(Şi zarzărul, şi vişinul, şi perii) 
Stau gata să se-nalte din tulpini 


Spre cerul primăverii... 


Caisul nostru s-a gătit la poartă 

Cu panglici albe, ca-n tablouri vechi, 
Şi cu zulufi de floare la urechi, 

Cum astăzi nicăieri nu se mai poartă. 
Pe strada mare, 

Ies flori înalte la plimbare 

În rochii de sezon, uşoare, 

Cu toate că-i o vreme aşa de schimbătoare. 
Ah, fetele şi mai ales cucoanele 

Când vine primăvara 

Sunt dulci şi colorate ca bomboanele! 
Pe cea care-a trecut o cheamă Clara, 
Fiindcă are 

Ochi albaştri tare, 

Şi gura ei cu rouge ca de coral 
Surâde vertical... 

Un mic vârtej, copil al Nefiintii, 


De-a curmezişul străzii rătăcit, 


Nebun în jurul lui s-a răsucit 

Să-şi prindă coada galbenă cu dinţii. 
Departe, în azurul dintre nori, 
S-arată bifurcat pe cer 

Un şir subţire de cocori, 


O escadrilă de pe vremea lui Homer... 


CÂTI CA VOI! 


Sus, pe gardul dinspre vie, 
O găină cenusie 

Şi-un cocoş împintenat 
S-au suit şi stau la sfat: 

Ia te uită, mă rog ţie, 

Cât de sus ne-am înălţat!... 
Şi deodată, cu glas mare, 
Începură amândoi, 

Să cotcodăcească-n soare: 
Nimeni-nu-mai-e-ca-noi!... 


Nimeni-nu-mai-e-ca-noi!... 


Dar de sus, din corcodus, 
Pitulându-se-ntre foi, 
Mititel şi jucăuş, 

Le-a răspuns un pitigoi: 


Câti-ca-voi! 


Câţi-ca-voi!... 


POSTUME 


ZI DE VARĂ 


Linişte. Căldură. Soare. 
Sălciile plângătoare 

Stau în aer, dormitând. 
Un vițel în râu s-adapă 
Şi-o femeie, lângă apă, 
Spală rufele, cântând. 

Şi din vale abia vine 
Murmur slab, ca de albine, 
Somnoros şi uniform: 
Râul, strălucind în soare, 
Ceartă sălciile, care 


Toată ziulica dorm. 


Sub o salcie bătrână 

Şi cu-o carte groasă-n mână 
Care-mi ţine de urât, 

M-am culcat în fân pe spate, 
Somnul lin, pe nechemate, 
A venit numaidecât. 

Cântec, murmur, adiere 

De zefir în frunze piere 


Şi rămâne doar un glas 


Care umple valea-ngustă. 
Ia te uită, o Lăcustă 


Mi-a sărit tocmai pe nas! 


DOAMNEI AFTALION 


Declar aici că, prin telepatie, 

O mână delicată mi-a trimis 

Tigäri şi zece lei într-o cutie 

Şi pentru toate astea dau în scris 

Că orice floare poate fi plantată 
Într-un pământ străin dar, în sfârşit, 
Ea n-o să-şi uite patria vreodată, 
Grădina mândră-n care-a răsărit... 
Deci pentru mine are importanţă 
Nu darul, ci pornirea care dă. 
De-aceea, scumpă doamnă, vă rog să... 
Să nu-mi luaţi poezia drept chitantä! 
Vă dau şi eu în schimb aceste glume, 
Primiţi-le c-un zâmbet, doamna mea... 
Cea mai frumoasă fată de pe lume 


Nu dă decât ce are... chiar când vrea! 


DOAMNEI ERMOSA AFTALION 


O amintire, doamna mea, 
E ca un vag parfum de floare. 
Cu cât te depărtezi de ea, 


Cu-atât se-ntunecă şi moare. 


Pe când imaginile vii 
Rămân frumoase după moarte, 
Ca nişte fluturi argintii 


Fixati cu acul într-o carte. 


Primeşte dar acest album 
În care-am aruncat pe pagini 
Tristetea zilelor de-acum 


Topită-n vesele imagini. 


LA NEIGE 


Que de fois, mon amour, auprès du feu qui tremble, Pénétrés par les 
doux regrets du jour mourant, 


Nous restâmes rêveurs à regarder ensemble 


Les grands flocons de neige qui tombaient lentement... 


Maintenant je suis seul, hélas! 
Le jour se pâme... 
Et je souris (combien plus triste qu'autrefois!) 


Aux doux regrets d'antan qui tombaient sur nos âmes Comme les 
grands flocons de neige, sur les toits! 


LE PAPILLON 


Je fis un voeu tendre: 
Je cueilllerai la fleur 
Ou il va descendre, 


Pour guérir mon coeur. 


Il vole, il hésite, 

Il monte, il descend 
Puis pose un instant, 
Sur ta main petite, 


Son vol inconstant. 


O, la belle offrande, 
La petite fleur! 
Je te la demande 


Pour guérir mon coeur... 


SOMERUL 


Umblând în sus şi-n jos pe bulevard, 
A poposit la umbră sub un gard, 
Şi-i trist fiindcă nimeni nu-l întreabă 


Dac-a mâncat ori dacă are treabă... 


FABULE PENTRU COPII 


BIVOLUL SI COTOFANA 


Pe spinarea unui bivol mare, negru, fioros, 

Se plimba o cotofanä 

Când în sus şi când în jos. 

Un căţel trecând pe-acolo s-a oprit mirat în loc: Ah, ce mare dobitoc! 
Nu-l credeam aşa de prost 

Să ia-n spate pe oricine... 

Ia stai, frate, că e rost 


Să mă plimbe şi pe mine! 


Cugetând aşa, se trage îndărăt să-şi facă vânt, 
Se piteşte la pământ 
Şi de-odată zdup! îi sare 


Bivolului în spinare... 


Ce s-a întâmplat pe urmă nu e greu de-nchipuit. 

Apucat cam fără veste, bivolul a tresărit, 

Dar i-a fost destul o clipă să se scuture, şi-apoi Să-l răstoarne, 
Să-l ia-n coarne 


Şi cât colo să-l arunce, ca pe-o zdreantä în trifoi. 


Ce-ai gândit tu oare, javră? 
Au, crezut-ai că sunt mort? 


Coțofana, treacă-meargă, pe spinare o suport 


Că mă apără de muşte, de tântari şi de täuni 


Si de alte spurcăciuni... 


Pe când tu, potaie proastă, cam ce slujbă poţi să-mi faci? 
Nu mi-ar fi ruşine mie de viței şi de malaci, 
Bivol mare şi puternic, gospodar cu greutate, 


Să te port degeaba-n spate?... 


ÎNTREBARE ŞI RĂSPUNS 


Rumegând cocenii de pe lângă jug, 


S-a-ntrebat odată boul de la plug: 


Doamne, pe când alţii huzuresc mereu, 
Pentru ce eu singur să muncesc din greu?... 
La-ntrebarea asta, un prelung ecou 

I-a răspuns din slavă: 


Pentru că eşti bou... 


BOIERUL ŞI ARGATUL 


Un boier, călare pe-o frumoasă iapă, 
Trebuind să treacă într-un loc o apă 
Peste-o punte-ngustă şi fiind grăbit, 

Şi-a chemat argatul şi i-a poruncit: 


Ia-mi în spate iapa 


Şi mi-o trece apa! 

Nu pot, zise omul lăsând nasu-n jos. 
Hm! făcu boierul foarte mânios: 
Lenesul la toate 


Zice că nu poate... 


LEUL DEGHIZAT 


Leul s-a-mbrăcat odată 

Într-o piele de măgar, 

Să colinde ţara toată 

Din hotar până-n hotar, 

Ca să vadă cum se poartă lupii (marii dregători) 
Cu noroadele-i blajine de supuşi rumegători. 


Deci, trecând el într-o seară la o margine de crâng Ca un biet măgar 
nătâng, 


Nişte lupi, cum îl väzurä, se reped la el pe loc Şi-ntr-o clipă îl înşfacă, 
grămădindu-l la mijloc. 


Stati, mişeilor! 

Ajunge, că vă rup în dinţi acusi! 

(Strigă leul, apărându-şi pielea cea adevărată.) 
Astfel vă purtaţi voi oare cu iubiții mei supuşi?... 


Lupii, cunoscându-i glasul, îndărăt s-au tras pe dată, Şi de frică se 
făcură mici, ca nişte cätelusi. 


O, măria-ta! Iertare! Zise cel mai diplomat, 
- Semănai aşa de tare 


C-un măgar adevărat!... 


FABULE MICI PENTRU OAMENI MARI 


OMUL ŞI RATA 


Unui om, săracul, într-o dimineaţă, 
I-a murit o rață, 

Bietul om, de ciudă, tare s-a-ntristat, 
Când văzu că-i moartă cu adevărat. 
Dar la scurtă vreme, în aceeaşi lună, 


I-a murit şi soacra tot de moarte bună... 


Morala: 


Să nu pierzi nădejdea, orice-ar fi să fie: 


După întristare, vine bucurie. 


DOI PRIETENI 


Un betiv din lumea toată 

(Care se numeşte Nae), 

Ce fusese rupt odată 

De nevastă-sa-n bătaie, 

Auzind cum că nevasta unui prieten i-a cârpit 


Şi aceluia o palmă, foarte mult s-a veselit... 


Morala: 


Râde ruptul de cârpit. 


CIN’ S-A FRIPT CU CIORBĂ... 


Fratele nevestei unui negustor 

A venit odată pe la casa lor, 

Zicând că la noapte, mâine, cine ştie, 
Are gând să plece în călătorie 

Şi că, prin urmare, 


Vrea să-şi sărute sora la plecare. 


Ba să nu pui gura pe nevasta mea, 

A strigat bărbatul, că intri-n belea! 

Şi de ce să nu pun gura, măi cumnate, 
Când ştii că mi-e soră şi că eu i-s frate? 


Poţi să-i fii şi tată! zise omul scurt, 


Cim s-a fript cu ciorbă suflă şi-n iaurt. 


VĂDUVA ŞI PITICUL 


Zice că demult, odată, Un pitic s-a însurat 
Cu o văduvă bogată, Ce fusese măritată 
Cu un mare om de stat. 

Şi-o fi dus ea, altădată, o viaţă mai tihnită, 
Dar la urmă şi piticul a făcut-o fericită... 
Cu muncă şi cu răbdare, 


Poţi face cât unul mare. 


MĂGARUL ÎN GREVĂ 


Un măgar s-a pus în grevă, nu se ştie pentru ce... 
Eşti folositor, vezi bine, 


Dar să nu crezi că pe lume nu se poate fără tine. 


MICROSCOPICĂ 


Când pleca odată la război un om, 
I-a strigat o cioară dintr-un vârf de pom: 
Du-te la bătaie, pentru ţară mori, 


Si-ti va da nevasta un copil din flori. Omul, Auzind acestea, n-a mai 
vrut să plece, 


Deci a fost la urmă, fiindc-a dezertat, 


Condamnat la moarte şi executat. 


Morala: 


Cine crede tot ce-i spui 


Este vai de capul lui. 


PLOUĂ... 


Pe-aici când plouă, plouă îndesat, 

Nu ţine ca la noi un ceas ori două. 

Că ziua plouă, plouă pe-nserat, 

Şi când se crapă iar de ziuă, plouă. 

În faptul zilei, streşinile plâng. 
Pădurea stă plouată ca o curcă. 
Natura calcă cu piciorul stâng: 

Pe-aici când plouă, plouă, nu se-ncurcă! 
Iar când s-arată soarele sărac. 

De după nouri, ca să-ţi facă-n ciudă, 
N-apuci a scoate nasul din cerdac, 

Că până la întoarcere, te udă. 

Există şi răstimpuri când se moaie, 
Când parcă nu mai toarnä-asa, de sus, 
Şi cerul câte-oleacă, spre apus, 

Se luminează putintel a ploaie. 
Atunci se cheamă că e timp frumos 


(Măcar că tot mai cade-un pic de bură), 


Dar fumul din ogeac se lasă-n jos, 


Şi porcul umblă tot cu paiu-n gură... 


ROMANTAÀ ÎN STIL VECHI 


Se stinge amurgul cu roşii väpäi, 

Şi noaptea de vară 

Coboară-n tăcere pe munţi şi pe văi, 
Înaltă şi clară. 

La marginea apei să-şi caute vad 

O turmă s-abate. 

Răsare şi luna din codri de brad, 

În singurătate. 

Mäicutele-n umbra părerii de rău 
Se duc să se culce; 

Din vale s-aude un glas de pârău 
Sălbatic şi dulce. 

Odihna s-aşterne pe sfântul lăcaş 
Din vremea străbună. 

Şi numai o fată cu dor pătimaş 

Mai cântă sub lună. 

Iubitul şi-aşteaptă s-o prindă în braţ 
La poală de munte, 

Si lung s-o sărute cu dulce nesat, 


Pe ochi şi pe frunte. 


DIN TREN 


Ca un val de cer senin 
Prins în volbură nomadă 
Curge vântul cristalin 


Pe câmpia de zăpadă. 


Fără urmă, fără ţel, 
Gândul meu pierdut aleargă 
La întrecere cu el, 


Şi se pierde-n zarea largă. 


